
Νέα μέτρα 
Βαρβαρότητα 
δίχως τέλος 

σελ. 7 

Μαθητές- Φοιτητές 

Εμπρός για 
εξέγερση όλης της 
νεολαίας 

σελ. 10 

Ευρώπη 

Κινητοποιήσεις και 
αναταραχή ενάντια 
στα βάρβαρα μέτρα 
σελ. 13 

Κίνα 

62 χρόνια από την 
ίδρυση της Λαϊκής 
Δημοκρατίας 

σελ. 15 



ΟΧΙ ΣΤΗΝ ΚΑΤΑΡΓΗΣΗ ΤΗΣ ΑΤΕΛΕΙΑΣ 


Στον ορυμαγδό των αντιλαϊ¬ 
κών μέτρων που έφερε το μεσο¬ 
πρόθεσμο συμπεριλαμβάνεται και 
η κατάργηση της ατέλειας για την 
ταχυδρομική αποστολή των εντύ¬ 
πων σε συνδρομητές. Σύμφωνα 
με τα λεγάμενα της κυβέρνησης, 
η τρόικα, υποτίθεται για την εξοι¬ 
κονόμηση χρημάτων που θα πάνε 
για την πληρωμή των ξένων τοκο¬ 
γλύφων, ζήτησε να διακοπεί η έκ¬ 
πτωση στα ταχυδρομικά τέλη που 
πληρώνουν τα έντυπα για τους 
συνδρομητές τους. 

Αυτό το μέτρο σημαίνει απλά 
ότι τετραπλασιάζεται το ταχυδρο¬ 
μικό κόστος, δηλαδή για μια εφη¬ 
μερίδα που τιμάται, για παράδειγ¬ 
μα, 1 ευρώ, μόνο η ταχυδρομική 
αποστολή θα στοιχίζει το λιγότε¬ 
ρο 1,27 ευρώ. Αν αναλογιστούμε 
ότι οι συνδρομητές είναι ουσια¬ 


στικά το βασικό έσοδο ενός πολι¬ 
τικού εντύπου -ειδικά αυτών που 
αναφέρονται στο εργατικό και λα¬ 
ϊκό κίνημα- καταλαβαίνουμε ότι 
ή θα πρέπει να τετραπλασιαστεί 
η ετήσια συνδρομή, σε εποχές οι¬ 
κονομικής ανέχειας, ή να διακο¬ 
πεί η αποστολή σε συνδρομητές. 
Και στις δύο περιπτώσεις πρόκει¬ 
ται για οικονομικό στραγγαλισμό. 

Πρόκειται ξεκάθαρα για πο¬ 
λιτική απόφαση που σκοπό έχει, 
όπως και τα υπόλοιπα μέτρα, το 
χτύπημα κάθε πολιτικού, κοινω¬ 
νικού και πολιτικού δικαιώματος 
των λαϊκών μαζών, την υποταγή 
στην εκμετάλλευση και την εξα¬ 
θλίωση και τη φίμωση κάθε αντι¬ 
πολιτευτικής φωνής. 

Είναι γνωστή η διευρυνόμε- 
νη απέχθεια του λαού στα ελεγ¬ 


χόμενα ΜΜΕ, με τη ραγδαία πτώ¬ 
ση της κυκλοφορίας των αστικών 
εφημερίδων και τη μείωση της θέ¬ 
ασης και της ακρόασης των αστι¬ 
κών οπτικοακουστικών μέσων. Θα 
πρέπε, λοιπόν, η αντίθετη φωνή να 
μην διευρυνθεί και με κάθε τρόπο 
να μην φτάσει στο λαό. 

Γι’ αυτό το λόγο, όπως και με 
τα υπόλοιπα μέτρα, θα πρέπει να 
αντισταθούμε και να δώσουμε την 
ανάλογη πολιτική μάχη. 

Απαιτούμε την άμεση ανά¬ 
κληση του αντιδημοκρατικού 
αυτού μέτρου. 

Η προάσπιση της ατέλειας 
αποτελεί στοιχειώδη υπεράσπι¬ 
ση του δημοκρατικού δικαιώμα¬ 
τος της έκφρασης και της διακί¬ 
νησης των ιδεών. 

Να οργανώσουμε την αντίσταση 

Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς, οι εργαζόμενοι, οι νέοι, τα φτωχά λαϊκά στρώματα, 
βιώνουμε καθημερινά την απίστευτα σκληρή επίθεση του κεφα¬ 
λαίου στα κοινωνικά και πολιτικά δικαιώματα, στις ατομικές ελευ¬ 
θερίες και την ποιότητα ζωής. Με την ιδιωτικοποίηση των δημό¬ 
σιων υπηρεσιών και των κοινωνικών αγαθών, την εμπορευματο- 
ποίηση/διάλυση των συστημάτων υγείας, παιδείας και κοινωνι¬ 
κής ασφάλισης. Τις φαραωνικές ανισότητες με τον ανεξέλεγκτο 
πλουτισμό μιας δράκας καπιταλιστών και χρυσοδάκτυλων της 
αγοράς χάρη στην υπερεκμετάλλευση και καταπίεση της εργασί¬ 
ας, στην λεηλασία της δημόσιας περιουσίας και των λαϊκών απο¬ 
ταμιεύσεων. Την καταπάτηση της ανθρώπινης αξιοπρέπειας, τον 
εκφυλισμό των ηθικών, πνευματικών και πολιτιστικών αξιών και 
συνολικά την αποσύνθεση της οικονομίας και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον 
νεοφιλελευθερισμό, την εκμετάλλευση, την καταστολή, την κα¬ 
ταστροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσουμε 
το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγάλες 
επιλογές -ενέργεια, βιομηχανία, διατροφή, περιβάλλον, πολι¬ 
τισμός- σ' ένα δημοκρατικό σχεδιασμό. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές 
αξίες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. Να 
στρατευτούμε στον αγώνα για να υπερασπιστούμε την εργασία, 
το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές 
των αστικών κομμάτων (Ν.Δ., ΠΑΣΟΚ) και του καπιταλισμού/ 
ιμπεριαλισμού. Να παλέψουμε για την ενότητα του κινήματος 
μέσα στους αγώνες στη βάση της ταξικής ανεξαρτησίας. Να 
δημιουργήσουμε και να στηρίξουμε συσπειρώσεις αντίστασης 
και επιτροπές αγώνα σε κάθε σωματείο, σύλλογο, τόπο δουλειάς, 
σχολείο, σχολή, γειτονιά και κοινότητα. Να οικοδομήσουμε 
μια ισχυρή αντικαπιταλιστική δύναμη μέσα στο εργατικό/ 
συνδικαλιστικό κίνημα και τα κοινωνικά κινήματα. Να χτίσουμε 
την δική μας μαζική εργατική, επαναστατική οργάνωση, πραγ¬ 
ματικό εργαλείο στην πάλη μας για την σωτηρία από τους νεοφι¬ 
λελεύθερους καπιταλιστές και ιμπεριαλιστές. Να στρατευτούμε 
στην υπόθεση της Ο.Κ.Δ.Ε. και του επαναστατικού μαρξισμού, 
στην οικοδόμηση του παγκόσμιου κόμματος της σοσιαλιστικής 
επανάστασης, την 4 η Διεθνή. 

ΦΕΛΙΞ ΜΟΡΟΟΥ 


ΕΠΑΝΑΣΤΑΣΗ ΚΑΙ 

ΑΝΤΕΠΑΝΑΣΤΑΣΗ 
ΣΤΗΝ ΙΣΠΑΝΙΑ 


Κυκλοφορεί από τις εκδόσεις 

ΕΡΓΑΤΙΚΗ ΠΑΛΗ 

Επανάσταση και Αντεπανάσταση στην Ισπανία 

Συγγραφέας: Φέλιξ Μόροου 
Χρονολογία έκδοσης: Μάρτιος 2006 
Σελίδες: 258 
Τιμή: 11 ευρώ 


Οι εκδόσεις Εργατική Πάλη κυκλοφόρησαν 
το βιβλίο «Επανάσταση και Αντεπανάσταση 
στην Ισπανία» του Φέλιξ Μόροου, με την ευ¬ 
καιρία της συμπλήρωσης των 70 χρόνων από 
την έναρξη της Ισπανικής Επανάστασης (1936- 
1939). Πρόκειται για ένα περίφημο κλασικό βι¬ 
βλίο, από τα καλύτερα που έχουν γραφτεί για 
την μεγαλειώδη, τραγική και προδομένη Ισπα¬ 
νική Επανάσταση, το μεγαλύτερο ιστορικό γε¬ 
γονός πριν τον Β’ Παγκόσμιο Πόλεμο και το 
μεγαλύτερο επαναστατικό γεγονός μετά την 
Γερμανική Επανάσταση (1918-1923). 

Η τύχη της ισπανικής επανάστασης έπαιξε κα¬ 
θοριστικό ρόλο για την πορεία της επανάστα¬ 
σης στην Ευρώπη και την έκρηξη του Β’ Πα¬ 


γκοσμίου Πολέμου. Η νίκη της αναμφίβολα θα 
έσπαγε την βαθιά απομόνωση της Οκτωβρια¬ 
νής Επανάστασης, και επομένως θα εξάλειφε 
έναν σημαντικό παράγοντα, πάνω στον οποίο 
αναπτύχθηκε το καρκίνωμα του Σταλινισμού. 
Πιθανότατα θα επηρέαζε τις εξελίξεις στη Γαλ¬ 
λία και θα ήταν απαρχή ενός νέου επαναστατι¬ 
κού κύματος, αλλάζοντας την πορεία της ιστο¬ 
ρίας. Στο βιβλίο ο αναγνώστης θα βρει με εμπε¬ 
ριστατωμένο τρόπο τις αιτίες που οδήγησαν 
στην ήττα, τον ρόλο του Λαϊκού Μετώπου, τον 
ρόλο που έπαιξαν οι κοινωνικές και πολιτικές 
δυνάμεις, της αντίδρασης και του εργατικού κι¬ 
νήματος. 

Από τον Πρόλογο 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 



Πού θα βρείτε την εφημερίδα 

ΕΡΓΑΤΙΚΗ ΠΑΛΗ 


Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-ιηώΐΐ €τξ&ύ\άρ&Ιϊ@ο\αά€.ξτ ή ταχυδρομήστε μας τα στοιχεία σας στην 
διεύθυνση Αγ· Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.£Γ, ο-ιηαίΐ: €Γ§αΙΐΚΐρα1ΐ@ο1ν<ΐ€.£Γ 

Η άΠΟΨή ΜΑΣ 


Εργατική Πάλη 3 


ίπιιροπη Ραιχενμπαχ: 

οι ανθύπατοι της 
νέας κατοχής 


Α πό τις αρχές Σε¬ 
πτέμβρη έχει εγκα¬ 
τασταθεί στην Ελ¬ 
λάδα ο ειδικός 
απεσταλμένος της 
Ευρωπαϊκής Επιτροπής (Κομι¬ 
σιόν) Χορστ Ραιχενμπαχ, επικε¬ 
φαλής ομάδας 30 περίπου «τε¬ 
χνοκρατών» της ΕΕ. Ο Ράιχεν- 
μπαχ προέρχεται από το γερμα¬ 
νικό σοσιαλδημοκρατικό κόμμα 
και πριν αναλάβει τα νέα του «κα¬ 
θήκοντα» ήταν αντιπρόεδρος της 
Ευρωπαϊκής Τράπεζας Ανοικο¬ 
δόμησης και Ανάπτυξης. Επισή- 
μως, σύμφωνα με τα συνήθη ψέ¬ 
ματα της κυβέρνησης, η «Ομάδα 
Δράσης» του Ράιχενμπαχ θα προ¬ 
σφέρει «τεχνική βοήθεια» και θα 
βοηθήσει να εκταμιευτούν ανα¬ 
ξιοποίητα ευρωπαϊκά κονδύλια 
του ΕΣΠΑ. Στην πραγματικότη¬ 
τα, πρόκειται για την επισημοποί- 
ηση της κηδεμονίας της ελληνι¬ 
κής οικονομίας αλλά και του συ¬ 
νόλου της κυβερνητικής πολιτι¬ 
κής από την ΕΕ, όπως είχε συμ¬ 
βεί και με τη διαβόητη επιτροπή 
του Εδουάρδου Λω, την εποχή 
του Διεθνούς Οικονομικού Ελέγ¬ 
χου, μετά την πτώχευση της Ελ¬ 
λάδας επί Τρικούπη και την ήττα 
στον ελληνοτουρκικό πόλεμο 
του 1897. 

Ο Ράιχενμπαχ θα απευθύνεται 
απευθείας και αποκλειστικά στον 
πρωθυπουργό και στον πρόεδρο 
της Κομισιόν Μπαρόζο, χωρίς τη 
μεσολάβηση κανενός τρίτου, δη¬ 
λαδή θα είναι ο άμεσος κομιστής 
των εντολών της ΕΕ προς την κυ¬ 
βέρνηση των δωσίλογων. Οι άν¬ 
θρωποί του θα τοποθετηθούν σε 
καίριες θέσεις σε όλα τα υπουρ¬ 
γεία και τους σημαντικότερους 
δημόσιους οργανισμούς και θα 
συντάσσουν εκθέσεις αξιολόγη¬ 


σης σε μηνι¬ 
αία βάση. Θα 
έχουν άμεση 
πρόσβαση σε 
οποιαδήπο¬ 
τε στοιχεία ζη¬ 
τήσουν και θα 
ζητούν την πα¬ 
ρέμβαση του 
πρωθυπουρ¬ 
γού για οποιο- 
δήποτε «πρόβλημα» εντοπίσουν. 
Ταυτόχρονα θα ενημερώνεται βε¬ 
βαίως και το γραφείο του Μπα¬ 
ρόζο. Η ομάδα Ράιχενμπαχ, πι¬ 
θανότατα σε συνεργασία και με 
μια επιπλέον ομάδα της τρόικας, 
θα επεμβαίνει όπου παρατηρού¬ 
νται «αποκλίσεις» και θα διαβι¬ 
βάζει τα πορίσματά της στην Κο¬ 
μισιόν, στην Ευρωπαϊκή Κεντρι¬ 
κή Τράπεζα και το ΕιιΐΌ§ΐΌΐιρ. Η 
κυβέρνηση θα έχει προθεσμία 40 
ημερών για να πάρει μέτρα που 
θα καλύπτουν τις «υστερήσεις» 
από τους δημοσιονομικούς στό¬ 
χους. Αν τα μέτρα δεν ληφθούν ή 
κριθούν ανεπαρκή, θα ανακοινώ¬ 
νονται μέτρα από το ΕιπΌ§ΐΌΐιρ, 
σε συνεργασία βέβαια με την 
τρόικα. Σε περίπτωση που αυτά 
δεν εφαρμοστούν, η ομάδα Ράι¬ 
χενμπαχ θα εισηγείται τη διακο¬ 
πή του δανεισμού της Ελλάδας. 
Στην ομάδα αυτή θα ενταχθούν 
σταδιακά όλα τα στελέχη της ΕΕ 
που υπηρετούν στην Αθήνα κα¬ 
θώς και διάφοροι «τεχνοκράτες» 
της τρόικας. 

Δεν χρειάζεται λοιπόν ιδιαίτε¬ 
ρη ευφυΐα για να αντιληφθεί κα¬ 
νείς ότι δημιουργείται μια υπερ- 
κυβέρνηση, που πολύ σύντομα θα 
εξασφαλίζει την άμεση και χωρίς 
«παλινωδίες» και «τυπικά βαρί¬ 
δια» εφαρμογή όλων των ανθρω- 
ποκτόνων μέτρων της τρόικας. 


Παράλληλα, οι ανθύπατοι της ΕΕ 
θα επιβλέπουν και θα προχωρούν 
με ταχύτατες διαδικασίες το ολο¬ 
κληρωτικό ξεπούλημα της δημό¬ 
σιας περιουσίας και των πλουτο- 
παραγωγικών πηγών της Ελλά¬ 
δας. Τα πάντα, Βουλή, Σύνταγμα, 
δημοκρατικές ελευθερίες, η εθνι¬ 
κή υπόσταση και αξιοπρέπεια της 
Ελλάδας και του λαού της ισοπε¬ 
δώνονται. Έτσι, ο ευρωπαϊκός και 
ειδικότερα ο γερμανικός ιμπερι¬ 
αλισμός χρησιμοποιεί τον ελλη¬ 
νικό λαό ως πειραματόζωο για 
όλα όσα θα εφαρμοστούν και σε 
ολόκληρη την Ευρώπη, με στό¬ 
χο την «κινεζοποίηση» των ερ¬ 
γαζομένων. Προχωρούν όμως και 
ένα βήμα παραπέρα, στην «κινε- 
ζοποίηση» της κοινωνικής και πο¬ 
λιτικής ζωής, σε έναν βοναπαρτι¬ 
σμό, μια χούντα με κοινοβουλευ¬ 
τικό μανδύα. Η απώλεια της οι¬ 
κονομικής και ουσιαστικά και 
της εθνικής κυριαρχίας, η επιβο¬ 
λή μιας νέου τύπου αποικιοκρατί¬ 
ας συνοδεύεται και από μια πρω¬ 
τοφανή εκστρατεία ταπείνωσης 
των εργαζομένων, των φτωχών 
λαϊκών στρωμάτων και της νεο¬ 
λαίας, με ύβρεις, συκοφαντίες και 
χλευασμούς. 

Όλη αυτή την κατάσταση εί¬ 
ναι απόλυτα φυσικό οι έλληνες 
εργαζόμενοι και τα φτωχά λα¬ 
ϊκά στρώματα να τη βιώνουν, 


πέρα από 
προσωπι¬ 
κή και τα¬ 
ξική ταπεί¬ 
νωση, και 
ως συλλο¬ 
γική ταπεί¬ 
νωση του 
ελληνικού 
έθνους. Με 
αυτή την 
έννοια, η χρήση της σημαίας και 
άλλων εθνικών συμβόλων από 
κομμάτια των μαζών κατά τη δι¬ 
άρκεια του κινήματος των πλα¬ 
τειών ή και σε άλλες περιστά¬ 
σεις αντιπροσωπεύει τη διάθεσή 
τους να αντισταθούν στη διάλυ¬ 
ση της ζωής τους και στην ισοπέ- 
δωση της προσωπικής και εθνι¬ 
κής τους αξιοπρέπειας. Δεν εί¬ 
ναι άλλωστε λίγα και τα ιστο¬ 
ρικά παραδείγματα (Κομμούνα 
του Παρισιού, κινήματα αντίστα¬ 
σης κατά το Β’ Παγκόσμιο Πό¬ 
λεμο κλπ.) όπου μεγάλες επανα¬ 
στάσεις ξέσπασαν με «εθνικές» 
αφορμές. Ωστόσο, πίσω από όλα 
αυτά κρύβεται ο κίνδυνος επικρά¬ 
τησης μέσα στο κίνημα μιας πο¬ 
λιτικής «Λαϊκού Μετώπου» για 
«εθνική ανεξαρτησία», για τη συ¬ 
γκρότηση του οποίου θα αναζη- 
τούνται συμμαχίες με ένα υποτι¬ 
θέμενο «εθνικό» και «προοδευτι¬ 
κό» κομμάτι της αστικής τάξης. 
Μια τέτοια ολέθρια πολιτική, που 
έχει οδηγήσει την παγκόσμια ερ¬ 
γατική τάξη σε τρομερές ήττες, 
κρύβεται στην πραγματικότητα 
πίσω από τη ρητορεία περί «Τέ¬ 
ταρτου Ράιχ», «νέου ΕΑΜ» ή περί 
«στρατηγικής μειωμένης κυριαρ¬ 
χίας του ελληνικού κεφαλαίου», 
που προβάλλεται από ρεφορμι¬ 
στικές δυνάμεις αλλά και δυνά¬ 
μεις με σταλινικές καταβολές που 


παρουσιάζονται ως αντικαπιταλι- 
στικές. Όλοι αυτοί αγνοούν, ή θέ¬ 
λουν να αγνοούν, ότι η φύση της 
σύγκρουσης που διεξάγεται στη 
χώρα μας είναι βαθύτατα ταξική 
και η έκβασή της θα έχει καθορι¬ 
στική επίδραση στον ευρωπαϊκό, 
ακόμα και τον παγκόσμιο, συσχε¬ 
τισμό δύναμης μεταξύ κεφαλαί¬ 
ου και εργατικής τάξης. Η ελλη¬ 
νική αστική τάξη συμμετέχει στην 
ΕΕ και σε όλους τους ιμπεριαλι¬ 
στικούς οργανισμούς όχι επειδή 
εξαναγκάστηκε ή επειδή έχει κά¬ 
ποια μεταφυσική ή φυσική τάση 
να «υποδουλώνεται», αλλά επει¬ 
δή θεωρεί ότι μέσα από την ΕΕ 
και το ευρώ εξυπηρετούνται και 
τα δικά της ζωτικά συμφέροντα. 
Δεν πρέπει άλλωστε να ξεχνάμε 
ότι η συμμορία του Παπανδρέου 
θα είχε ανατραπεί από το κίνημα 
τον Ιούνιο χωρίς τη λυσσασμέ¬ 
νη στήριξη του διεθνούς ιμπερι¬ 
αλισμού. Βέβαια, ο αδύναμος και 
χρεοκοπημένος ελληνικός καπι¬ 
ταλισμός δεν έχει περιθώρια δι¬ 
απραγματεύσεων και ελιγμών 
και είναι υποχρεωμένος να πα¬ 
ραχωρεί στους ιμπεριαλιστές πε¬ 
ρισσότερα από όσα θα παραχω¬ 
ρούσε σε «ομαλή» περίοδο. Το 
μόνο που μπορεί να ελπίζει η σά¬ 
πια και παρηκμασμένη ελληνική 
αστική τάξη, και γι’ αυτό άλλω¬ 
στε κάλεσε το ΔΝΤ και την τρόι¬ 
κα, είναι να αντλεί κάποια κέρδη 
για ένα ορισμένο διάστημα, πάνω 
στα κόκαλα των εργαζομένων 
και ολόκληρης της κοινωνίας. Η 
μόνη διέξοδος για τους εργαζό¬ 
μενους, τη νεολαία και τα φτωχά 
λαϊκά στρώματα είναι ο διαρκής 
και αποφασιστικός αγώνας για 
τη διαγραφή του χρέους και την 
ανατροπή της χούντας κυβέρνη- 
σης-τρόικας. 


Η καπιταλιστική βαρβαρότητα... 

με ιην γλώσσα ίων αριθμών 


Σ ε συνθήκες απόλυτης φτώχειας ζουν 
410.000 παιδιά στο Νότο της Ιταλί¬ 
ας, με μόλις δύο στα εκατό στην Κο¬ 
μπανία και την Καλαβρία να πηγαί¬ 
νουν σε παιδικό σταθμό, δείχνει έκθεση της 
οργάνωσης για την προστασία των ανηλίκων 
5&νε Τόο ΟπΙάΓεη. Από τα 1,876 εκατομμύριο 
ανήλικα παιδιά της Ιταλίας που ζουν σε συνθή¬ 
κες σχετικής φτώχειας, τα 354.000 είναι συγκε¬ 
ντρωμένα στην επαρχία της Κομπανίας. Τέσσε¬ 
ρις φορές λιγότερα παιδιά σε σχέση με το μέσο 
όρο της Ιταλίας καταφέρνουν να πάνε σε παιδι¬ 
κό σταθμό, ενώ σε Κομπανία και Καλαβρία το 
98% μένει εκτός. Επιπλέον, τρία στα δέκα παι¬ 
διά δεν μπόρεσαν να πάρουν απολυτήριο μέσης 
εκπαίδευσης την τελευταία πενταετία. Η ανι¬ 
σότητα ευκαιριών και ζωής, κυρίως λόγω της 
υψηλής εγκληματικότητας, είναι εξαιρετικά εμ¬ 
φανής σε 601 κοινότητες, όπου ζει το 76% του 
πληθυσμού της περιοχής. Παράλληλα, τα κον¬ 
δύλια από την κεντρική κυβέρνηση για κοινω¬ 
νικές παρεμβάσεις και στήριξη των αδύναμων 
στις περιφέρειες έχουν μειωθεί από το 2008 έως 
το 2011 κατά 85%. 


Π ερισσότεροι από 2 εκατ. άνθρωποι 
το χρόνο πεθαίνουν σε όλο τον κό¬ 
σμο λόγω της ατμοσφαιρικής ρύ¬ 
πανσης, σύμφωνα με τη μεγάλη 
έκθεση του Παγκόσμιου Οργανισμού Υγείας, 
που υπολόγισε ότι στην Ελλάδα 3.620 θάνα¬ 
τοι σημειώθηκαν το 2008 λόγω της ατμοσφαι¬ 
ρικής ρύπανσης. Στη χώρα μας η συγκέντρωση 
των μικροσωματιδίων είναι διπλάσια (44 ιη§/ 
ηι 3 ) από το μέγιστο όριο (20 ιη§/ιη 3 ) που θέτει 
ο Π.Ο.Υ. Γιατρός που συμμετείχε στην έρευνα 
εξήγησε ότι τα στοιχεία που συγκέντρωσαν και 
ανέλυσαν τα τελευταία 4 χρόνια για την ποιό¬ 
τητα του αέρα σε 1.100 πόλεις 91 χωρών δεί¬ 
χνουν ότι 80 από αυτές δεν πληρούν τα κριτή¬ 
ρια αναφοράς σε θέματα ατμοσφαιρικής ρύπαν¬ 
σης. Εάν είχαν τηρηθεί οι προδιαγραφές ασφα¬ 
λείας 1,1 εκατ. θάνατοι σε όλο τον κόσμο θα 
μπορούσαν να είχαν αποφευχθεί. Στην Ελλάδα 
οι θάνατοι το 2008 ήταν 3.620, δηλαδή 71 θά¬ 
νατοι ανά 100.000 κατοίκους, ενώ στην Ισπα¬ 
νία το αντίστοιχο ποσοστό την ίδια χρονική πε¬ 
ρίοδο ήταν 43 θάνατοι ανά 100.000 κατοίκους. 


Τ ουλάχιστον 70.000 άτομα - όσος εί¬ 
ναι ο πληθυσμός μιας πόλης σαν τα 
Ιωάννινα - έχουν μείνει χωρίς εργα¬ 
σία εξαιτίας της αναστολής των κατα¬ 
σκευαστικών εργασιών στους αυτοκινητόδρο¬ 
μους που κατασκευάζονται ή αναβαθμίζονται 
σε όλη την Ελλάδα. Από το Μάρτιο του 2010 
ξεκίνησαν οι τράπεζες να διακόπτουν σταδια¬ 
κά τη χρηματοδότηση. Περίπου 175.000 εργα¬ 
ζόμενοι επηρεάζονται έμμεσα από τη διακοπή 
των εργασιών και οι μισοί εκτιμάται ότι θα μεί¬ 
νουν σταδιακά άνεργοι. Παράλληλα, έως το τέ¬ 
λος του 2011, ένας στους 6 ανέργους στην Ελ¬ 
λάδα υπολογίζεται ότι θα έχει χάσει τη δουλειά 
του λόγω της αναστολής των εργασιών στους 
οδικούς άξονες, σύμφωνα με στοιχεία των ερ- 
γοληπτριών εταιρειών. Μάλιστα, η προσωρινή 
παύση των έργων αντιπροσωπεύει μείωση του 
ΑΕΠ του 2011 σε ποσοστό που φτάνει το 3% 
(2,33% απώλεια ανάπτυξης και 0,66% δημιουρ¬ 
γία ύφεσης), επηρεάζοντας δυσμενώς τους δη¬ 
μοσιονομικούς δείκτες, όπως οι λόγοι χρέους 
και ελλείμματος προς το ΑΕΠ. 






































4 Εργατική Πάλη 


ΠΟΛΙΤΙΚΗ 


Οκτώβριος 2011 


Δηλώσεις ΛοΡέρδου για 
τους Δημόσιους Υπαλλήλους 



χει περάσει ένας μήνας από τις επαίσχυ- 
Μ ντες δηλώσεις του υπουργού Υγείας και 
«δεξιού χεριού» της Τρόικας, Λοβέρ- 
μ δου, στη Βουλή και στα κανάλια σχετι- 
κά με τους δημόσιους υπαλλήλους. Οι 
δηλώσεις του Λοβέρδου απηχούν τις απόψεις, την 
πολιτική και το ηθικό επίπεδο της Τρόικας, της ευ¬ 
ρωπαϊκής και της ελληνικής αστικής τάξης όχι μόνο 
απέναντι στους δημόσιους υπαλλήλους αλλά σ’ 
όλους τους εργαζόμενους. 

Ο Λοβέρδος υποστήριξε ότι οι δημόσιοι υπάλ¬ 
ληλοι «συντηρούνται» από τα άλλα δέκα εκατομ¬ 
μύρια της ελληνικής κοινωνίας, τα οποία μάλιστα 
«απομυζούνται» και «ταλαιπωρούνται» απ’ αυτούς. 
Ότι η Ελλάδα παίρνει δάνεια προκειμένου να συ¬ 
ντηρεί τους δημόσιους υπαλλήλους. Ότι οιΈλληνες 
εργαζόμενοι θα πρέπει να βλέπουν, όπως ο ίδιος, 
τους δημόσιους υπαλλήλους σαν «εχθρούς» τους. 
Ότι θα επιχειρήσει «να νικήσει» το ελληνικό Δημό¬ 
σιο και το ελληνικό Σύνταγμα που υπερασπίζεται 
τη γραφειοκρατία. 

Φυσικά δεν έλειψαν οι γραφικές πια απόπει¬ 
ρες για διαιρέσεις του τύπου «υπάρχουν και πολλοί 
που εργάζονται σκληρά, με λίγη αμοιβή» κλπ. Το 
ύστατο δε επιχείρημά του ήταν «ρωτήστε τον Έλ¬ 
ληνα πολίτη», λες και δεν ήταν ο ίδιος και το κόμ¬ 
μα του, μαζί με τη ΝΔ, που τόσα χρόνια είχαν τον 
πλήρη έλεγχο στο σχεδίασμά του δημόσιου τομέα, 
στις προσλήψεις, στα κριτήρια επιλογής, στο επίπε¬ 
δο παροχής των δημόσιων υπηρεσιών, στα ρουσφέ- 
τια και στις συναλλαγές... Με περίσσια υποκρισία 
δήλωσε ακόμη ότι όλα αυτά δεν τα είπε γιατί υπο¬ 
στηρίζει τις απολύσεις στο Δημόσιο αλλά για να 
δώσει λύσεις στο πρόβλημα μέσω της... εργασιακής 
εφεδρείας, η οποία δεν στοχεύει να απολύσει αλλά 
να «επανειδικεύσει» και να επανατοποθετήσει τους 
δημόσιους υπαλλήλους! 

Έχει μεγάλη σημασία οι εργαζόμενοι του ιδιω¬ 
τικού και του δημόσιου τομέα να αποκρούσουν τις 
χυδαίες απόπειρες για διαίρεσή τους, να ξεκαθα¬ 
ρίσουν τις αιτίες των προβλημάτων τους και τους 
πραγματικούς «εχθρούς» τους, προκειμένου ενωμέ¬ 
νοι να αντιμετωπίσουν όχι μόνο τις απολύσεις στο 
δημόσιο και στον ιδιωτικό τομέα αλλά και το σύνο¬ 
λο των μέτρων κυβέρνησης-Τρόικας. 

Είναι ψέμα ότι οι δημόσιοι υπάλληλοι πληρώνο¬ 
νται και συντηρούνται από τους υπόλοιπους εργα¬ 
ζόμενους. Οι δημόσιοι υπάλληλοι, όπως όλοι οι ερ¬ 
γαζόμενοι, ζουν από την εργασία τους. Αυτοί που 
ζουν από την εργασία των άλλων, για τους οποίους 
ο κ. Λοβέρδος δεν είπε απολύτως τίποτε, είναι οι ερ¬ 
γοδότες, οι τραπεζίτες και οι ίδιοι οι πολιτικοί. 

Είναι ψέμα ότι οι εργαζόμενοι και το σύνολο της 
κοινωνίας «ταλαιπωρούνται» από τους δημόσιους 


υπαλλήλους. Οι εργαζόμενοι, η νεολαία, τα φτω¬ 
χά λαϊκά στρώματα ταλαιπωρούνται από τον καπι¬ 
ταλισμό και την κρίση του, την οποία δεν δημιούρ¬ 
γησαν ούτε αυτοί ούτε βέβαια οι δημόσιοι υπάλλη¬ 
λοι: όχι μόνο ταλαιπωρούνται αλλά εξοντώνονται 
από τα κλεισίματα επιχειρήσεων, τις απολύσεις, την 
ανεργία, την απλήρωτη εργασία, την ημιαπασχό- 
ληση, τις εργολαβικές σχέσεις εργασίας, την κατα- 
στρατήγηση-κατάργηση των συμβάσεων εργασί¬ 
ας... Με λίγα λόγια ταλαιπωρούνται και εξοντώνο¬ 
νται από την πολιτική της Τρόικας που εφαρμόζει 
πιστά ο κ. Λοβέρδος. Ο κ. Λοβέρδος και το συνά- 
φι του είναι οι πραγματικοί εχθροί όλων των εργα¬ 
ζομένων. 

Είναι ψέμα ότι η Ελλάδα παίρνει ή έπαιρνε δά¬ 
νεια για να πληρώνει τους δημόσιους υπαλλήλους. 
Τα δάνεια παίρνονταν και παίρνονται για να γίνο¬ 
νται από τη μία «κίνητρα» για τους επιχειρηματίες, 
«ενέσεις» για τους τραπεζίτες, φοροαπαλλαγές και 
χάρισμα των ασφαλιστικών εισφορών για τους ερ¬ 
γοδότες, «συμπράξεις» Δημοσίου και αετονύχηδων 
επιχειρηματιών και, από την άλλη, για να εξυπηρε¬ 
τούν το φαύλο κύκλο της εξυπηρέτησης προηγού¬ 
μενων δανείων, τα οποία σύναψαν οι κυβερνήσεις 
του ΠΑΣΟΚ και της ΝΔ. 

Είναι ψέμα ότι ο κ. Λοβέρδος και η κυβέρνη¬ 
ση του ΠΑΣΟΚ θα λύσουν τα προβλήματα στο Δη¬ 
μόσιο που οι ίδιοι έχουν δημιουργήσει. Υποκρίνο¬ 
νται όταν εμφανίζονται ως «μετανοημένοι», που 
θα διορθώσουν τις «αμαρτίες» της Μεταπολίτευ¬ 
σης. Χρησιμοποιούν ως πρόσχημα τις τρομακτικές 
ελλείψεις που οι ίδιοι δημιούργησαν προκειμένου 
να διαλύσουν ό,τι απέμεινε από το κοινωνικό κρά¬ 
τος. Είναι γελοίο να υποστηρίζει κανείς ότι οι κά¬ 
θετες μειώσεις δαπανών για υγεία, παιδεία και κοι¬ 
νωνική ασφάλιση, οι απολύσεις εκατοντάδων χι¬ 
λιάδων δημόσιων υπαλλήλων, η εγκατάλειψη των 
δημόσιων επενδύσεων θα βελτιώσουν το δημόσιο 
τομέα. Θα συμβεί ακριβώς το αντίθετο: τα νοσο¬ 
κομεία θα μείνουν δίχως προσωπικό και εξοπλισμό, 
τα σχολεία δίχως θέρμανση, βιβλία και καθηγητές, 
τα ασφαλιστικά ταμεία θα χρεοκοπήσουν οριστι¬ 
κά, οι δημόσιες υπηρεσίες θα υπολειτουργούν και η 
ποιότητά τους θα πέσει κατακόρυφα. Έτσι θα ανοί¬ 
ξει ο δρόμος για τις συγχωνεύσεις και καταργήσεις 
όλων των δημόσιων υπηρεσιών, παροχών και αγα¬ 
θών, πράγμα που θα γυρίσει την Ελλάδα στο 19ο 
αιώνα. Θα ανοίξει ο δρόμος για δίδακτρα χιλιάδων 
ευρώ στα σχολεία και τα πανεπιστήμια, για τμήμα¬ 
τα των 80 μαθητών, για νοσοκομεία στα οποία θα 
πληρώνονται ακριβά όλες οι εξετάσεις και τα υλι¬ 
κά και στα οποία δεν θα χωράει κανείς, για δημόσι¬ 
ες υπηρεσίες που δεν θα εξυπηρετούν ποτέ και κα- 
νέναν δωρεάν. 

Τέλος, η επίθεση στο Δημόσιο θα ανοίξει την 
όρεξη όλων των μικρών και μεγάλων εργοδοτών 
του ιδιωτικού τομέα να κάνουν κι άλλες απολύσεις, 
να μειώσουν κι άλλο τους μισθούς, να καταργή¬ 
σουν πλήρως στην πράξη τις συμβάσεις εργασίας. 

Οι εργαζόμενοι του δημόσιου και του ιδιωτι¬ 
κού τομέα, οι άνεργοι, η νεολαία και τα φτωχά λα¬ 
ϊκά στρώματα πρέπει να επιστρέφουν στον κ. Λο- 
βέρδο τους χαρακτηρισμούς του. Με ένα ενωμένο 
κίνημα όλων των καταπιεσμένων και χτυπημένων 
από την κρίση και τα μέτρα πρέπει να δείξουν στην 
πράξη στην κυβέρνηση και στην Τρόικα ότι αρνού- 
νται να φαγωθούν μεταξύ τους για τα συμφέροντα 
των ντόπιων και ξένων καπιταλιστών. Εχθρός τους 
και αιτία των προβλημάτων τους δεν είναι ο συνά¬ 
δελφός τους, αλλά η κυβέρνηση, η Τρόικα και το 
ίδιο το καπιταλιστικό σύστημα. 


επίκαιρα... 

Να μην εκδοθεί η Οιιία&ηί υη§α1! 

Στις 23/9, το Ποινικό Τμήμα του Αρείου Πάγου εκ- 
δίκασε την υπόθεση έκδοσης στις γερμανικές αρχές της 
τουρκάλας αγωνίστριας Οιιίαίέπΐ ΙΙηδαΙ, που συνελλή- 
φθη ύστερα από 2 ευρωπαϊκά εντάλματα σε βάρος της. 
Η αγωνίστρια κατηγορείται για διοργάνωση εκδηλώσε¬ 
ων και συγκέντρωση χρημάτων για την ενίσχυση της αρι¬ 
στερής οργάνωσης ΌΗΚΡ-Θ (Επαναστατικό Λαϊκό Κόμ- 
μα-Μέτωπο), που έχει χαρακτηριστεί «τρομοκρατική» και 
στην οποία η ίδια αρνείται τη συμμετοχή της. Η ΙΙηδαΙ εί¬ 
ναι γνωστή στην Τουρκία για την πολιτική και συνδικα¬ 
λιστική της δράση. Είναι ιδρυτικό μέλος του συνδικάτου 
δημοσίων υπαλλήλων Βεδηιεη στην Άγκυρα και ενερ¬ 
γό μέλος των επιτροπών αλληλεγγύης στους πολιτικούς 
κρατούμενους της Τουρκίας και του Κουρδιστάν. Για τη 
δράση της φυλακίστηκε μαζί με το δημοσιογράφο σύζυγό 
της και η εξόντωσή της, όπως εκατοντάδων άλλων αγω¬ 
νιστών, αποτελεί προτεραιότητα του τουρκικού κράτους. 

Σε κλίμα απόλυτης τρομοκρατίας, σε μια αίθουσα γε¬ 
μάτη πάνοπλους κουκουλοφόρους της αντιτρομοκρα- 
τικής, η αγωνίστρια σύρθηκε με χειροπέδες πισθάγκωνα 
(ο νόμος το απαγορεύει), ενώ βρισκόταν σε απεργία πεί¬ 
νας ενός μήνα. Το συμβούλιο με ψήφους 4-1 αποφάσισε 
την έκδοσή της, επικυρώνοντας την απόφαση του Συμ¬ 
βουλίου Εφετών Θεσσαλονίκης. Η απόφαση αυτή είναι 
παράνομη, καθώς Π.Δ. 114/2010 δεν επιτρέπει την έκ¬ 
δοση όταν εκκρεμεί αίτημα για χορήγηση πολιτικού ασύ¬ 
λου (όπως συμβαίνει στην περίπτωση της υηδαί). Η έκ¬ 
δοση της υπδαί στη Γερμανία σημαίνει την εξόντωσή της, 
εφόσον θεωρείται βέβαιη η μετέκδοσή της στην Τουρκία, 
αφού η Γερμανία είναι απο τις ελάχιστες χώρες της ΕΕ που 
θεωρεί πως η Τουρκία σέβεται τα ανθρώπινα δικαιώματα! 

Ο Δικηγορικός Σύλλογος Αθηνών έκφρασε έντονη δι¬ 
αφωνία με την έκδοση της ΙΙηδαΙ και θεωρεί πως οι πρά¬ 
ξεις για τις οποίες κατηγορείται δεν έχουν ποινική απα¬ 
ξία, ενώ τα ευρωπαϊκά εντάλματα σύλληψης είναι αόριστα 
ως προς τον τόπο και το χρόνο τέλεσης των αδικημάτων. 
Ωστόσο, οι μηχανισμοί της καταστολής και της δικαστι¬ 
κής εξουσίας, έχοντας απο μείνει σχεδόν τα μόνα στηρίγ¬ 
ματα του καθεστώτος που κλυδωνίζεται από την κρίση, 
όλο και λιγότερο ασχολούνται με τέτοιες «λεπτολογίες», 
ακόμα και της ίδιας της τυπικής αστικής νομιμότητας... 

Απόλυση - Συνδικαλιστική δίωξη στην Εμπορική 

Η διοίκηση της Εμπορικής Τράπεζας απέλυσε τον συ¬ 
νάδελφο και εκλεγμένο στο Δ.Σ. του Συλλόγου Εργαζο¬ 
μένων, Π. Κωνσταντινίδη. Πρόκεται για ενέργεια καθόλα 
παράνομη, ανοιχτά αντεργατική και αντισυνδικαλιστική, 
για μια πολιτική δίωξη θα λέγαμε «πρωτοφανή», αν αυτές 
οι εργοδοτικές επιθέσεις δεν πύκνωναν μέρα με τη μέρα. 

Η Διοίκηση επικαλείται ότι ο συνάδελφος είχε προ- 
σφύγει σε επιθεωρήσεις εργασίας και δικαστήρια για θέ¬ 
ματα των εργαζομένων, αλλά και ήταν μάρτυρας σε υπο¬ 
θέσεις αντιδικίας συναδέλφων με την εργοδοσία. Δηλα¬ 
δή ότι ασκούσε τα νόμιμα δικαιώματά του, όπως άλλωστε 
οφείλει ως εκλεγμένος συνδικαλιστής! Ακόμη κατηγορεί- 
ται ότι είχε ληξιπρόθεσμες οφειλές (!) και ότι δεν αποδε¬ 
χόταν το σύστημα αξιολόγησης. Αυτά τα συστήματα είναι 
κατασκευασμένα στα μέτρα των εργοδοτών από ειδικές 
ιδιωτικές εταιρίες «διαχείρισης ανθρωπίνων πόρων» και 
χρησιμοποιούνται κατεξοχήν για να διαχωρίζουν τους ερ¬ 
γαζόμενους σε «καλούς» και «κακούς» και να κατασκευά¬ 
ζουν άλλοθι για απολύσεις, μειώσεις μισθών κλπ. 

Η Διοίκηση ενοχλήθηκε από την συνεπή, αγωνιστική 
στάση του συναδέλφου Κωνσταντινίδη και με προσχημα¬ 
τικές δικαιολογίες επιδιώκει την τρομοκράτηση των εργα¬ 
ζομένων και την ποινικοποίηση της συνδικαλιστικής δρά¬ 
σης. Σε ανακοίνωσή της, η παράταξη «Πρόταση Προο¬ 
πτικής» καλεί τους γάλλους ιδιοκτήτες της Εμπορικής να 
ανακαλέσουν την απόλυση και το Σύλλογο Εργαζομένων 
Εμπορικής, το Σύλλογο Υπαλλήλων Εθνικής Τράπεζας, 
την ΟΤΟΕ και τους υπόλοιπους συλλόγους-μέλη της να 
κινητοποιηθούν άμεσα για την ανάκληση της απόλυσης. 

- Οι εργαζόμενοι στις τράπεζες δεν είναι είλωτες! 

- Να ανακληθεί άμεσα η απόλυση του Π. Κωνσταντινίδη. 

- Ελεύθερη συνδικαλιστική δράση - Δημοκρατία στους 
χώρους δουλειάς 

- Όχι στην εργοδοτική τρομοκρατία και την ποινικοποίη- 
ση του ανεξάρτητου μαχητικού συνδικαλισμού 

Φουντώνει το απεργιακό κύμα 

ΓΕΝΙΚΗ ΠΟΛΙΤΙΚΗ ΑΠΕΡΓΙΑ 
ΕΝΑΝΤΙΑ ΣΕ ΚΥΒΕΡΝΗΣΗ-ΤΡΟΪΚΑ 


Τ ο κλίμα πανικού και 
τρομοκρατίας, που 
επιστράτευσε για 
άλλη μια φορά η κυ¬ 
βέρνηση για να πεί¬ 
σει τους εργαζόμε¬ 
νους ν’ αποδεχτούν 
τα νέα βάρβαρα μέτρα, φαίνεται πωςΐοι 
εργαζόμενοι απαντούν μ’ έναν χείμαρ¬ 
ρο απεργιακών και δυναμικών κινητο¬ 
ποιήσεων (καταλήψεις, αποκλεισμοί δρό¬ 
μων κ.α.), που αποδεικνύει ότι -παρά τις 
όποιες αυξομειώσεις και τις αδυναμίες- 
αρχίζει ένα δεύτερο κύμα απεργιών και 
κινητοποιήσεων, ίσως μεγαλύτερο και απ’ 
αυτό που κορυφώθηκε στα «Ιουνιανά». 

Αιχμή του δόρατος αποτελεί το κα¬ 
θεστώς της εργασιακής εφεδρείας- 
απολύσεων στο στενό και ευρύτερο δη¬ 
μόσιο τομέα, η κάθετη μείωση των μι¬ 
σθών μέσω του ενιαίου μισθολογίου στο 
δημόσιο, η φοροεπιδρομή με τα κάθε εί¬ 
δους χαράτσια, οι απολύσεις, η απλήρω¬ 
τη εργασία και η άρνηση υπογραφής κλα¬ 
δικών συμβάσεων από τους εργοδοτικούς 
φορείς στον ιδιωτικό τομέα. 

Στην πρώτη γραμμή βρίσκονται οι ερ¬ 
γαζόμενοι στις αστικές συγκοινωνίες. 
Έχοντας πίσω τους την εμπειρία της μά¬ 
χης κατά του νόμου για τις συγκοινωνί¬ 
ες -που άνοιγε τον δρόμο για την ιδιωτι¬ 
κοποίηση και για τη μείωση του προσωπι¬ 
κού- επί της ουσίας επέβαλλαν τον κοινό 
απεργιακό συντονισμό όλων των μέσων 
μαζικών μεταφοράς, διεύρυναν το αγωνι¬ 
στικό τους μέτωπο όχι μόνο με τους εργα¬ 
ζόμενους του ΟΣΕ αλλά και με τα μικρο¬ 
αστικά στρώματα στα ταξί. Τα παραπάνω 
είχαν σαν αποτέλεσμα τη μαζική συμμε¬ 
τοχή των εργαζομένων στις απεργίες στις 
συγκοινωνίες και το σπάσιμο του «κανο¬ 
νικού ρυθμού» της ζωής στην Αθήνα. Τα 
προβλήματα που δημιούργησε η απερ¬ 
γία στην κυβέρνηση ήταν μεγάλα και γι’ 
αυτό το λόγο προσπάθησε από τη μια να 
στήσει απεργοσπαστικό μηχανισμό μι¬ 
σθώνοντας ιδιωτικά λεωφορεία και από 
την άλλη να τρομοκρατήσει τους εργαζό¬ 
μενους λέγοντας ότι... οι απεργίες μειώ¬ 
νουν τα έσοδα των αστικών συγκοινωνι¬ 
ών, μεγαλώνουν τα ελλείμματα και συνε¬ 
πώς θα προκαλέσουν περισσότερες απο¬ 
λύσεις!! Μέχρις στιγμής, πάντως, το μέ¬ 
τωπο των εργαζομένων στις συγκοινωνί¬ 
ες δείχνει αρκετά δυναμικό και αρραγές, 
αφού πέραν όλων των άλλων αντιλαμβά¬ 
νονται ότι μια περαιτέρω μείωση του προ¬ 
σωπικού θα σήμαινε το πλήρες ξεχαρβά- 
λωμα των αστικών συγκοινωνιών. Χαρα¬ 
κτηριστική είναι η κατάσταση που επι¬ 
κρατεί στα τρόλεϊ, όπου εξαιτίας της μεί¬ 
ωσης των εργαζομένων την προηγούμε¬ 
νη περίοδο, τα οχήματα που βρίσκονται 
στους δρόμους έχουν φτάσει να είναι λι- 
γότερα από 200 από 336 που ήταν. 

Με δυναμικές κινητοποιήσεις απά¬ 
ντησαν οι εργαζόμενοι και στο δημόσιο, 
καταλαμβάνοντας 8 υπουργεία ακριβώς 
μια μέρα πριν την πολυσυζητημένη άφι¬ 
ξη της Τρόικας. Πρακτικά, οι εργαζόμενοι 
σε όλους τους οργανισμούς/φορείς που 
απειλούνται με κατάργηση-συγχώνευση 

νται. Είναι ακόμα ενδεικτικό ότι στις κι¬ 
νητοποιήσεις η συνδικαλιστική γραφειο¬ 
κρατία έχει μια ισχνή παρουσία και ο ρό¬ 
λος της είναι διαρκώς μειωμένος. Ωστό¬ 
σο, εμφανίστηκε ξανά (σίγουρα σε μικρό¬ 
τερο βαθμό) η συντεχνιακή λογική της, 
ότι «μόνο ο δικός μας εργασιακός χώρος 
πρέπει να απαλλαγεί από το μέτρο της ερ¬ 
γασιακής εφεδρείας, γιατί το προσωπικό 
ήδη δεν επαρκεί» - που εκτός από διασπα¬ 
στική ειδικά σήμερα είναι και καταστρο¬ 
φική. 

Επιπλέον παρά την αμφισβήτηση της 
συνδικαλιστικής γραφειοκρατίας, αυτή 
δεν έχει ακόμη ξεπεραστεί ουσιαστικά, 
αφού οι εργαζόμενοι δεν έχουν πάρει τον 
αγώνα στα χέρια τους. Όπου αυτή βρί¬ 
σκει χώρο, θα εκτονώνει τις διαθέσεις 
σε ακίνδυνες κινητοποιήσεις, θα διασπά 
και θα αποπροσανατολίζει τους εργαζό¬ 
μενους. Έτσι στο εργοστάσιο της ΕΛΒΟ 
στην Θεσσαλονίκη, η ΠΑΣΚΕ μαζί με τη 
ΔΑΚΕ συμφώνησαν να τεθούν σε εργασι¬ 
ακή εφεδρεία 43 εργαζόμενοι (σε σύνολο 
430), ανοίγοντας τον δρόμο και για πε¬ 
ραιτέρω απολύσεις, όταν λίγες μέρες πριν 
έλεγαν στους εργαζόμενους ότι οι απολύ¬ 
σεις είναι παράνομες και θα προσφύγουν 
στα δικαστήρια. 

Μπροστά στις μάχες κυριολεκτικά 
ζωής ή θανάτου που έχουμε μπροστά μας, 
οι εργαζόμενοι αντιλαμβάνονται τη δυ¬ 
σκολία επίτευξης νίκης μέσα από κλαδι¬ 
κούς ή μεμονωμένους επιχειρησιακούς 
αγώνες (που βέβαια είναι απαραίτητοι). 
Έτσι, μετά τις απεργίες και κινητοποιή¬ 
σεις στο δημόσιο και στις πρώην ΔΕΚΟ, 
η Γενική Απεργία στις 19/10 δεν πρέπει 
να μείνει άλλη μια καθιερωμένη «τουφε- 
κιά στον αέρα» με πρόσχημα την ψήφιση 
του προϋπολογισμού, όπως θα ήθελε η 
γραφειοκρατία. Με επιτροπές αγώνα και 
απεργιακές φρουρές σε κάθε χώρο δου¬ 
λειάς, πρέπει να μετατρέψουμε την 19η 
του Οκτώβρη σ’ έναν πολιτικό σεισμό, 
που θα δονείται από τα πολιτικά αιτήμα¬ 
τα της πτώσης της λαομίσητης κυβέρνη¬ 
σης του ΠΑΣΟΚ, το διώξιμο της Τρόικας 
και όλων των «μνημονίων». Έτσι ώστε ν’ 
ανοίξει ο δρόμος για μια Γενική Πολιτική 
Απεργία Διάρκειας, προτού βυθίσουν όλη 
την εργατική τάξη και την κοινωνία στην 
απόλυτη εξαθλίωση και απελπισία. 


Προκήρυξη της Ο.Κ.Δ.Ε 

Προκλητική Απελευθέρωση 
του Β. Σαραλιώτη 
Ελεύθερος ο ένας από τους 
δολοφόνους του 
Αλ. Γρηγορόπουλου! 

Η χούντα του ΠΑΣΟΚ και της 
Τρόικας, την ίδια στιγμή που τσα¬ 
κίζει με την κτηνώδη βία και την 
ωμή καταστολή κάθε κινητοποίη¬ 
ση των εργαζομένων, που δέρνει 
και συλλαμβάνει 15χρονους μα¬ 
θητές, που οδηγεί στην εξαθλίω¬ 
ση όλη την κοινωνία, ταυτόχρονα 
ανταμοίβει τους δολοφόνους που 
την υπηρετούν. 

Πριν περάσει ένας χρόνος απο 
την καταδίκη του σε 10 χρόνια φυ¬ 
λάκιση, ένας εκ των δολοφόνων 
ειδικών φρουρών του Αλέξη Γρη¬ 
γορόπουλου, ο Βασίλης Σαραλιώ- 
της, αφήνεται ελεύθερος. Η υπό 
όρους αποφυλάκιση του αποφα- 
σίστηκε ομόφωνα από το πεντα¬ 
μελές Εφετείο Λαμίας. 

Πρόκειται για μια ξεκάθα¬ 
ρα πολιτική απόφαση χουντικού 
χαρακτήρα, που κλείνει το μάτι 
στους μηχανισμούς καταστολής 
για τις «δύσκολες μέρες» που έρ¬ 
χονται, δίνοντας τους ουσιαστική 
κάλυψη για να εκτελέσουν και τα 
πιο στυγερά εγκλήματα για να την 
στήριξη της χουντικής κλίκας ΠΑ- 
ΣΟΚ-ΔΝΤ-ΕΕ. 

Είναι μια απόφαση που στρέ¬ 
φεται ενάντια σ' ολόκληρη την 
ελληνική κοινωνία και τη νεολαία, 
που απαίτησαν με τα «Δεκεμβρια¬ 
νά» του 2008 και τους αγώνες που 
ακολούθησαν να τιμωρηθούν οι 
δολοφόνοι αστυνομικοί, αλλά και 
ενάντια στην ελάχιστη ηθική δι¬ 
καίωση της οικογένειας του αδι¬ 
κοχαμένου Αλέξη. 

Μια απόφαση που έρχεται σε 
μια στιγμή που ολόκληρη η ελλη¬ 
νική κοινωνία είναι έτοιμη να εξε- 
γερθεί ενάντια στην φυσική της 
εξόντωση από τα βάρβαρα μέτρα 
και μνημόνια, ξαναπιάνοντας το 
νήμα των μεγάλων γενικών απερ¬ 
γιών, του κινήματος των πλατει¬ 
ών, της ανταρσίας και ανυπακοής 
στα χαράτσια. Δεν θα τους αφή- 
σουμε! Να εξεγερθούμε παντού, 
σε σχολεία, σχολές, χώρους δου¬ 
λειάς και γειτονιές, για να στεί- 
λουμε στον αγύριστο αυτούς που 
μας στέλνουν στην κόλαση! 

Εξέγερση παντού - Κάτω η χού¬ 
ντα ΠΑΣΟΚ - ΔΝΤ - ΕΕ 

Όχι στην προστασία των δολοφό¬ 
νων του κράτους! 

Να μην αφεθεί ελεύθερος ο δολο¬ 
φόνος αστυνομικός! 

Οργάνωση Κομμουνιστών 
Διεθνιστών Ελλάδας 

ή εφεδρεία-απόλυση έχουν κινητοποιηθεί 
μπλοκάροντας δρόμους, αποκλείοντας 
με παραστάσεις διαμαρτυρίας τη λειτουρ¬ 
γία των ΔΣ των οργανισμών που επεξερ¬ 
γάζονται τις λίστες με το «πλεονάζον» 
προσωπικό κλπ. 

Ένα πρώτο βήμα συντονισμού των ερ¬ 
γαζομένων ήταν η δημιουργία συντονι¬ 
στικού (στους υπό συγχώνευση/κατάρ¬ 
γηση οργανισμούς), παρά τα εμπόδια 
που βάζει η συνδικαλιστική γραφειοκρα¬ 
τία της ΑΔΕΔΥ και του ΠΑΜΕ. Το συ¬ 
ντονιστικό προχώρησε σε συγκέντρωση 
διαμαρτυρίας στην Κλαυθμώνος και πο¬ 
ρεία στο Σύνταγμα, όπου πραγματοποι¬ 
ήθηκε συναυλία διαμαρτυρίας. Καταλή¬ 
ψεις δημαρχείων έγιναν και από εργαζό¬ 
μενους στους Οργανισμούς Τοπικής Αυ¬ 
τοδιοίκησης, ενώ σωματεία και συνελεύ¬ 
σεις γειτονιών πραγματοποιούν αποκλει¬ 
σμούς εφοριών και υποκαταστημάτων 
της ΔΕΗ, αντιδρώντας στα χαράτσια της 
κυβέρνησης. 

«Σταθμός» ήταν η απεργία σε δημόσι- 
ο-ΔΕΚΟ στις 5 Οκτώβρη, μια πραγματι¬ 
κή έκρηξη από πλευράς συμμετοχής αλλά 
και επανεμφάνισης πάρα πολλών συλλό¬ 
γων και σωματείων που μέχρι σήμερα γε¬ 
νικά απείχαν από τις σημαντικές εκδηλώ¬ 
σεις του εργατικού κινήματος, ακολου¬ 
θώντας μια «μοναχική», ατομικοποιη- 
μένη πορεία. Αυτή η έμπρακτη έκφραση 
της οργής στον δρόμο, μαζί με τις κατα¬ 
λήψεις υπουργείων κλπ. δείχνει τις δυνα¬ 
τότητες που υπάρχουν να σπάσει η χρό¬ 
νια ενοχοποίηση (και αυτο-ενοχοποίηση) 
των εργαζομένων σε δημόσιο/ΔΕΚΟ για 
όλα τα στραβά της ελληνικής οικονομίας 
και κοινωνίας, η αδράνεια και η παθητι¬ 
κή προσαρμογή τους στα χτυπήματα των 
νεοφιλελεύθερων και της χούντας κυβέρ- 
νησης-Τρόικας - και να δημιουργηθεί ένα 
κοινό αγωνιστικό μέτωπο όλων των ερ¬ 
γαζομένων. Καταγέλαστη η στάση του 
ΠΑΜΕ, που ούτε κάτω απ’ αυτές τις συν¬ 
θήκες δεν καταδέχτηκε να συμβαδίσει με 
την μεγάλη απεργιακή συγκέντρωση και 
διαδήλωση, επιμένοντας στον παρανοϊκά 
διασπαστικό του ρόλο. 

Το κλίμα στους εργαζόμενους γίνεται 
μέρα με τη μέρα και πιο εκρηκτικό, όπως 
δείχνει αυτή η μαζικότητα και οι ριζο¬ 
σπαστικές μορφές πάλης που εξαπλώνο- 

6 Εργατική Πάλη 


ΠΟΛΙΤΙΚΗ 


Οκτώβριος 2011 


Εργασιακή Εφεδρεία 

Μαζικές Απολύσεις Αημοσΐων Υπαλλήλων 


Γ ραμμή για νέες περικοπές στο 
ασφαλιστικό σύστημα δίνει η 
Τρόικα, διαπιστώνοντας απο¬ 
κλίσεις από τους στόχους που 
έθεσε για το 2011. Από τον νέο κύκλο συ¬ 
ζητήσεων της Τρόικας με την κυβέρνηση, 
που πραγματοποιήθηκε τον Αύγουστο, 
εκτιμήθηκε ότι το έλλειμμα των ασφα¬ 
λιστικών φορέων έχει υπερβεί όλες τις 
προβλέψεις και στο τέλος του χρόνου θα 
είναι 1,5 δισ. ευρώ... αν δεν επιδεινωθούν 
κι άλλο η ύφεση και η ανεργία! 

Πέρα από την συνειδητή προσπάθεια 
κυβέρνησης και Τρόικας για την τρομο¬ 
κράτηση των εργαζομένων με τα ελλείμ¬ 
ματα, τα χρέη και τη δεινή θέση των τα¬ 
μείων (που στοχεύει σε ακόμη μεγαλύ¬ 
τερα αντι-ασφαλιστικά χτυπήματα), το 
πρόβλημα είναι προφανές. Η κρίση και 
η ύφεση στην οικονομία και συνακόλου¬ 
θα η έκρηξη της ανεργίας έχουν επιφέρει 
ταυτόχρονα τόσο μια δραματική μείωση 
στα έσοδα των ταμείων, ιδίως του ΙΚΑ, 
όσο και μια μεγάλη αύξηση των δαπανών 
(κυρίως για την επιδότηση της ανεργίας) 
- και παρά τις αλλεπάλληλες δραστικές 
περικοπές στις παροχές, η κατάσταση συ¬ 
νεχώς επιδεινώνεται. 

Ως προς το μέγεθος του άμεσου προ¬ 
βλήματος, χαρακτηριστικό για την κατά¬ 
σταση του ΙΚΑ αλλά και των άλλων τα¬ 
μείων είναι το ότι αυτά έχουν ήδη αντλή¬ 
σει το 71,7% των επιχορηγήσεων από τον 
κρατικό προϋπολογισμό για το 2011, με 
το ΙΚΑ να έχει εισπράξει ήδη το 91,1% 
(2,65 δισ.), ο ΟΑΕΕ το 95% (760 εκατ.) 
και το ΤΑΠ-ΟΤΕ το 83,6% (460 εκατ.). 
Αξίζει να σημειωθεί ότι η επιχορήγηση 
στον ΟΑΕΔ, που χορηγεί τα επιδόματα 
ανεργίας, έχει φτάσει στο 47,9% του συ¬ 
νολικού ετήσιου κονδυλίου ή στα 509 εκ. 
ευρώ. Για να ανταποκριθεί στις υποχρεώ¬ 
σεις του το 2011, το ΙΚΑ θα χρειαστεί να 
πάρει προκαταβολικά μέρος της επιχορή¬ 
γησης από τον τακτικό προϋπολογισμό 
του 2012. 

Η Τρόικα ενοχοποιεί για άλλη μια 
φορά τα κάθε είδους δικαιώματα των 
ασφαλισμένων και απαιτεί: 

- Νέες μελέτες για τα επικουρικά τα¬ 
μεία και νέες περικοπές στις επικουρι¬ 
κές συντάξεις, που εκτιμάται ότι θα είναι 
δραματικά μεγαλύτερες από τις ως τώρα 
εκτιμήσεις (έκαναν λόγο για 10 έως 40%). 

- Πετσόκομμα των Βαρέων και Ανθυ¬ 
γιεινών. 

- Περιορισμό των αναπηρικών συ¬ 
ντάξεων, επιδομάτων κλπ. 

- Αμεσες και δραματικές περικοπές 
στον κλάδο υγείας, πέρα από τις μειώ¬ 
σεις που ήδη έχει δρομολογήσει με το 
Μεσοπρόθεσμο και τον Ενιαίο Οργανι¬ 
σμό Παροχής Υπηρεσιών Υγείας (ΕΟ- 
ΠΥΥ). Η Τρόικα θεωρεί ότι τα 7,5 δισ. 
ευρώ με τα οποία ο ΕΟΠΥΥ στο εξής θα 
καλύπτει όλα τα μεγάλα ταμεία, για υπη¬ 
ρεσίες πρωτοβάθμιας και νοσοκομειακής 
υγείας, είναι πολλά. 

- Ο ΟΑΕΔ να πάει σε γενική μείωση 
των επιδομάτων ή τη θέσπιση εισοδημα¬ 
τικών κριτηρίων, όπως είχε εισηγηθεί από 
πέρυσι. Ο ίδιος ο οργανισμός είναι σε ορι¬ 
ακό σημείο από τη διόγκωση των απολύ¬ 
σεων και της ανεργίας. Οι «αντοχές» του, 
όπως τονίζει ο διοικητής του, φτάνουν 
για την κάλυψη 300.000 επιδοτούμενων 
ανέργων - και για πρώτη φορά είναι το 
πιο πιθανό ο αριθμός των επιδοτούμενων 


ανέργων το φθινόπωρο να είναι μεγαλύ¬ 
τερος. 

Οι νέες απαιτήσεις της Τρόικας, θα 
οδηγήσουν σύντομα σ’ ένα νέο γενικό 
αντι-ασφαλιστικό νόμο, τον τρίτο κατά 
σειρά τα τελευταία δύο χρόνια. Με τα 
Μνημόνια αλλά και τον περσινό αντι- 
ασφαλιστικό νόμο του Λομβέρδου, τα 
πάντα ως προς την ασφάλιση (συντάξεις, 
υγεία και πρόνοια) είναι υπό την εποπτεία 
της Τρόικας, των δανειστών και των ντό¬ 
πιων τοποτηρητών τους (εργοδοτών, επι¬ 
θεωρητών, κυβέρνησης, αργυρώνητων 
δημοσιογράφων, «ειδικών» κλπ.) - και εί¬ 
ναι πλήρως υποταγμένα στη λογική της 
μείωσης των ελλειμμάτων, της δημοσι¬ 


ονομικής πειθαρχίας και του ανταγωνι¬ 
σμού. Γι’ αυ=τούς τους νεοφιλελεύθερους 
φασίστες, το να μην υπάρχουν ασφαλι¬ 
στικά ταμεία, ασφάλιση ή «κράτος πρό¬ 
νοιας» είναι ένας συνειδητός στόχος. Για 
να εξοικονομήσουν κεφάλαια, τα οποία 
θα αξιοποιήσουν άμεσα για τη διάσωση 
των κερδών τους. Στοχεύουν όμως κυ¬ 
ρίως στην καρδιά όλων αυτών των κα- 
τακτήσεων, στο πλέγμα προστασίας των 
αδυνάτων, στο να τσακίσουν την ίδια την 
έννοια της αλληλεγγύης και της συλλογι- 
κότητας. Στην πλήρη ατομικοποίηση της 
εργατικής τάξης, στην καταστροφή της 
όποιας διάθεσης για διεκδίκηση, οργάνω¬ 
ση και αγώνα. Μόνο έτσι θα αυξήσουν το 


βαθμό εκμετάλλευσης και χειρισμού της 
εργατικής τάξης χωρίς κανένα απολύτως 
όριο. Αυτή η επίθεση ισοδυναμεί με κήρυ¬ 
ξη πολέμου. Αν περάσει θα καταστρέψει 
και την όποια δυνατότητα μελλοντικής 
ανάπτυξης, τουλάχιστον για πάρα πολλά 
χρόνια. Το πρόβλημα όχι μόνο δεν λύνε¬ 
ται αλλά γίνεται χειρότερο με το ξεπού¬ 
λημα της περιουσίας των ταμείων ή το 
νέο δανεισμό τους (πχ. μέσω ρέπος). Μο¬ 
ναδική διέξοδος για τους εργαζόμενους 
και τα φτωχά λαϊκά στρώματα είναι η σύ¬ 
γκρουση με την κυβέρνηση, την Τρόικα 
και το σύστημα για την υπεράσπιση των 
αναγκών της συντριπτικής πλειοψηφίας 
της κοινωνίας. 


ΝΕΟ ΧΑΡΑ1ΪΙ ΣΤΑ ΑΚΙΝΗΤΑ ΣΤΟ ΛΟΓΑΡΙΑΣΜΟ ΤΗΣ ΔΕΗ 


«Εκτάκτως» και «για λόγους εθνικού συμφέροντος που συνί- 
στανται στην άμεση μείωση του δημοσιονομικού ελλείμματος», 
η κυβέρνηση έχει ήδη επιβάλει το ειδικό τέλος στα ηλεκτροδο¬ 
τούμενα ακίνητα, που χρησιμοποιούνται κυρίως ως κατοικίες 
αλλά και για εμπορική χρήση - το λεγόμενο χαράτσι στα ακί¬ 
νητα. Το χαράτσι ψηφίστηκε στα τέλη Σεπτέμβρη και θα επι¬ 
βληθεί δύο τουλάχιστον χρονιές, το 2011 και το 2012. Το τέλος, 
σύμφωνα με το νόμο, θα βαρύνει τον ιδιοκτήτη, όμως υπόχρε¬ 
ος για την καταβολή του τέλους θα είναι ο χρήστης του ακινή¬ 
του - που μπορεί να είναι ο ενοικιαστής, ο οποίος υποχρεώνε¬ 
ται να καταβάλει το τέλος μαζί με το λογαριασμό της ΔΕΗ. Αν 
δεν καταβληθεί το τέλος, «η ΔΕΗ όπως και οι ιδιωτικές εταιρεί¬ 
ες ηλεκτρικού ρεύματος θα προβαίνουν σε διακοπή του ρεύμα¬ 
τος του καταναλωτή». Τέλος, από το χαράτσι εξαιρούνται τελεί¬ 
ως κάποια ακίνητα και για κάποια άλλα που οι ιδιοκτήτες τους 
ανήκουν σε κάποιες ευπαθείς ομάδες (πολύτεκνοι, ανάπηροι και 
άνεργοι) θα υπάρχει «ειδική μέριμνα» για μειωμένο χαράτσι. 

Καμία πραγματική έκτακτη ανάγκη και κανένας πραγματι¬ 
κός λόγος εθνικού συμφέροντος δεν υπήρξε για να επιβληθεί 
αυτό το νέο χαράτσι. Οι πραγματικές αιτίες για το χαράτσι εί¬ 
ναι γνωστές: η απληστία των δανειστών-τοκογλύφων και η πα¬ 
ταγώδης αποτυχία των διαφόρων Μνημονίων (αναθεωρημένων 
ή μη) καθώς και των διαφόρων μηχανισμών στήριξης, δηλαδή η 
αποτυχία της ίδιας της κυβέρνησης και της Τρόικας. 

Όχι στην κοροϊδία 

Κυβέρνηση και Τρόικα βαφτίζουν τη δική τους ανικανότη¬ 
τα «έκτακτη και εθνική ανάγκη» για να μας ξεγελάσουν άλλη 



μια φορά και για να μας φορτώσουν ακόμη ένα φόρο, που όμως 
πλέον είναι δυσβάσταχτος. Θα πρέπει να έχουμε υπόψη ότι αυτό 
το χαράτσι είναι ξεχωριστό από τους προγραμματισμένους φό¬ 
ρους για τα ακίνητα που ούτως ή άλλως θα μας «έρθουν»: το 
ΕΤΑΚ και ο Φόρος Ακίνητης Περιουσίας για τα έτη 2009,2010... 

Η κυβέρνηση και η Τρόικα αδιαφορούν για το ότι το νέο 
αυτό χαράτσι κάποιοι πλέον δεν έχουν να το πληρώσουν. Είτε 
μικροί έμποροι είτε μικροϊδιοκτήτες ακινήτων, εργαζόμενοι και 
φτωχά λαϊκά στρώματα που κατοικούν στο ίδιο το σπίτι τους 
κ.α. Τα εκατομμύρια των ανέργων, των φτωχών εργαζόμενων, 
των συνταξιούχων, των αυτοαπασχολούμενων αλλά και των μι- 
κρομεσαίων επαγγελματιών δεν μπορούν πλέον να σηκώσουν 
και άλλα βάρη, χωρίς να εξαθλιωθούν πλήρως οι οικογένειές 
τους. 


Προκλητική είναι η πολλαπλή κοροϊδία της κυβέρνησης σε 
σχέση με το χαράτσι. Καταρχήν τα όποια χρήματα μαζευτούν - 
ακόμα και αν μαζευτούν όλα όσα υπολογίζει η κυβέρνηση - που 
είναι περίπου 2 δις ευρώ, δεν είναι τίποτε άλλο από μια σταγό¬ 
να στον ωκεανό του χρέους. Δεύτερον, στις σημερινές συνθήκες 
είναι προκλητική η απαλλαγή από το χαράτσι διαφόρων κατη¬ 
γοριών «αναξιοπαθούντων», όπως: «θρησκευτικά γενικά ιδρύ¬ 
ματα, εγχώρια και ξένα νομικά πρόσωπα που δεν έχουν κερδο¬ 
σκοπικό χαρακτήρα και με τα οποία επιδιώκονται αποδεδειγ¬ 
μένα σκοποί εθνωφελείς ή θρησκευτικοί ή φιλανθρωπικοί ή εκ¬ 
παιδευτικοί ή καλλιτεχνικοί ή κοινωφελείς, αθλητικά σωματεία, 
ενώσεις κ.α.». Τρίτον, η κοροϊδία του μειωμένου τέλους για τις 
ονομαζόμενες από την κυβέρνηση «ευπαθείς ομάδες» είναι ακό¬ 
μη πιο προκλητική, όχι μόνο λόγω των προηγούμενων, αλλά και 
γιατί μπαίνουν τόσες προϋποθέσεις στο ποιοι από αυτές τις κα¬ 
τηγορίες θα τύχουν τελικά της όποιας μείωσης, που στην πράξη 
μάλλον ελάχιστοι θα το δικαιούνται. Πολύτεκνοι, ανάπηροι και 
άνεργοι θα πρέπει να έχουν συγκεκριμένα οικογενειακά εισοδή¬ 
ματα, περιουσιακά στοιχεία κλπ., που σκόπιμα έχουν μπει σε χα¬ 
μηλά επίπεδα, ώστε να στερούν από τους περισσότερους το «δι¬ 
καίωμα» στο μειωμένο τέλος. 

Την ίδια στιγμή πολλοί «έχοντες και κατέχοντες» έχουν ήδη 
συστήσει «νομικά πρόσωπα που δεν έχουν κερδοσκοπικό χα¬ 
ρακτήρα και με τα οποία επιδιώκονται αποδεδειγμένα σκοποί 
εθνωφελείς ή θρησκευτικοί ή σε ευρύτερο κύκλο φιλανθρωπι¬ 
κοί ή εκπαιδευτικοί ή καλλιτεχνικοί ή κοινωφελείς ή εκκλησια¬ 
στικοί», στα οποία ήδη έχουν εγγράψει τα ακίνητά τους και συ¬ 
νεπώς δεν θα πληρώσουν τίποτα. 

Ο κόμπος έφτασε πια στο χτένι 

Κυβέρνηση, τρόικα και δανειστές κλέβουν τις ζωές μας, κλέ¬ 
βουν το μέλλον των παιδιών μας. Διαλύουν τα νοικοκυριά, κλεί¬ 
νουν τα μαγαζιά και έχουν πετάξει τη μισή Ελλάδα στην ανερ¬ 
γία που συνεχώς αυξάνει. Τσαλακώνουν την αξιοπρέπειά μας, 
φτύνουν την ιστορία μας. Ισοπεδώνουν όλη την κοινωνία για να 
πληρωθούν ξένοι και ντόπιοι τοκογλύφοι. Η χώρα και η δημο¬ 
κρατία διαλύονται. 

ΑΥΤΟΙ αποφασίζουν και διατάσσουν να πληρώσουμε 
ΕΜΕΙΣ, και από πάνω τα θρασύδειλα αυτά ανθρωπάκια μας εκ¬ 
βιάζουν με τη διακοπή του ηλεκτρικού ρεύματος. Δηλαδή μας 
απειλούν με τη στέρηση ενός κοινωφελούς και δημόσιου αγα¬ 
θού, που η έλλειψή του όχι μόνο φαντάζει αδιανόητη για μια 
κοινωνία που θέλει να είναι στοιχειωδώς ανθρώπινη, αλλά και 
μπορεί να αποτελεί απειλή για την ανθρώπινη ζωή. 

Φτάνει πια! δεν πάει άλλο 

Όλοι μαζί μπορούμε να οργανώσουμε την αντίστασή μας, 
να μην αφήσουμε κανέναν μόνο του. Με επιτροπές σε γειτονιές 
και συνοικίες: 

-> Να αρνηθούμε όλοι μαζί να πληρώσουμε το νέο 
χαράτσι, το τέλος ακινήτων μέσω ΔΕΗ, αλλά και την 
έκτακτη εισφορά ή το τέλος επιτηδεύματος καθώς και 
όλα αυτά που θα έρθουν. 

-> Κανένας πλειστηριασμός σπιτιού, κανένα σπίτι 
χωρίς ρεύμα. 

-> Δεν χρωστάμε σε κανέναν, δεν πληρώνουμε 
κερατιάτικα. 

Βάρβαρα μέτρα χωρίς τέλος 


Σωφρόνης Παπαδόπονλος 


> Να φύγουν Κυβέρνηση 
Τρόικα - Μνημόνια 
> Διαγραφή του χρέους 


Τ α νέα μέτρα που ανα¬ 
κοίνωσε η χουντική κυ¬ 
βέρνηση του ΠΑΣΟΚ με 
το πολυνομοσχέδιο στις 
6/10 είναι μόνο η αρχή 
ενός νέου πακέτου βάρ¬ 
βαρων αντεργατικών και αντικοινωνικών 
μέτρων, που θα ανακοινώνονται σταδι¬ 
ακά μέχρι το τέλος του 2011 και θα συ¬ 
νεχιστούν και τα επόμενα χρόνια. Έρχο¬ 
νται να προστεθούν στα προηγούμενα 
μέτρα, Μνημόνια, Μεσοπρόθεσμο κλπ. 
που από το Μάιο του 2010 έχουν διαλύ¬ 
σει και καταστρέψει τα πάντα, έχουν ρίξει 
στη ανεργία, την εξαθλίωση και την πείνα 
εκατομμύρια συνανθρώπων μας. 

Τα μέτρα προβλέπουν: 

1. Το αφορολόγητο όριο μειώνεται 
στα 5.000 ευρώ, που είναι αρκετά κάτω 
από το όριο της φτώχειας των 6.897 ευρώ. 
Με το Μεσοπρόθεσμο, το αφορολόγητο 
είχε κιόλας μειωθεί από τις 12.000 στις 
8.000 ευρώ. Έτσι, σε σχέση με το 2010, οι 
εργαζόμενοι, συνταξιούχοι κλπ. θα κλη¬ 
θούν να πληρώσουν επιπλέον 700 ευρώ. 
Τόση είναι η αναλγησία της κυβέρνησης 
που θα πληρώσουν φόρο ακόμη και εκεί¬ 
νοι που έχουν μισθό της τάξης των 357 
ευρώ το μήνα! Επιπλέον θα υπάρξει και 
πρόσθετη φορολογική επιβάρυνση λόγω: 
α) μείωσης των φορολογικών κλιμακίων 
κατά δύο, β) μείωσης των φοροαπαλλα¬ 
γών (από 20% σε 10%), γ) αλλαγής υπο¬ 
λογισμού του αφορολόγητου για τα παι¬ 
διά. Το καινούργιο φορολογικό νομοσχέ¬ 
διο, που κατά τον Βενιζέλο «θα διόρθω¬ 
νε αδικίες που υπήρχαν στο προηγούμε¬ 
νο», είναι το πιο ταξικό που έχει παρουσι- 
ασθεί ποτέ, ίσως σε ολόκληρο τον κόσμο. 
Φορολογεί περισσότερο τους χαμηλόμι¬ 
σθους, τους χαμηλοσυνταξιούχους και 
τους έχοντες μεγάλα οικογενειακά βάρη 
(πολύτεκνους)! 

2. Μειώνονται όλες οι συντάξεις 
πάνω από τα 1.200 ευρώ, από 1 ης Νοεμ¬ 
βρίου, κατά 20%! Η μείωση αυτή έρχε¬ 
ται σε συνέχεια των οριζόντιων μειώσε¬ 
ων που είχαν υποστεί οι συνταξιούχοι το 
2010, αλλά και των άλλων επιβαρύνσεων 
(ΛΑΦΚΑ, αύξηση ασφαλιστικών εισφο¬ 
ρών κλπ.). 

3. Οι συνταξιούχοι που είναι κάτω των 
55 χρόνων θα έχουν ακόμη μεγαλύτερη 
μείωση: θα περικοπεί κατά 40% η σύντα¬ 
ξη που είναι πάνω από τα 1.000 ευρώ. Η 
κοροϊδία είναι ότι ενώ είναι απόλυτα βέ¬ 
βαιο ότι μέσα στους επόμενους μήνες 
θα γίνει και νέα επίθεση στις συντάξεις, 
στην ανακοίνωση αναφέρεται ότι η μείω¬ 
ση αυτή θα είναι ωσότου αυτοί οι συντα¬ 
ξιούχοι φτάσουν στην ηλικία των 55 ετών. 

4. Το λεγόμενο νέο μισθολόγιο ισοπε¬ 
δώνει κυριολεκτικά τις αποδοχές των ερ¬ 
γαζομένων σε ολόκληρο το Δημόσιο, στις 
πρώην ΔΕΚΟ και στους Οργανισμούς Το¬ 
πικής Αυτοδιοίκησης. Επιφέρει πρωτοφα¬ 
νή μείωση στις αποδοχές σε ποσοστά που 
φτάνουν μέχρι και 50%, λόγω κατάργη¬ 
σης δεκάδων επιδομάτων, μεγαλύτερων 
φορολογικών επιβαρύνσεων και πρόσθε¬ 
των περικοπών. Οι εργαζόμενοι του δη¬ 
μόσιου και ευρύτερου δημόσιου τομέα 
θα δουν τις αποδοχές τους να καταρρέ¬ 
ουν σε τέτοια επίπεδα, που θα καταστρα¬ 
φούν ολοκληρωτικά οι ατομικοί και οικο¬ 
γενειακοί τους προϋπολογισμοί. Και εδώ 


οι μεγαλύτερες περικοπές γίνονται στους 
χαμηλόμισθους υπαλλήλους (κατηγορίας 
ΥΕ και ΔΕ)! Ανώτερος μισθός (ΠΕ μετά 
35 χρόνια) ορίζεται στα 2096 μικτά, που 
μετά την αφαίρεση των κρατήσεων θα εί¬ 
ναι λιγότερο από 1500 ευρώ! Ο εισαγω¬ 
γικός μισθός ΥΕ κατηγορίας θα είναι 780 
ευρώ μικτά, δηλαδή 550-560 καθαρά! 

5. Χιλιάδες εργαζόμενοι στην εργα¬ 
σιακή εφεδρεία-ανεργία. Μέχρι το τέλος 
του 2011, 30.000 εργαζόμενοι του Δημό¬ 
σιου και του ευρύτερου Δημόσιου τομέα 
θα τεθούν στο καθεστώς της λεγάμενης 
εργασιακής εφεδρείας και ουσιαστικά της 
ανεργίας. Θα τους ακολουθήσουν δεκά¬ 
δες χιλιάδες το 2012 και τα επόμενα χρό¬ 
νια. Όσοι είναι «τυχεροί» θα μείνουν για 
έναν χρόνο στην εργασιακή εφεδρεία με 
το 60% του βασικού τους μισθού και μετά 
θα απολυθούν ως «περιττοί». Είναι το «λί¬ 
πος» του κράτους, όπως κραυγάζει η χού¬ 
ντα Κυβέρνησης -Τρόικας κι οι αργυρώ¬ 
νητοι παπαγάλοι τους στα Μ.Μ.Εξαπά- 
τησης. 

6. Προώθηση των λεγάμενων διαρ¬ 
θρωτικών αλλαγών. Δηλαδή, την επιτά¬ 
χυνση των ιδιωτικοποιήσεων (ξεπούλη¬ 
μα δημόσιας περιουσίας ύψους 5 δις μέ¬ 
χρι τέλους του χρόνου! και 50 δις έως το 
2015!), το άνοιγμα των λεγάμενων κλει¬ 
στών επαγγελμάτων, το κλείσιμο δεκά¬ 
δων οργανισμών του Δημοσίου και κυ¬ 
ρίως την διάλυση των εργασιακών σχέ¬ 
σεων, την εξάπλωση των επιχειρησιακών 
συμβάσεων, με στόχο την ακόμα μεγαλύ¬ 
τερη μείωση των μισθών, την κατάργηση 
των συλλογικών συμβάσεων κλπ. 

7. Το έκτακτο χαράτσι στα ακίνητα, 
που έγινε μόνιμο όπως διευκρινίστηκε τε¬ 
λικά! 

8. Διάλυση εργασιακών σχέσεων και 
συλλογικών συμβάσεων. Αναστέλλε¬ 
ται η επέκταση των κλαδικών συμβάσε¬ 
ων για δυο χρόνια (στην πραγματικότη¬ 
τα για πάντα). Καταργείται η ρήτρα της 
ευνοϊκότερης σύμβασης για τον εργαζό¬ 
μενο. Επέκταση των Ειδικών Επιχειρησια¬ 
κών Συμβάσεων και σε επιχειρήσεις κάτω 
των 50 εργαζομένων: αυτές δεν θα υπο¬ 
γράφονται με το επιχειρησιακό σωματείο, 
αλλά με «ενώσεις προσώπων» που θα κα¬ 
λύπτουν τα 3/5 του προσωπικού. Διευκο¬ 
λύνεται ταυτόχρονα η συγκρότηση «σω¬ 
ματείων» - μαϊμούδων από τους εργοδό¬ 
τες και μάλιστα μέσα σ’ έναν μήνα. 

Η εργοδοσία δεν υποχρεούται να υπο¬ 
βάλει αιτιολογημένη μελέτη στο ΣΕΠΕ 
για να υπογράψει την ειδική επιχειρησι¬ 
ακή σύμβαση. Μ’ αυτό τον τρόπο, η κυ¬ 
βέρνηση αίρει και το ελάχιστο εμπόδιο 
που υπήρχε για την επιβολή των ειδικών 
επιχειρησιακών συμβάσεων, καθώς μέ¬ 
χρι τώρα αυτές δεν προχωρούσαν μπρο¬ 
στά στην άρνηση εργαζομένων και συν¬ 
δικάτων. 

Όμως τα βάρβαρα μέτρα δεν τελειώ¬ 
νουν εδώ: έρχονται η εξίσωση του ειδι¬ 
κού φόρου κατανάλωσης του πετρελαίου 


θέρμανσης με το κίνησης, το πιο πιθανό 
μέσα στο 2011. Μείωση των συντάξεων 
του ΟΓΑ από 1/1/2012. Παραπέρα μείω¬ 
ση όλων των επικουρικών συντάξεων για 
όλα τα ασφαλιστικά ταμεία, καθώς και 
των αναπηρικών συντάξεων. Πολλές επι¬ 
κουρικές συντάξεις θα καταργηθούν στα 
αμέσως επόμενα χρόνια. Μεγάλες περι¬ 
κοπές στο εφάπαξ των δημοσίων υπαλ¬ 
λήλων με μείωση κατά 30-40% , πέρα από 
τη μείωση που έγινε κατά 10% στο δημό¬ 
σιο και 15% στον ευρύτερο δημόσιο το¬ 
μέα. Κατακρεούργηση της λίστας των 
Βαρέων και Ανθυγιεινών Επαγγελμάτων. 
Ακόμη σχεδιάζουν να καταργήσουν ΕΓ- 
ΣΣΕ, δηλαδή τη σύμβαση που καθορίζει 
τον κατώτερο μισθό (751 ευρώ μικτά) και 
ημερομίσθιο, που θα είναι ένα θανάσιμο 
χτύπημα στις συλλογικές συμβάσεις. Και 
έπεται συνέχεια... 

Η απάντησή μας 
ΕΞΕΓΕΡΣΗ ΠΑΝΤΟΥ 

Η μισητή κλίκα Παπανδρέου- 
Βενιζέλου μας εκβιάζει με τα διλήμματα 
«Τα μέτρα ή Χρεοκοπία», «Μέσα ή έξω 
από την ΕΕ, το Ευρώ» κλπ. Την αλήθεια 
όμως τη ζούμε καθημερινά: Μνημόνιο, 
Μεσοπρόθεσμο, νέα μέτρα οδηγούν μόνο 
σε μια χρεοκοπημένη, κατεστραμμένη, 
εξαθλιωμένη κοινωνία. Η διαρκής υποτί¬ 
μηση της αξίας της εργασίας, η συνεχής 
απαξίωση των κοινωνικών και πολιτικών 
δικαιωμάτων, το ξεπούλημα της δημόσι¬ 
ας περιουσίας οδηγούν σε πλήρη διάλυση 
και κατάρρευση: της παιδείας, της υγείας, 
της κοινωνικής ασφάλισης, όλης της υπο¬ 
δομής που δημιούργησε ο ελληνικός λαός 
με ιδρώτα και αίμα μετά το Β' Παγκόσμιο 
Πόλεμο. 

Το πραγματικό δίλημμα είναι:Ή Αυτοί 
ή Εμείς. Ή Εμείς θα αρχίσουμε να παίρ¬ 
νουμε πίσω τον πλούτο που παράγουμε 
και όσα μας λεηλάτησαν ή αυτοί θα φτιά¬ 
χνουν αμύθητες περιουσίες, όπως τα 600 
δις (πολύ παραπάνω από το δημόσιο χρέ¬ 
ος) που έχουν κατατιθέμενα στις ελβε¬ 
τικές τράπεζες. Ή θα σταματήσουμε να 
τους πληρώνουμε και θα αγωνιστούμε 
για να ανατρέψουμε τα μέτρα και την πο¬ 
λιτική τους ή θα κάνουμε «θυσίες» για να 
γεμίζουν οι τσέπες των τραπεζιτών, των 
κερδοσκόπων, των δοσίλογων και της 
παρέας τους. Ή θα σωθούμε εμείς, οι ερ¬ 
γαζόμενοι, τα φτωχά λαϊκά στρώματα και 
η νεολαία - ή το χρεοκοπημένο καπιταλι¬ 
στικό σύστημα. 

Αν τους αφήσουμε να διαχειρίζονται 
την οικονομία, την πολιτική την κοινω¬ 
νία, τότε είναι βέβαιο ότι έρχονται μέρες, 
βδομάδες και μήνες απόλυτης εξαθλίω¬ 
σης και καταστροφής μεγάλων κοινωνι¬ 
κών κομματιών. Πολλοί δεν θα έχουν να 
φάνε, δεν θα έχουν σπίτι, θα είναι χωρίς 
δουλειά... Τα συσσίτια στους δρόμους, 
όπως στην κατοχή, δεν θα αρκούν για ν’ 
αποτρέψουν τους θανάτους από ασιτία. 


Από αυτή την κατάσταση δεν πρόκειται 
να ξεφύγουμε με τη δήθεν διαφορετική 
πολιτική της ΝΔ του Σαμαρά. Το πρόβλη¬ 
μα είναι όχι μόνο η κρίση του ελληνικού 
καπιταλισμού αλλά η συνολική κρίση του 
παγκόσμιου καπιταλιστικού συστήματος, 
που βυθίζεται όλο και πιο πολύ στην ύφε¬ 
ση. Ένας-ένας οι μύθοι τους γκρεμίζονται 
σαν τραπουλόχαρτα: το σάπιο σύστημά 
τους, η «ισχυρή οικονομία» του Σημίτη ή 
η «θωρακισμένη» του Καραμανλή, η προ¬ 
στασία που δήθεν απολάμβανε η χώρα 
μας μέσα στην ΕΕ και ιδιαίτερα στην Ευ¬ 
ρωζώνη, η λυσσασμένη επιμονή στον ευ¬ 
ρωπαϊσμό και στον «δυτικό κόσμο» και 
τόσα άλλα. 

Για να μη γίνουμε δουλοπάροικοι και 
για να κάνουμε μια νέα αρχή πρέπει να 
ενισχύσουμε τη δική μας αλληλεγγύη 
και οργάνωση, ώστε να πάρουμε τις τύ¬ 
χες στα χέρια μας και να παλέψουμε για 
τα δικά μας συμφέροντα. Ενάντια σε μια 
χούφτα καπιταλιστές, στην ΕΕ, στο ΔΝΤ 
και στους υπηρέτες τους, για ν’ ανοίξουμε 
τον δρόμο σε μια άλλη κοινωνία, με επί¬ 
κεντρο τις ανάγκες μας, δημοκρατική, ρι¬ 
ζοσπαστική, σοσιαλιστική. 

Για να βάλουμε φρένο σ’ αυτή τη 
άθλια και ζοφερή κατάσταση χρειάζεται, 
ανυπακοή και ανταρσία στα χαράτσια και 
σ’ ό,τι αποφασίζει η κατοχική κυβέρνηση 
του ΠΑΣΟΚ, που δεν έχει την παραμικρή 
νομιμότητα. Και βέβαια η πάλη για να την 
ανατρέψουμε. 

Για να το επιτύχουμε, χρειάζεται να 
μαζικοποιήσουμε όλα τα κινήματα και 
τις αντιστάσεις (φοιτητές, μαθητές εκ¬ 
παιδευτικοί, συγκοινωνίες, έφεδροι- 
απολυμένοι, ταξιτζήδες κλπ.), να βγούμε 
ξανά στις πλατείες πιο δυναμικά, πιο απο¬ 
φασιστικά από τον περσινό Μάη-Ιούνη, 
για τσακίσουμε τη χούντα Κυβέρνησης- 
Τρόικας αλλά και όποιους άλλους σκέ¬ 
πτονται να εφαρμόσουν τις ίδιες πολιτι¬ 
κές, ματαιώνοντας τα σχέδια συναίνεσης 
των αστικών κομμάτων που μας ετοιμά¬ 
ζουν κεφάλαιο και ιμπεριαλιστές της ΕΕ 
και των ΗΠΑ. Να παλέψουμε για να κη¬ 
ρυχτεί Γενική Πολιτική Απεργία Διάρκει¬ 
ας και όχι να ζητιανεύουμε εκλογές όπως 
κάνουν τα ρεφορμιστικά κόμματα (ΚΚΕ, 
ΣΥΝ/ΣΥΡΙΖΑ). Για να πετύχει μια τέτοια 
απεργία, θα πρέπει να την οργανώσου¬ 
με εμείς «απ’ τα κάτω», όχι η συνδικαλι¬ 
στική γραφειοκρατία που έχει παραλύσει 
τα συνδικάτα μας. Μόνο η ενότητα και ο 
αγώνας μας μπορούν να μας απαλλάξουν 
απ’ αυτή η δοσίλογη κυβέρνηση και την 
Τρόικας. 

- Αρνηση πληρωμής οποιουδήποτε 
χαρατσιού της κατοχικής 
κυβέρνησης 

- Αμεση διαγραφή του χρέους 

- Γενική Πολιτική Απεργία 
Διάρκειας, για να φύγει η κυβέρνηση 
Παπανδρέου-Βενιζέλου 

- Εθνικοποίηση όλων των τραπεζών, 
των μεγάλων επιχειρήσεων και 
ΔΕΚΟ χωρίς αποζημίωση και κάτω 
από εργατικό έλεγχο. 

- Για μια άλλη κοινωνία, με επίκεντρο 
τις ανάγκες μας, δημοκρατική, 
ριζοσπαστική, σοσιαλιστική. 

Τράπεζες και οικονομία στην Ευρωζ 

Στα Αρια τικ κατά 


Κορνφώνεται το δράμα 
της «κρίσης χρέους» στην 
Ευρωζώνη, μετά και τις νέες 
υποβαθμίσεις της Ισπανίας 
και της Ιταλίας από τον οίκο 
ΕίίεΗ. Το αξιόχρεο της Ιταλίας 
υποβαθμίστηκε κατά μία 
κλίμακα, ενώ η πιστοληπτική 
ικανότητα της Ισπανίας κατά 
δύο. Οι προοπτικές των δύο 
οικονομιών χαρακτηρίστηκαν 
«αρνητικές», οπότε μια 
περαιτέρω υποβάθμισή τους 
μεσοπρόθεσμα θεωρείται 
βέβαιη. Επίσης, ο κίνδυνος 
δημοσιονομικού εκτροχιασμού 
στις αυτόνομες επαρχίες της 
Ισπανίας χαρακτηρίζεται 
«ιδιαίτερα μεγάλος», αφού 
η πιστοληπτική ικανότητα 
πέντε εξ αυτών είχε ήδη 
υποβαθμιστεί τον Σεπτέμβριο. 

■ Σταύρος Σκεύος 


Γαϊτανάκι υποβαθμίσεων, 
στα ύ\|/η το κόστος δανεισμού 

Δ εν είχε κλείσει μια εβδομάδα από 
τις «ιστορικές» αποφάσεις της 
21 ης Ιουλίου και τα επιτόκια δανει¬ 
σμού της Ισπανίας και της Ιταλίας άρ¬ 
χισαν να τραβάνε την ανηφόρα, σπά¬ 
ζοντας το ένα ρεκόρ μετά το άλλο. 
Στις 2/8 είχαν ξεπεράσει το όριο του 
6%. Στις 13/9, αφού η Ιταλία είχε ζη¬ 
τήσει τη βοήθεια της Κίνας για την 
χρηματοδότηση του χρέους της, δα¬ 
νείστηκε από τις αγορές με το υψηλό¬ 
τερο επιτόκιο από την ένταξή της στο 
Ευρώ. 

Σ τις 20/9, το κόστος δανεισμού 
της Ισπανίας αυξήθηκε ακό¬ 
μα περισσότερο, μετά την υποβάθμι- 
ση της Ιταλίας από τον οίκο αξιολό¬ 
γησης δΐαηά&πΙδ&ΡοοΓ. Στις 27/9, ο 
ίδιος οίκος υποβάθμισε και το αξιό¬ 
χρεο έντεκα αυτοδιοικήσεων της Ιτα¬ 
λίας, ανάμεσα τους το πλούσιο Μιλά¬ 
νο και πολλά μεγάλα αστικά κέντρα. 
Και στις 28/9, η Ισπανία και η Ιταλία 
ανακοίνωσαν την παράταση της απα¬ 
γόρευσης των «ανοιχτών πωλήσεων» 
(μια από τις βασικές μεθόδους κερδο¬ 
σκοπικών χρηματιστηριακών παιχνι- 
διών) για τις μετοχές του χρηματοοι¬ 
κονομικού κλάδου, η μεν πρώτη μέχρι 
τις 11 Νοεμβρίου (χωρίς βέβαια να 
αποκλείεται και άλλη παράταση, κάθε 
άλλο) και η δεύτερη επ’ αόριστον. 

Στο χείλος της αβύσσου 

Υ^ν ντας η 3 η και 4 η σε μέγεθος οι- 
κονομία της Ευρωζώνης αντί¬ 
στοιχα, το πρόβλημα του χρέους της 
Ιταλίας και της Ισπανίας, στο οποίο 
έχουν εκτεθεί πάρα πολύ με αγορές 


ομολόγων οι ευρωπαϊκές τράπεζες, 
απειλεί να τινάξει στον αέρα το ευ¬ 
ρωπαϊκό χρηματοπιστωτικό σύστημα 
και το ίδιο το ευρώ. Αναφέρουμε ορι¬ 
σμένα ενδεικτικά στοιχεία για το που 
βρίσκεται η κατάσταση: 

Ι Τον Ιούλιο, 91 συνολικά ευρωπα¬ 
ϊκές τράπεζες υποβλήθηκαν στα 
λεγόμενα «τεστ κοπώσεως» (δΐτεδδ 
ΐεδίδ), για να διαπιστωθεί η αντοχή 
τους στην κρίση. 9 απέτυχαν και 16 πέ¬ 
ρασαν στο όριο. Το ποσοστό της απο¬ 
τυχίας ή οριακής επιτυχίας (σχεδόν 1 
στις 3!) δείχνει τον κίνδυνο καταβα¬ 
ράθρωσης που απειλεί τις ευρωπαϊκές 
τράπεζες. Ειδικά αν λάβουμε υπόψη 
τη μετάδοση της «μόλυνσης», καθώς 
τα διάφορα επισφαλή δάνεια, κρατι¬ 
κά ομόλογα «σκουπίδια» κλπ. έχουν 
διαχυθεί ανεξέλεγκτα στο χρηματο¬ 
πιστωτικό σύστημα - οπότε η χρεο¬ 
κοπία μιας και μόνο τράπεζας ή ακό¬ 
μα και ένα τυχαίο γεγονός μπορεί να 
συμπαρασύρει τις υπόλοιπες σε ντό¬ 
μινο καταρρεύσεων. Γι’ αυτό άλλωστε 
και η ευρωπαϊκή (ή και παγκόσμια) οι¬ 
κονομία έχει φτάσει να κρέμεται από 
την κλωστή της (τυπικής) χρεοκοπί¬ 
ας μιας οικονομίας τόσο ασήμαντης 
σε μέγεθος, όπως η ελληνική! 

Δεν κινδυνεύουν μόνο οι τράπε¬ 
ζες του Νότου της Ευρωζώνης, 
αλλά και του σκληρού πυρήνα της. 
Η γαλλοβελγική τράπεζα ϋεχία (από 
τους «επιτυχόντες» στα τεστ του Ιου¬ 
λίου!) αντιμετωπίζει λόγω της έκθε¬ 
σής της σε ελληνικά ομόλογα τερά¬ 
στια προβλήματα χρηματοδότησης 
και η αξία της μετοχής της εκμηδενί¬ 
ζεται. Η βελγική κυβέρνηση αποφάσι¬ 
σε τη δημιουργία μιας ειδικής «κακής 
τράπεζας», όπου θα μεταβιβαστούν 
όλα τα επισφαλή περιουσιακά στοι¬ 
χεία της ϋεχία, με την κρατική εγγύ¬ 
ηση του Βελγίου και της Γαλλίας, που 
δεσμεύτηκαν για την χρηματοδότηση 
της ϋεχία ενώ δεν αποκλείεται και η 
κρατικοποίηση της. Η δημιουργία τέ¬ 
τοιων «κακών τραπεζών» με κρατική 
εγγύηση θα επιστρατεύεται όλο και 
περισσότερο, ώστε τα χρέη και οι ζη¬ 
μιές του ιδιωτικού τομέα να «κοινωνι¬ 
κοποιούνται» σε βάρος των εργαζομέ¬ 
νων και των λαϊκών στρωμάτων! 

πίσης, οι γαλλικές τράπεζες εξε¬ 
λίσσονται σε κύρια θύματα της 
κρίσης, καθώς έχουν «ανοιχτεί» στο 
ελληνικό χρέος με εξαγορές όπως 
της Γενικής από τη δοάείε Οεηειπίε 
και της Εμπορικής από την Ο-εάίί 
Α§ποο1ε. Οι ζημιές των δύο παραπά¬ 
νω γαλλικών τραπεζών, μαζί με την 


ΒΝΡΡ&πΒ&δ (όλες είναι διεθνή μεγα¬ 
θήρια) έφτασαν το Σεπτέμβριο ακό¬ 
μα και στο 50% της αξίας της μετοχής 
τους, ενώ σε πρωτοφανή επίπεδα έχει 
φθάσει και η ασφάλισή τους απέναντι 
στο ενδεχόμενο χρεοκοπίας (τα λεγό¬ 
μενα «ασφάλιστρα κινδύνου» ή Οϋδ). 
Η θέση τους στη διεθνή αγορά έχει 
κλονιστεί μάλλον ανεπανόρθωτα. 

3 Αυτή η κατάσταση των ευρωπαϊ¬ 
κών τραπεζών τις έχει ουσιαστικά 
αποκόψει από το δανεισμό σε δολά¬ 
ρια, απειλώντας με πιστωτική ασφυξία 
που θα μπορούσε να οδηγήσει ακό¬ 
μα και σε αναστολή των δραστηριο¬ 
τήτων τους λόγω έλλειψης ρευστού. 
Στις 15/9, προσπαθώντας να ελέγ¬ 
ξουν κάπως την κατάσταση, οι κεντρι¬ 
κές τράπεζες των ΗΠΑ, της Αγγλίας, 
της Ιαπωνίας, της Ελβετίας και η ΕΚΤ 
χορήγησαν στις ευρωπαϊκές τράπεζες 
δολάρια (σε ποσά αγνώστου ύψους), 
για να καλύψουν τις ανάγκες τους μέ¬ 
χρι το τέλος του 2011. Μέχρι πρότι¬ 
νος αυτές οι χορηγήσεις είχαν διάρ¬ 
κεια μόνο μία εβδομάδα... Η μέθοδος 
αυτή είχε χρησιμοποιηθεί ξανά στη δι¬ 
άρκεια του τραπεζικού πανικού του 
2008 μετά την κατάρρευση της Λί¬ 
μαν Μπρόδερς. Με απλά λόγια, πλέ¬ 
ον κανένας στον κόσμο δεν δανείζει 
τις ευρωπαϊκές τράπεζες, καθώς όλοι 
φοβούνται τα «σκουπίδια» των ισο¬ 
λογισμών τους! 

ια τον ίδιο λόγο, στις 6/10 η ΕΚΤ 
ανακοίνωσε νέα ένεση φθηνού 
χρήματος στις τράπεζες, διατηρώντας 
αμετάβλητο το επιτόκιό της (σύμφω¬ 
να μάλιστα με το ΔΝΤ αυτό πρέπει να 
μειωθεί ακόμα περισσότερο, πράγμα 
που πρέπει να θεωρείται βέβαιο) και 
ανακοινώνοντας και νέο πρόγραμ¬ 
μα αγοράς ομολόγων 40 δις ευρώ από 
το Νοέμβριο μέχρι τον Οκτώβριο του 
2012 (δηλ. η ΕΚΤ αγοράζει τα απαξι- 
ωμένα ομόλογα που έχουν στα χέρια 
τους οι ιδιωτικές τράπεζες). Επίσης, 
θα ξεκινήσει δύο προγράμματα «μα¬ 
κροπρόθεσμης χρηματοδότησης» των 
τραπεζών διάρκειας 12 μηνών. 

4 Η κατρακύλα των τιμών των με¬ 
τοχών στα χρηματιστήρια [την 
εβδομάδα 19-25/9 «χάθηκαν» από τον 
χρηματιστηριακό δείκτη ΡΜΙ (εμπό¬ 
ριο, παραγωγή, υπηρεσίες στον ιδιω¬ 
τικό τομέα της οικονομίας της Ευρω¬ 
ζώνης) 3,4 τρις δολάρια] κάνει εξαι¬ 
ρετικά δύσκολη τη λεγόμενη ανακε- 
φαλαιοποίηση των τραπεζών, δηλα¬ 
δή την κάλυψη με φρέσκα κεφάλαια 
των ζημιών από τα διάφορα απαξιω- 
μένα ή «κουρεμένα» κρατικά ομόλο- 

γα. Πρόσφατη έκθεση του ΔΝΤ το¬ 
ποθετεί τις απώλειες των ευρωπαϊκών 
τραπεζών από την «κρίση χρέους» της 
Ευρωζώνης στα 410 δις ευρώ - και το 
ΔΝΤ εκτιμάει ότι θα χρειαστούν πε¬ 
ρίπου 200 δις ευρώ για την ανακεφα- 
λαιοποίησή τους. Το ποσό αυτό πρέ¬ 
πει στην πραγματικότητα να θεωρείται 
αστείο και αν αναφέρεται είναι για λό¬ 
γους σκοπιμότητας (για να υπάρχει μια 
αίσθηση δυνατότητας διαχείρισης της 
κρίσης), μιας και η Κομισιόν έχει παρα¬ 
δεχτεί ότι από το 2008 έχουν ήδη δια¬ 
τεθεί 420 δις ευρώ γι’ αυτό τον σκοπό. 
Στην πραγματικότητα, παρά τις διαρ¬ 
κείς ενέσεις ρευστότητας προς τις τρά¬ 
πεζες, κανείς δεν γνωρίζει πόσα πραγ¬ 
ματικά χρήματα χρειάζονται για να 
«σωθούν». Οι ιδιώτες καπιταλιστές, 
μέσα σ’ αυτή την κατάσταση αβεβαιό¬ 


τητας, δύσκολα θα βάλουν λεφτά για 
να τις ενισχύσουν. Το όλο σχέδιο της 
ανακεφαλαιοποίησης των τραπεζών 
μπορεί ν’ αποδειχθεί σχέδιο επί χάρτου, 
όσο κι αν με βάρβαρα μέτρα η ΕΕ και οι 
αστικές κυβερνήσεις στέλνουν το λο¬ 
γαριασμό στους εργαζόμενους και τα 
λαϊκά στρώματα της Ευρώπης! 

Η κρίση στην ευρωζώνη παίρνει 
ανεξέλεγκτες διαστάσεις και όλα 
τα ενδεχόμενα, ακόμα και τα πιο «αδι¬ 
ανόητα» είναι ανοιχτά. Οι παρεμβά¬ 
σεις της ΕΚΤ (πχ. έχει ήδη αγοράσει 
από τις τράπεζες κρατικά ομόλογα συ¬ 
νολικής αξίας 150 δις ευρώ) μοιάζουν 
σαν να προσπαθήσει να γεμίσει το πι¬ 
θάρι των Δαναΐδων. Μέσα σ’ αυτό τον 
κυκεώνα, όπου η διαχείριση της κρί¬ 


σης από τα επιτελεία της ΕΕ φαντάζει 
όλο και πιο δύσκολη και αυτά δείχνουν 
να καταλαμβάνονται από παραλυτι¬ 
κή ανικανότητα, αυτό που ξεχωρίζει εί¬ 
ναι ο ρόλος των πιο κερδοσκοπικών 
και παρασιτικών μερίδων του ευρω¬ 
παϊκού και διεθνούς κεφαλαίου. Όλη 
η οικονομία μοιάζει να εξαρτάται από 
ένα φτέρνισμα των οίκων αξιολόγη¬ 
σης, όλη η «πολιτική» έχει εκφυλιστεί 
στην ικανοποίηση της απαίτησης των 
διεθνών τοκογλύφων να διασφαλί¬ 
σουν το εισόδημα/κέρδος από το κου¬ 
πόνι τους (ομόλογα κλπ.). Οι παραγω¬ 
γικοί τομείς της ευρωπαϊκής οικονομί¬ 
ας μοιάζουν «ξεχασμένοι», δεν ακούγε- 
ται κιχ για επενδύσεις και παραγωγή, 
ενώ η ανεργία καλπάζει, οι μισθοί και 
οι συλλογικές συμβάσεις καταρρέουν. 


Α κόμα όμως κι αυτή η κατακρύ- 
μνιση του ευρωπαϊκού προλετα¬ 
ριάτου στη βαρβαρότητα της «κινε- 
ζοποίησης» δεν θα ανακόψει την επέ¬ 
λαση της κρίσης στην Ευρώπη, παρά 
μόνο θα την παροξύνει σε αφάνταστο 
βαθμό. Μόνη διέξοδος είναι οι κοινοί 
αγώνες των εργαζομένων και της νεο¬ 
λαίας σε όλη την Ευρώπη, για ν’ ανα¬ 
τρέψουμε τους καπιταλιστές και τις 
κυβερνήσεις που τους υπηρετούν, αυ¬ 
τές τις σκοτεινές εξοχότητες που κα- 
ταδυναστεούν τις ζωές μας. 


Η κρίση στην 1.1. και οι αποφάσεις των Εατοστοαρ/Εεοΐϊα 


Α ν και πολλά λέγονται για τις τρέχουσες 
εξελίξεις στην Ε.Ε. ελάχιστα ακούγο- 
νται για την πραγματική φύση της κρί¬ 
σης της. Η κρίση της Ε.Ε. έχει τρεις δι¬ 
αστάσεις: Πρώτον, η Ε.Ε. δεν πλήττεται 
απλώς από μία καπιταλιστική κρίση αλλά είναι από 
τους χαμένους μέσα στην δίνη της παγκόσμιας κρίσης, 
τουλάχιστον απέναντι στις νεοαναδυόμενες οικονομί¬ 
ες (Κίνα, Ινδία, κ.α.). Αυτό αποτυπώνεται και στη συρ¬ 
ρίκνωση της παραγωγικής της βάσης, που δεν φαίνε¬ 
ται να αλλάζει αφού μακροχρόνια η αύξηση της παρα¬ 
γωγικότητας στην Ε.Ε. υπολείπεται αυτής των ΗΠΑ 
και πολύ περισσότερο των νεοαναδυόμενων οικονο¬ 
μιών. Συνεπώς το βασικό στοιχείο της ευρωπαϊκής 
κρίσης δεν είναι απλά η καταπιταλιστική κρίση αλλά 
η οικονομική υποβάθμιση της Ε.Ε. απέναντι στις νεο¬ 
αναδυόμενες οικονομίες. Αυτός ο παράγοντας επιδει¬ 
νώνει και τις άλλες δύο διαστάσεις της κρίσης της ΕΕ. 

Η δεύτερη διάσταση είναι η μη ολοκλήρωση της 
Ευρωπαϊκής Ένωσης. Η Ευρωζώνη δεν είναι ΗΠΑ και 
τα διάφορα κράτη της δεν είναι όπως οι πολιτείες των 
ΗΠΑ. Παρά το κοινό νόμισμα, δεν υπάρχει κοινή φο¬ 
ρολογική, δημοσιονομική, βιομηχανική και κυρίως οι¬ 
κονομική πολιτική - δεν είναι μια κλασική καπιταλι¬ 
στική οικονομία με ένα ενιαίο αστικό κράτος. Συνε¬ 
πώς οι ανισότητες στο εσωτερικό της δεν αμβλύνονται 
αλλά εντείνονται. Οι χώρες του νότου με την μακρο¬ 
χρόνια μειούμενη ανταγωνιστικότητα απέναντι στις 
χώρες του βορρά, έχουν ελλειμματικά εμπορικά ισο¬ 
ζύγια και είναι αναγκασμένες να εφαρμόζουν σκληρό¬ 
τερες πολιτικές λιτότητας και αν δεν μπορούν, να συσ¬ 
σωρεύουν χρέη, καθώς δεν μπορούν να υποτιμήσουν 
το νόμισμά τους. Σε αντίθεση με τις χώρες του βορ¬ 
ρά που βλέπουν πλεονάσματα στο εμπορικό ισοζύγιο 
και συνεπώς συσσωρεύουν μικρότερα χρέη.Έδώ ακρι¬ 
βώς εντοπίζεται το πρόβλημα, μια που οι χώρες του 
βορρά δεν είναι διατεθειμένες να πληρώσουν τα ελ¬ 
ληνικά, πορτογαλικά, ισπανικά ή ιταλικά χρέη, πράγ¬ 


μα που θα ήταν αδιανόητο αν είχε ολοκληρωθεί η ευ¬ 
ρωπαϊκή ενοποίηση. Γι’ αυτό συζητιέται η μετατροπή 
π.χ. του 50% των εθνικών χρεών σε ευρωπαϊκά χρέη 
(δηλαδή χρέη όλης της Ευρωζώνης), η έκδοση ευρω¬ 
ομόλογου ή η έξοδος χωρών από την Ευρωζώνη. Οι 
δύο πρώτες πρέπει να συνοδευτούν από ένα ευρωπαϊ¬ 
κό υπερυπουργείο δημόσιων οικονομικών (που θα δι¬ 
ευθύνεται από Γερμανούς), δηλαδή από απεμπόληση 
της εθνικής κυριαρχίας διαφόρων κρατών του νότου. 

Η τρίτη διάσταση της κρίσης -κι αυτή που αποσι- 
ωπάται περισσότερο ή βγαίνει στην επιφάνεια με βί¬ 
αιο τρόπο, π.χ. ΌεχΗ- είναι η χρεοκοπία των ευρωπαϊ¬ 
κών τραπεζών και ιδιαίτερα των πιο μεγάλων και πέρα 
κάθε υποψίας. Είναι κοινό μυστικό ότι οι ευρωπαϊκές 
τράπεζες είναι περισσότερο εκτεθειμένες και από τις 
αμερικάνικες στα αμερικάνικα τοξικά χρηματοπιστω¬ 
τικά προϊόντα. Ακόμη περισσότερο είναι εκτεθειμένες, 
ίσως περισσότερο και από τις αμερικάνικες, σε τοξικά 
δάνεια προς χώρες του ευρωπαϊκού νότου, προς ήδη 
χρεοκοπημένες ευρωπαϊκές επιχειρήσεις και νοικο¬ 
κυριά κ.α. Το ύψος της έκθεσης είναι άγνωστο. Μόνο 
στα κρατικά ομόλογα του νότου είναι εκτεθειμένες 
πάνω από 1,5 τρις ευρώ.Ένα κούρεμα μόνο των ελλη¬ 
νικών ομολόγων κατά 50% θα σήμαινε χασούρα άνω 
των 110 δις ευρώ. Γενικά υπάρχει η εκτίμηση ότι για 
την κανονική αποπληρωμή των κρατικών δανείων του 
νότου μέχρι το 2015 καθώς και για την επιβίωση του 
ευρωπαϊκού τραπεζικού συστήματος τουλάχιστον μέ¬ 
χρι το 2015, χρειάζονται 1,5 με 2 τρις ευρώ, ενώ άλλοι 
υπολογισμοί ανεβάζουν το ποσό σε πάνω από 3 τρις 
-στην πράξη κανείς δεν γνωρίζει το ακριβές μέγεθος 
που πιθανόν να ξεπερνά αυτά τα ποσά. 

Συνεπώς το πρόβλημα που έχουν να αντιμετωπί¬ 
σουν οι ευρωπαίοι ιμπεριαλιστές δεν είναι απλώς πρό¬ 
βλημα διαχείρισης χρεών, είναι βαθύτερο, δομικό και 
στην ουσία του είναι πρόβλημα πολιτικό: τι θα κάνουν 
με το ευρώ, την ευρωζώνη και πιθανόν την ίδια την 
Ε.Ε. 


Οι αμερικάνοι ιμπεριαλιστές φοβούνται -και σω¬ 
στά- μία παγκόσμια κατάρρευση, γι’ αυτό πιέζουν 
τους γερμανούς ιμπεριαλιστές να πληρώσουν. Γι αυτό 
και στο ΕυΓθ§Γθΐιρ/Εεοβη στις 16-17 Σεπτέμβρη, στο 
Βρότσλαβ της Πολωνίας, παραβρέθηκε και ο υπουρ¬ 
γός Οικονομικών των ΗΠΑ, Γκάιτνερ. Οι γάλλοι ιμπε¬ 
ριαλιστές (με συμπαραστάτες τις χώρες του νότου), 
ως οικονομικά αδύναμοι, επιθυμούν επίσης να πληρώ¬ 
σει η Γερμανία και η ομάδα της (Ολλανδία, Αυστρία, 
κ.α.). Από την άλλη, οι γερμανοί φαίνεται ότι δεν 
έχουν αποφασίσει ακόμη και οι αντιπαραθέσεις στο 
εσωτερικό τους εντείνονται επειδή έχουν να απαντή¬ 
σουν σε θεμελιώδη ερωτήματα. Οι επιλογές που έχουν 
μπροστά τους είναι πολλές: α) Να σώσουν το ευρώ 
και την ευρωζώνη με έκδοση ευρωομόλογου και βα¬ 
σικά με καταφυγή στο τυπογραφείο, δηλαδή με υψη¬ 
λό πληθωρισμό και αύξηση των διαθεσίμων του Προ¬ 
σωρινού Ευρωπαϊκού Μηχανισμού Διάσωσης, β) Να 
φύγουν από την Ευρωζώνη μαζί με την ομάδα τους, 
γ) Να οδηγήσουν στην χρεοκοπία τις χώρες που δεν 
αντέχουν αλλά να τις κρατήσουν στο ευρώ -που ενέ¬ 
χει επίσης σημαντικούς κινδύνους. 

Όπως και να £ χει καμία από αυτές τις λύσεις δεν εί¬ 
ναι εύκολη, ειδικά όταν τους κυνηγά πλέον η άμεση 
κατάρρευση. Οι ίδιοι φαίνεται ότι έχουν πελαγώσει, 
αν δεν έχουν παραλύσει πλήρως περιμένοντας το μοι¬ 
ραίο. Γι αυτό στις συναντήσεις του ΕιιΐΌ§ΐΌΐιρ και του 
Εεοίϊη στην Πολωνία βρέθηκε στον αέρα και η «λύση» 
της 21ης Ιουλίου για την Ελλάδα και τώρα προκρίνε¬ 
ται μια απροκάλυπτη και -ελπίζουν- ελεγχόμενη χρε¬ 
οκοπία με κούρεμα 50% των ελληνικών ομολόγων και 
ταυτόχρονη παραμονή της Ελλάδας στο ευρώ, ώστε 
η χρεοκοπία να είναι όσο το δυνατόν ελεγχόμενη. 
Όμως, είναι ενδεικτικό, ότι για την αποφυγή της ευ¬ 
ρωπαϊκής κατάρρευσης και του συνακόλουθου ντόμι¬ 
νο, οι γερμανοί προτείνουν κάθε χώρα να σώσει τις δι¬ 
κές της τράπεζες! Το που τελικά θα καταλήξουν (αν 
καταλήξουν) θα το δούμε τις επόμενες μέρες. 

Το φοιτητικό κίνημα σε...αδιέξοδθ; 

Μ ετά από 5 εβδομάδες καταλήψεων, το 
φοιτητικό κίνημα μοιάζει να έχει βρε¬ 
θεί σε αδιέξοδο. Στις 5/10, οι κατειλημ¬ 
μένες σχολές είχαν υποχωρήσει στις 79 
πανελλαδικά και παρά τις συνελεύσεις 
που ήταν προγραμματισμένες μέχρι τις 12/10, η περιρρέ- 
ουσα ατμόσφαιρα δεν «δείχνει» άμεση αναζωογόνηση του 
κινήματος. 

Ενας σύντομος απολογισμός 

Το φοιτητικό κίνημα δεν είχε πραγματικά κανένα συ¬ 
γκεκριμένο σχέδιο. Αρχικά, απλά κλείστηκε στις σχολές 
και αναλώθηκε σε εσωστρεφείς εκδηλώσεις (πάρτι, συζη¬ 
τήσεις για θέματα σχολής, αντιμαθήματα κ.α.) αδυνατώ¬ 
ντας να βγει με ξεκάθαρο λόγο και δράση προς την κοι¬ 
νωνία. Τις επόμενες εβδομάδες, μικρές εξαιρέσεις ήταν λί¬ 
γες εξωστρεφείς παρεμβάσεις και κινητοποιήσεις, ιδιαίτε¬ 
ρα στη Θεσσαλονίκη (καταλήψεις σε ΔΕΗ και ταμεία νο¬ 
σοκομείων, εξορμήσεις σε σχολεία κ.α.). Στη διαδήλωση 
της ΔΕΘ, οι φοιτητές «αυτοκτόνησαν» πολιτικά και κινη¬ 
ματικά. Με εμμονή και κύρια ευθύνη των ΕΑΑΚ, οι φοιτη¬ 
τές έκαναν μια υπερβολικά μακριά πορεία, περνώντας απ’ 
όλα τα διαφορετικά σημεία συγκεντρώσεων, την ώρα που 
έξω από τη ΔΕΘ οι «αγανακτισμένοι» του Λευκού Πύρ¬ 
γου, κινήματα «δεν πληρώνω» και ταξιτζήδες συγκρούο¬ 
νταν με τα ΜΑΤ, καθιστώντας σαφές στην κυβέρνηση ότι 
είναι ανεπιθύμητη. Όταν τελικά το φοιτητικό μπλοκ κατέ¬ 
ληξε στη ΔΕΘ, δεν έμεινε ούτε ένα λεπτό, προκαλώντας 
αλγεινή εντύπωση στους συγκεντρωμένους και μεγάλα 
ερωτήματα στους φοιτητές για το τι τελικά κάνουν σ’ αυτό 
τον αγώνα. 

Στη συνέχεια, αν και οι καταλήψεις σταθεροποιήθηκαν 
ή και αυξήθηκαν, το φοιτητικό κίνημα δεν έκανε αισθητή 
της παρουσία του. Οι διαδηλώσεις παρέμειναν άμαζες, η 
μεγαλύτερη -και πανελλαδική- στις 22/9 δεν ξεπέρασε τις 
5-6 χιλιάδες... Χαρακτηριστική ήταν και η αδυναμία ένω¬ 
σης στον δρόμο με τους μαθητές, αφού οι φοιτητές αργού¬ 
σαν εξοντωτικά να συγκεντρωθούν, οπότε οι μαθητές δια¬ 
δήλωναν τελικά νωρίτερα μόνοι τους. 

Την τέταρτη εβδομάδα, οι καταλήψεις έπεσαν στις 140 
(από 300) και το μπλοκ «αντικατάληψης» («ανεξάρτητοι» 
ή ΔΑΠ) έκανε δυναμική επανεμφάνιση, «κερδίζοντας» 
τους περισσότερους συλλόγους. 

Οι αιτίες αυτής της αποδυνάμωσης 

Γιατί αυτή η κατάσταση, όταν το φοιτητικό κίνημα έχει 
περισσότερους λόγους από κάθε άλλη φορά ώστε να παί¬ 
ξει το ρόλο του πυροδότη μιας ευρύτερης κοινωνικής εξέ¬ 
γερσης; Το μεγάλο ερώτημα μέσα στους φοιτητές είναι: 
«Τι καταφέρνουμε με τις καταλήψεις;». Τίθεται ειλικρινά 
από αγωνιστές φοιτητές, που στηρίζουν το κίνημα, πέρα 
από τους γνωστούς -παραταξιακούς και μη- «αντικαταλη- 
ψίες». Είναι το ίδιο ερώτημα, «τι μπορούμε να πετύχου- 
με με τους αγώνες;», που βασανίζει όλη την κοινωνία, εν 
μέσω της λαίλαπας χαρατσιών και πάσης φύσεως μέτρων. 
Αυτό το ερώτημα το φοιτητικό κίνημα δεν το απάντησε 
ούτε κατ’ ελάχιστο. 

Ο πρώτος λόγος είναι η προβληματική ηγεσία του 
(κατά κύριο λόγο ΕΑΑΚ). Από την λάθος ανάλυση για τις 
κυρίαρχες επιπτώσεις του νόμου (υποβάθμιση των διδά¬ 
κτρων, εντατικοποίηση κλπ.) και την λάθος ανάγνωση της 
οικονομικής, κοινωνικής και πολιτικής κατάστασης, κατα¬ 
λήγουν να νομίζουν ότι βρισκόμαστε στο 2006-07 ή ακό¬ 
μα χειρότερα στο... 1979!Έτσι, το «σχέδιο» που προτείνουν 
είναι βγαλμένο από το παρελθόν (συνέλευση, κατάληψη, 
πορεία, πανελλαδική πορεία κ.ο.κ.), δεν αντιστοιχεί σε 
καμία περίπτωση στην ανάγκη της εποχής για μια κοινω¬ 
νική εξέγερση ενάντια στη χούντα κυβέρνησης-τρόικας. 

Ο δεύτερος είναι οι ίδιοι οι φοιτητές, οι οποίοι, έστω 
και προσωρινά, στέκονται αμήχανοι μπροστά στην ολο¬ 
κληρωτική κατάρρευση του μέλλοντος τους, αδυνατώντας 
να αυτενεργήσουν και να αυτοοργανωθούν για να ξεπε- 
ράσουν τα αντικειμενικά προβλήματα και την όποια προ¬ 
βληματική ή αναποτελεσματική ηγεσία των ΕΑΑΚ ή τον 
ανοιχτά υπονομευτικό ρόλο της ΠΚΣ. Στο βαθμό που λεί¬ 
πει αυτή η «σπίθα», που οι φοιτητές δεν εκφράζουν έμπρα¬ 
κτα μια αγανάκτηση και οργή (αντίστοιχη με τους «αγα- 
νακτισμένους») για την κατάσταση που βιώνουν οι ίδιοι, 
οι οικογένειές τους, όλη η ελληνική κοινωνία, είναι επό¬ 
μενο να λείπει η απαραίτητη αποφασιστικότητα και στρά¬ 
τευση, τόλμη και φαντασία, το εξεγερσιακό πνεύμα, ώστε 


ο αγώνας να δοθεί με πίστη στη νίκη και όχι σαν λ ΛΙΟΥ 
από «καθήκον». Η έλλειψη αυτών των στοιχείων 
-παρά την καταδίκη του νόμου σχεδόν από όλες 
τις φοιτητικές παρατάξεις (τουλάχιστον στα λό¬ 
για), παρά το ότι η μεγάλη πλειοψηφία των φοι¬ 
τητών βιώνει ασφαλώς τις οικονομικές και κοι- 
νωνκές συνέπειες της χρεοκοπίας του ελληνικού 
καπιταλισμού- είναι που επέτρεψε στους διάφο¬ 
ρους «αντικαταληψίες» να παίξουν τον απεργο- 
σπαστικό τους ρόλο (συνεπικουρούμενοι και από 
τα ΜΜΕ) ή βγάζει στην επιφάνεια μια «συντηρη¬ 
τική», «αδιάφορη» στάση του τύπου «ό,τι κι αν 
γίνεται, ας πάρω το πτυχίο μια ώρα αρχίτερα - 
μετά βλέπουμε». 

Και τώρα; 

Εμείς πιστεύουμε ότι οι καταλήψεις πρέπει να συνεχι¬ 
στούν και να δυναμώσουν. Το ερώτημα πρέπει να αντι- 
στραφεί! Τι πετύχαμε εμείς και η υπόλοιπη κοινωνία τόσα 
χρόνια με την στάση «αναμονής» που κρατούσαμε; Ως 
πότε θα περιμένουμε να δούμε αν τελικά το βαρέλι της ελ¬ 
ληνικής οικονομίας έχει πάτο; Ως πότε θα έχουμε αυταπά¬ 
τες ότι μ’ αυτούς «εκεί πάνω» μπορεί τα πράγματα έστω να 
συγκρατηθούν στο σημερινό επίπεδο και να μην χειροτε¬ 
ρεύουν ραγδαία; 

Μέσα σε μια κοινωνία που βράζει, μπορούμε να δώ¬ 
σουμε ρόλο και προοπτική στο φοιτητικό κίνημα μόνο αν 
απεγκλωβιστούμε από τη συζήτηση στενά για το νόμο 
Διαμαντοπούλου, αν πούμε καθαρά: όλοι μαζί, με μια εξέ¬ 
γερση παντού, μπορούμε να τους ρίξουμε και να επιβάλου¬ 
με δικές μας λύσεις. Με σταθμό τη Γενική Απεργία στις 19 
Οκτώβρη, να ξανακάνουμε καταλήψεις σ’ όλες τις σχολές, 
να πλημμυρίσουμε τους δρόμους και τις πλατείες και να 
απαιτήσουμε μαζί με την υπόλοιπη κοινωνία αυτοί οι νόμοι 

και τα μέτρα να είναι τα τελευταία της χούντας κυβέρνη- 
σης-Τρόικας, να σηκωθούν και να φύγουν μια ώρα αρχύτε¬ 
ρα μαζί με τα μνημόνια και τα μεσοπρόθεσμα τους. 

Ακόμα και αν δεν ξαναπαρθούν καταλήψεις άμεσα, το 
«μπλοκ της κατάληψης» πρέπει να μείνει συσπειρωμένο, 
να δημιουργήσει πρωτοβουλίες ενάντια στο νόμο και τα 
νέα μέτρα σε κάθε σχολή, να δώσει μάχη για να ξανακερ- 
δηθούν οι σύλλογοι - και ανεξάρτητα αν αυτό γίνει γρηγο¬ 
ρότερα ή αργότερα, να συνεχίσει τον αγώνα με κάθε μορ¬ 
φή. Να συμμετέχει έστω και μειοψηφικά σε όλες τις μά¬ 
χες που ήδη δίνονται και θα δοθούν, στις λαϊκές συνελεύ¬ 
σεις σε πλατείες και γειτονιές ενάντια στην κυβέρνηση και 
τα χαράτσια της, στις απεργίες, στις διαδηλώσεις, στις συ¬ 
γκρούσεις και στα οδοφράγματα. Το φοιτητικό κίνημα δεν 
μπορεί να μείνει για πολύ καιρό ανενεργό, η ίδια η ζωή και 
η σκληρή πραγματικότητα θα θέσουν πολύ σύντομα και 
ωμά το εκβιαστικό δίλλημα - αυτό δεν θα είναι φυσικά το 
«κατάληψη ή όχι» αλλά το «αγώνας ή εξαθλίωση», «ή αυ¬ 
τοί ή εμείς». Και σ’ αυτό το ερώτημα δεν χωρούν δεύτερες 
σκέψεις ή λάθος απαντήσεις. 

Σοσιαλιστική Σπουδαστική Πάλη 


Κύμα μαθητικών καταλήψεων 

Εμπρός για εξέγερση όλης της νεολαίας! 

ε γρήγορο ρυθμό έχουν εξαπλωθεί οι 
καταλήψεις στα Γυμνάσια και Λύκεια. 
Από τις 19/9 μέχρι τις αρχές Οκτώβρη, 
ξεπέρασαν τις 600 πανελλαδικά, με τα 
νούμερα ν’ ανεβαίνουν καθημερινά. 

Η εικόνα διάλυσης που αντιμετώπισαν οι μαθητές στα 
σχολεία τους, με φωτοτυπίες και ΌλΌ αντί για βιβλία, ελ¬ 
λείψεις σε καθηγητές, αλλά και τη χρηματοδότηση να πέ¬ 
φτει σε απίστευτα χαμηλά επίπεδα, ακόμα και για τις στοι¬ 
χειώδεις λειτουργίες του σχολείου, πυροδότησε μια ήδη 
εκρηκτική κατάσταση και δημιούργησε ένα αίσθημα οργής 
στους μαθητές. 

Στα αιτήματα των κινητοποιήσεων κυριαρχούν όπως 
είναι φυσικό τα ζητήματα του σχολείου: να δοθούν άμεσα 
όλα τα βιβλία, να σταματήσουν οι συγχωνεύσεις, να επα- 
ναλειτουργήσει η ενισχυτική διδασκαλία, να αυξηθούν οι 
δαπάνες για την παιδεία και να καλυφθούν τα κενά σε κα¬ 
θηγητές. Ωστόσο, τα ζητήματα που αφορούν το παρόν και 
το μέλλον, την ίδια τη ζωή των μαθητών, τέθηκαν αρκετά 
έντονα σε όλα τα σχολεία. Ο νέος νόμος για τα πανεπιστή¬ 
μια, η ανεργία που είναι και το μοναδικό μέλλον των μαθη¬ 
τών, τα χρήματα που συνεχώς καλούνται να πληρώσουν οι 
γονείς τους με τα νέα χαράτσια, συζητιούνται αρκετά μέσα 
στους μαθητές. 

Η κυβέρνηση, φοβούμενη τη δυναμική των μαθητι¬ 
κών καταλήψεων και την ενδεχόμενη ενοποίησή τους με 
τις φοιτητικές αλλά και το «άνοιγμά» τους σ’ όλη την κοι¬ 
νωνία, χρησιμοποιεί κάθε μέσο για να τις σταματήσει. Κα- 
ταρχήν έβαλε σε λειτουργία το «σχολικό συμβούλιο» (που 
αποτελείται από τον διευθυντή, έναν εκπρόσωπο της δη¬ 
μοτικής αρχής, έναν εκπρόσωπο του συλλόγου γονέων 
και 2-3 μαθητές) προσπαθώντας να πείσει τους μαθητές 
ότι δεν υπάρχει κανένα πρόβλημα και ότι πρέπει να ξανα- 
γυρίσουν στα θρανία τους. Μετά τα πενιχρά αποτελέσμα¬ 
τα αυτού του κόλπου, προχώρησε στις προσφιλείς της με¬ 
θόδους. Συκοφάντηση των καταλήψεων από τα ΜΜΕ για 
βανδαλισμούς και «υποκινητές», βιαιοπραγίες «αγανακτι- 
σμένων» γονέων και διευθυντών εναντίον μαθητών, απει¬ 


λές για μαθήματα τα Χριστούγεννα - και τέλος εισαγγελι- 
κή εντολή για παρέμβαση της αστυνομίας και άμεση λήξη 
των καταλήψεων. 

Παρά την τρομοκρατία της κυβέρνησης αλλά και την 
εκτονωτική πρόταση της ΚΝΕ και του «συντονιστικού» 
της (η οποία ως μορφή πάλης πρότεινε... διήμερες καταλή¬ 
ψεις, συμμετοχή στα εθιμοτυπικά συλλαλητήρια του δικού 
της «Μετώπου Αγώνα Σπουδαστών» και εκλογή 15μελών 
συμβουλίων!), οι μαθητές έδειξαν αποφασισμένοι να συνε- 
χίσουν τον αγώνα τους χωρίς «χρονοδιαγράμματα». Φαί¬ 
νονται επίσης διατεθειμένοι να συμμαχήσουν με όποιον 
πλήττεται από την κυβέρνηση και αγωνίζεται εναντίον της 
(φοιτητές, εργαζόμενους, «αγανακτισμένους» στις λαϊκές 
συνελεύσεις). Όπως χαρακτηριστικά λένε: «Κάνουμε κα¬ 
τάληψη για να κρατήσουμε τα σχολεία μας ανοιχτά. Δεν 
θα ανεχτούμε άλλη κοροϊδία!». 

Οι μαθητές μπήκαν στον αγώνα και προσπαθούν να 
αυτοοργανωθούν όσο πιο αποτελεσματικά μπορούν. Με 
τα συντονιστικά που δημιουργούνται σε αρκετές συνοικί¬ 
ες (κυρίως της Αθήνας), με το Συντονιστικό Κατειλημμέ¬ 
νων Σχολείων στη Θεσσαλονίκη, με τις κεντρικές διαδη¬ 
λώσεις τους που γίνονται κάθε εβδομάδα αλλά και τις συ¬ 
νοικιακές διαδηλώσεις, τα κλεισίματα δρόμων, τους απο¬ 
κλεισμούς δημαρχείων, τις παρεμβάσεις στις γειτονιές που 
έχουν ήδη ξεκινήσει πολλά σχολεία. Η Μαθητική Αντεπί¬ 
θεση στηρίζει με όλες της τις δυνάμεις τον αγώνα και πα¬ 
ράλληλα προσπαθεί να τον βοηθήσει ιδιαίτερα στον τομέα 
της αυτοοργάνωσης και του συντονισμού, με αρκετή επιτυ¬ 
χία, ειδικά στη Θεσσαλονίκη. 

Όπως κι αν εξελιχθεί βραχυπρόθεσμα αυτό το κίνημα, 
ακόμα κι αν «περιοριστεί» προς το παρόν ο αριθμός των 
καταλήψεων, είναι παραπάνω από σίγουρο ότι οι μαθητές 
έχουν κάθε προοπτική και λόγο να ξανακινητοποιηθούν 
πολύ σύντομα. Στη «θερμή» περίοδο που ανοίγεται μπρο¬ 
στά μας, οι μαθητές αποδεικνύουν ότι θα έχουν πρωταγω¬ 
νιστικό ρόλο. 

Μαθητική Αντεπίθεση 

ΕΡΓΑΖΟΜΕΝΟΙ 


Νη σώσουμε το δημόσιο σχολείο 


Φέτος ξεκίνησε η χειρότερη σχολική χρονιά: ελ¬ 
λείψεις σε εκπαιδευτικούς, προβλήματα στη μετα¬ 
φορά των μαθητών, αλλά κυρίως χωρίς... βιβλία. Πέ¬ 
ρασε σχεδόν ένας μήνας από το άνοιγμα των σχο¬ 
λείων και ουσιαστικά μάθημα δεν γίνεται. Μοιρά¬ 
στηκαν αντί για βιβλία άνά, και σε κάποια σχολεία 
φωτοτυπίες. Το θράσος δε του υπουργείου Παιδεί¬ 
ας και των παρατρεχάμενών του (διευθυντών, σχο¬ 
λικών συμβούλων κ.α.) δεν έχει όρια μια που έφτα¬ 
σαν στο σημείο να καλούν τους εκπαιδευτικούς «να 
δουν ως θετική την έλλειψη βιβλίων, αφού έτσι θα 
εξασκηθούν μαθητές και εκπαιδευτικοί στα νέα ανα¬ 
λυτικά προγράμματα, τα οποία δεν θα βασίζονται 
στα βιβλία για το μάθημα». Γίνεται δηλαδή ξεκάθα¬ 
ρος ο στόχος τους, τα σχολικά βιβλία να υποβαθ¬ 
μιστούν ή καλύτερα να εξαφανιστούν από το «νέο 
σχολείο» που ετοιμάζεται. 

Όσο για τους εκπαιδευτικούς, εκτός από τις νέες 
βαρύτατες μειώσεις στους μισθούς που ψηφίστηκαν 
στο Μεσοπρόθεσμο, την επιπλέον φορολογία από 
τη μείωση του αφορολόγητου στις 5.000 ευρώ, την 
έκτακτη εισφορά, τα χαράτσια στην κατοικία και το 
πάγωμα των μισθολογικών ωριμάνσεων έρχεται να 
προστεθεί το «νέο» μισθολόγιο, με το οποίο καταρ- 
γούνται όλα τα επιδόματα, εκτός από τα οικογενει¬ 
ακά και θέσης, θεσπίζονται νέα κλιμάκια (βαθμοί) 
και η μετάβαση από το ένα κλιμάκιο στο ανώτερο 
θα γίνεται με αξιολόγηση και με ποσόστωση η οποία 
θα ελαχιστοποιείται στο ανώτερο κλιμάκιο. Οι «δη¬ 
μόσιοι» υπάλληλοι μετατράπηκαν σε «κρατικούς», 
ώστε να είναι δυνατό να μετακινούνται από υπηρε¬ 
σία σε υπηρεσία, σ’ όλη την Ελλάδα, και κυρίως να 
απολύονται. Η οργανική θέση με αυτή τη μεθόδευ- 
ση χάνει το νόημά της. 

Ήδη ξεκίνησαν αναγκαστικές αποσπάσεις υπε¬ 
ράριθμων, είτε από τη β’βάθμια στην α’βάθμια, ή σε 
Ι.Ε.Κ. ή άλλους νομούς. Η υφυπουργός δήλωσε ότι 
οι «πλεονάζοντες» θα διατεθούν στους δήμους και 
επίκειται αύξηση ωραρίου. Εισάγουν τις απολύσεις 
μέσω εργασιακής εφεδρείας και δημιουργούν «πλε- 
ονάζον» προσωπικό συγχωνεύοντας/καταργώντας 
σχολικές μονάδες, στοιβάζοντας τους μαθητές σε 
πολυπληθή τμήματα, καταργώντας μαθήματα στους 
«νέους» τύπους σχολείων. 

Απολύσεις στον 

Οι επιπτώσεις της κρίσης είναι τεράστιες για 
εργαζόμενους, νεολαία τα φτωχά λαϊκά στρώμα¬ 
τα. Οι απολύσεις στον ιδιωτικό τομέα αυξάνουν με 
γοργό ρυθμό και οι επίσημοι και ανεπίσημοι δεί¬ 
κτες της ανεργίας, για όλες τις ηλικίες ανεξαιρέ¬ 
τως, φτάνουν σε ποσοστά που δύσκολα συναντά 
κανείς από σύστασης του νεοελληνικού κράτους. 

Στον κλάδο του βιβλίου η κρίση έχει οδηγή¬ 
σει τις διοικήσεις πολλών επιχειρήσεων σε μαζι¬ 
κές απολύσεις εργαζομένων. Ο Παπασωτηρίου, τα 
Μετρόπολις, ο Φλωράς, το Μεταίχμιο, η Άγρα, ο 
Ελευθερουδάκης είναι ένα μικρό μόνο δείγμα από 
τις επιχειρήσεις που βρήκαν την ευκαιρία που πε- 
ρίμεναν για να σώσουν την κερδοφορία τους στις 
πλάτες των εργαζομένων. Οι απολύσεις, οι μονο¬ 
μερείς αλλαγές στις συμβάσεις, το πετσόκομμα 
των εργασιακών δικαιωμάτων, η μη καταβολή δε¬ 
δουλευμένων, δώρων Πάσχα και Χριστουγέννων 
και επιδομάτων γίνονται πλέον ο εδραιωμένος κα¬ 
νόνας αντιμετώπισης της κατάστασης από πλευ¬ 
ράς όλων των επιχειρήσεων στο χώρο του βιβλίου. 

Συγκεκριμένα, στην επιχείρηση «Ελευθερου¬ 
δάκης» από τις αρχές Γενάρη ως και σήμερα έχουν 
πεταχτεί στο δρόμο τουλάχιστον 18 εργαζόμενοι. 
Οι λόγοι απόλυσής τους δεν γίνονται ποτέ συγκε¬ 
κριμένοι. Τα αφεντικά, όταν πιέζονται να τους συ¬ 
γκεκριμενοποιήσουν, δεν αρκούνται σε φτηνού τύ¬ 
που δικαιολογίες, καταφανή ψεύδη και ασαφείς δι- 
ευκρινήσεις, αλλά εξαπολύουν απειλές προς τους 
εργαζόμενους, οι οποίες έχουν κάνει την εμφάνισή 
τους στην καθημερινή ηλεκτρονική αλληλογρα¬ 
φία τους. Επίσης, από την αρχή του 2011 δεν κατα- 


Η βαρβαρότητα είναι το παρόν και το μέλλον 
που μας επιφυλάσσουν κυβέρνηση-τρόικα. Η κρί¬ 
ση του σάπιου συστήματος τους απειλεί να μας εξα¬ 
θλιώσει ως εργαζόμενους αλλά και ως εκπαιδευτι¬ 
κούς, απειλεί να καταστρέψει τη μόρφωση των νέων 
γενιών. Το δίλημμα είναι ωμό και άμεσο: Ή αυτοί ή 
εμείς. ΓΓ αυτό πρέπει να διώξουμε όλο αυτό το χρεο¬ 
κοπημένο οικονομικό και πολιτικό σύστημα. 

Πρώτα απ' όλα να ανασυγκροτήσουμε τις δυνά¬ 
μεις μας και να ανεβάσουμε το επίπεδο αγωνιστικό¬ 
τητας και μαχητικότητάς μας. Αυτό δεν μπορεί να 
γίνει με την άθλια συνδικαλιστική ηγεσία μας, που 
είναι βουτηγμένη στα ψέματα, όπως για παράδειγ¬ 
μα ότι θα παίρναμε αύξηση με το νέο μισθολόγιο(Ι), 
στον εφησυχασμό και στην παθητικότητα. Μόνο 
αν πάρουμε τη ζωή μας και τους αγώνες στα χέρια 
μας θα μπορέσουμε να σώσουμε τη δημόσια δωρε¬ 
άν ενιαία εκπαίδευση και τα δικαιώματά μας. Το κί¬ 
νημα των πλατειών αποτελεί ένα λαμπρό παράδειγ¬ 
μα προς μίμηση, με την ενότητα, τις αμεσοδημοκρα- 
τικές διαδικασίες, τη λαϊκή συνέλευση που αποφα¬ 
σίζει τα αιτήματα και τις κινητοποιήσεις. Με Γενικές 
Συνελεύσεις σε όλους τους Συλλόγους και ΕΛΜΕ 
να αποφασίσουμε δυναμικές κινητοποιήσεις κοινές 
με γονείς, μαθητές, φοιτητές, με διαδηλώσεις, κατα¬ 
λήψεις σχολείων και δημόσιων κτηρίων και προετοι¬ 
μασία πολιτικής απεργίας διάρκειας για να ακυρω¬ 
θούν τα βάρβαρα μέτρα, να διαγράφει το χρέος, να 
φύγει η άθλια κυβέρνηση του ΠΑΣΟΚ και η χούντα 
του μνημονίου και της τρόικας. Να σταθούμε δίπλα 
στο κίνημα καταλήψεων των μαθητών μας. Να δη¬ 
μιουργήσουμε κοινές Επιτροπές Αγώνα για να ορ¬ 
γανώσουμε τις κινητοποιήσεις μας. Να καλέσου- 
με τους εργαζόμενους και τους φτωχούς, τους αγα- 
νακτισμένους των πλατειών, σε κοινό αγώνα για τη 
σωτηρία της δημόσιας εκπαίδευσης. Για να στείλει 
το υπουργείο τα βιβλία άμεσα, για να αυξηθούν οι 
λειτουργικές δαπάνες για τα σχολεία, για να πά¬ 
ρει πίσω το «νέο σχολείο» και το «νέο μισθολόγιο 
- φτωχολόγιο», για να μη διαλυθούν τα εργασιακά 
δικαιώματά μας. 

ΑΝΤΕΠΙΘΕΣΗ ΤΩΝ ΕΚΠΑΙΔΕΥΤΙΚΩΝ 


Ελευθερουδάκη 

βάλλονται επιδόματα ταμείου και ξένης γλώσσας, 
καθυστερούν τις πληρωμές, δεν έχουν πληρώσει 
ακόμα τις Κυριακές των περασμένων Χριστουγέν¬ 
νων και της απογραφής και αρνούνται να εφαρμό¬ 
σουν στο σύνολό της τη Συλλογική Σύμβαση Ερ¬ 
γασίας του βιβλίου, ακόμα και όταν η Επιθεώρη¬ 
ση Εργασίας τους υποχρεώνει να καταβάλουν τα 
επιδόματα αναδρομικά στους εργαζόμενους που 
τα διεκδίκησαν. Την ίδια στιγμή, σύμφωνα με τον 
ισολογισμό για τη χρήση του 2009, οι αμοιβές του 
ΔΣ του Ελευθερουδάκη ανέρχονται στο ποσό των 
400.000 ευρώ και τα εγκαίνια - φιέστα του νέου 
κεντρικού καταστήματος του, παρουσία εκατοντά¬ 
δων επώνυμων προσκεκλημένων, σίγουρα κόστι¬ 
σαν αρκετές χιλιάδες ευρώ. 

Οι εργαζόμενοι στην επιχείρηση «Ελευθερου¬ 
δάκης» μαζί με την «Πρωτοβουλία εργαζομένων 
- απολυμένων Ελευθερουδάκη» που συστάθηκε 
και το Σύλλογο Υπαλλήλων Βιβλίου - Χάρτου μέ¬ 
χρι σήμερα έχουν πραγματοποιήσει δεκάδες παρα¬ 
στάσεις διαμαρτυρίας και αποκλεισμούς καταστη¬ 
μάτων του Ελευθερουδάκη και επιθεωρήσεων ερ¬ 
γασίας, τόσο στην Αθήνα όσο και στη Θεσσαλο¬ 
νίκη και στα Γιάννενα, με κεντρικά αιτήματα: να 
σταματήσουν οι απολύσεις, να επαναπροσληφθεί ο 
συνάδελφος Χαρ. Αρμπιλιάς, να τηρείται η κλαδι¬ 
κή συλλογική σύμβαση εργασίας, να καταβληθούν 
τα δεδουλευμένα σε όλους τους εργαζόμενους και 
να σταματήσει το αίσχος της καθυστέρησης πλη¬ 
ρωμής των μισθών. Ο αγώνας τους είναι αγώνας 
όλων των εργαζομένων. 

Συγχώνευση νοάαίοηε-λνίηά 
Απειλή για εκατοντάδες απολύσεις 


Σιγή ιχθύος τηρούν οι διοικήσεις των εταιριών κινητής τηλε¬ 
φωνίας Βόνταφον και Γουίντ, σχετικά με το σχέδιο της μεταξύ τους 
συγχώνευσης. Αν ευδοκιμήσει η συγχώνευση, τότε θα πρόκειται για 
τη δεύτερη μεγαλύτερη στην χώρα, μετά απ’ αυτή των τραπεζών 
ΑΙρΗά και ΕυΓοΒαπΕ. Θα προκύψει ένα σκληρό ολιγοπώλιο, με το 
50% της τηλεπικοινωνιακής αγοράς να ελέγχεται από τη νέα εται¬ 
ρία, και το υπόλοιπο μισό από την Κοσμοτέ. 

Όπως όλα δείχνουν, οι απευθείας διαπραγματεύσεις μεταξύ των 
εταιριών έχουν ολοκληρωθεί και το επόμενο στάδιο είναι η κατάθε¬ 
ση του σχεδίου στην Επιτροπή Ανταγωνισμού της Ε.Ε. προς έγκρι¬ 
ση. Η τελευταία φέρεται να τοποθετείται μάλλον θετικά στην εν¬ 
δεχόμενη συγχώνευση, αφού η δραματική οικονομική κατάσταση 
της χώρας δεν επιτρέπουν «αντιμονοπωλιακές ευαισθησίες». Δεν 
αποκλείονται ωστόσο επιπλοκές από ένσταση του άλλου μεγάλου 
ανταγωνιστή, της Κοσμοτέ (μιας και ο όμιλος του ΟΤΕ ελέγχεται 
από την πανίσχυρη γερμανική Ντόιτσε Τέλεκομ). Σ’ αυτή την πε¬ 
ρίπτωση θεωρείται βέβαιη η κοινή χρήση των δικτυακών υποδο¬ 
μών στα πρότυπα της «λειτουργικής συνεργασίας» των αεροπορι¬ 
κών εταιριών Οίγηιρίε Αιγ - Αε^εαπ. 

Το βάθεμα της κρίσης φυσικά δεν άφησε ανέπαφο τον κλάδο 
της κινητής τηλεφωνίας: Τη διετία 2009-2010 τα έσοδα του κλάδου 
συρρικνώθηκαν κατά 8% και 18% αντίστοιχα, ενώ τα κέρδη προ 
φόρων μειώθηκαν συνολικά κατά 40%. Οι εκτιμήσεις κάνουν λόγο 
για πτώση εσόδων τάξεως 9% με 11% για το 2011 και νέα πτώση 
τουλάχιστον 5% για το 2012. Ειδικότερα, η Βόνταφον το 2010 είχε 
μειωμένα έσοδα κατά 16,3% και κέρδη προ φόρων κατά 21,7%, ενώ 
η Γουίντ παρουσίασε μείωση εσόδων 25,3%. 

Το «μάρμαρο» θα κληθούν για μια ακόμη φορά να πληρώ¬ 
σουν οι εργαζόμενοι. Όλο το προηγούμενο διάστημα στον κλάδο 
των τηλεπικοινωνιών και πληροφορικής η εργοδοσία προχώρησε 
σε εκατοντάδες απολύσεις (Κοσμοτέ, Γουίντ, Ίντρακομ, Βόνταφον) 
κυρίως συναδέλφων με πολλά χρόνια στις επιχειρήσεις, μειώσεις 
μισθών (Ιντρακομ, Σίνγκουλαρ), ελαστικές σχέσεις εργασίας. Απο¬ 
κορύφωμα η πρόσφατη προδοτική συμφωνία των γραφειοκρατών 
της ΟΜΕ-ΟΤΕ με την Διοίκηση του ΟΤΕ, που προβλέπει μειωμέ¬ 
νο ωράριο με αντίστοιχη μείωση μισθών δήθεν για τη «διασφάλι¬ 
ση» των θέσεων εργασίας. 

Είναι βέβαιο ότι το όποιο νέο σχήμα Βόνταφον-Γουίντ θα συνο¬ 
δευτεί από μεγάλη μείωση του κόστους (κλείσιμο καταστημάτων, 
συγχώνευση λογιστηρίων, εμπορικών και τεχνικών διευθύνσεων, 
τηλεφωνικών κέντρων κλπ.) και κυρίως με μαζικές απολύσεις εργα¬ 
ζομένων με οποιαδήποτε μορφή (εθελούσια, εξώθηση σε παραίτη¬ 
ση, απόλυση, λήξη σύμβασης, υπεργολαβίες). Τα δημοσιεύματα μι¬ 
λάνε για τουλάχιστον 1.000 απολύσεις, που αντιστοιχούν περίπου 
στο 30% του συνολικού προσωπικού των δύο εταιριών, χωρίς να 
υπολογίζουμε τις απολύσεις στις συνεργαζόμενες εργολαβικές εται¬ 
ρίες, στα καταστήματα φραντσάιζ κλπ. Οι επιπτώσεις θα είναι δρα¬ 
ματικές και για τους καταναλωτές: το ισχυρό μονοπώλιο στον κλά¬ 
δο θα μπορεί να καθορίσει πιο αποτελεσματικά τις τιμές, με αποτέ¬ 
λεσμα ακριβότερες υπηρεσίες. 

Σε κοινή συνέντευξη Τύπου, τα Επιχειρησιακά Σωματεία των 
εργαζομένων στις δύο εταιρείες τόνισαν ότι: «Οι εργαζόμενοι και η 
κοινωνία δεν αντέχουν άλλους ανέργους, σε μια εποχή που η ανερ¬ 
γία θερίζει, που ακόμα και μια θέση εργασίας λιγότερη σημαίνει 
φτώχεια και εξαθλίωση». Απέναντι στον ανταγωνισμό των εταιρι¬ 
ών του κλάδου, οι εργαζόμενοι έχουμε κάθε συμφέρον να ενώσου¬ 
με τις δυνάμεις μας ΓΙΑ ΝΑ ΜΗΝ ΧΑΘΕΙ ΚΑΜΙΑ ΘΕΣΗ ΕΡΓΑ¬ 
ΣΙΑΣ. Κόντρα στο «θέσφατο» των εταιρικών αποφάσεων και την 
ηττοπάθεια που καλλιεργούν οι διευθυντές, πρέπει με τον αγώνα 
μας να επιβάλλουμε ότι οι δουλειές μας, το μέλλον μας είναι πιο 
πάνω από τα «επιχειρηματικά πλάνα» και τις «απαιτήσεις της αγο¬ 
ράς», από τα εξωφρενικά δικά τους μπόνους και προνόμια. Οι εται¬ 
ρίες της κινητής τηλεφωνίας θησαύρισαν όλα τα προηγούμενα χρό¬ 
νια, με την εκμετάλλευση της εργασίας μας και βγάζοντας τεράστια 
κέρδη από τους καταναλωτές. Δεν μοιραστήκαμε τα κέρδη τους, 
δεν θα πληρώσουμε την κρίση τους! 

Οι συνάδελφοι στις δύο εταιρίες συσπειρωμένοι στα επιχειρη¬ 
σιακά μας Σωματεία προετοιμαζόμαστε για την μάχη των μαχών, 
ζητώντας την υποστήριξη κάθε σωματείου, κάθε εργαζόμενου και 
νέου, των καταναλωτών, όλης της κοινωνίας, για τη διασφάλιση 
όλων των θέσεων εργασίας. Ο μεγάλος αριθμός εργαζομένων στις 
δύο εταιρίες (περίπου 3.800 συνολικά), η ύπαρξη επιχειρησιακών 
Σωματείων με αγωνιστικές εμπειρίες και κοινή δράση, αποτελούν 
ισχυρά όπλα στα χέρια μας. Με Γενικές Συνελεύσεις, ανακοινώσεις 
και περιοδείες μέσα στους χώρους δουλειάς ενημερωνόμαστε για 
το σχέδιο συγχώνευσης και τις επιπτώσεις του, συζητάμε και προ¬ 
ετοιμάζουμε τον αγώνα μας για να σώσουμε τις θέσεις εργασίας. 

Αίτημα αναγνώρισης του 
Παλαιστινιακού κράτους στον ΟΗΕ 



Σ τις 23 Σεπτεμβρίου 
κατατέθηκε στο Συμ¬ 
βούλιο Ασφαλείας 
του ΟΗΕ αίτημα για 
τη μονομερή ανα¬ 
γνώριση ανεξάρτητου παλαιστινι¬ 
ακού κράτους, από τον παλαιστί- 
νιο πρόεδρο Μαχμούντ Αμπάς. Ο 
Αμπάς ζητά την αναγνώριση ενός 
παλαιστινιακού κράτους στα σύ¬ 
νορα του 1967, με πρωτεύουσα 
την Ανατολική Ιερουσαλήμ. Το αί¬ 
τημα ακολούθησε το ναυάγιο των 
διαπραγματεύσεων με το Ισραήλ, 
αποτέλεσμα της γνωστής προκλη¬ 
τικής ισραηλινής τακτικής να δη¬ 
μιουργεί τετελεσμένα με την οι¬ 
κοδόμηση και επέκταση εβραϊκών 
εποικισμών μέσα στα εναπομείνα- 
ντα παλαιστινιακά εδάφη. Έτσι, 
η Παλαιστινιακή Αρχή δεν μπο¬ 
ρεί να δικαιολογεί την εμμονή της 
στις ειρηνευτικές συνομιλίες χω¬ 
ρίς να αποκαλύπτει τον ξεκάθαρα 
προδοτικό ρόλο της. Μετά από 18 
χρόνια διαπραγματεύσεων από τη 
Συνθήκη του Όσλο, πάνω από το 
μισό της Δυτικής Όχθης έχει κα¬ 
ταληφθεί από ισραηλινούς οικι¬ 
σμούς, με μισό εκατομμύριο ισρα- 
ηλινούς κατοίκους, ενώ το Τείχος 
της Ντροπής έχει μετατρέψει την 
παλαιστινιακή επικράτεια σε ένα 
σύνολο από κλειστούς θύλακες με 
περιορισμένη και ελεγχόμενη από 
τους Ισραηλινούς επικοινωνία με¬ 
ταξύ τους. 

Ένα αίτημα με πολλές αδυναμίες 

Οι Παλαιστίνιοι, στη μεγάλη 
τους πλειοψηφία, βρήκαν ευκαι¬ 
ρία να διαδηλώσουν την περηφά¬ 
νια και αξιοπρέπειά τους και υπο¬ 
δέχτηκαν την κατάθεση του αι¬ 
τήματος με πανηγυρισμούς και 
ογκώδεις κινητοποιήσεις. Δικαιο¬ 
λογημένη, ωστόσο, είναι η αρνητι¬ 
κή στάση της Χαμάς, που, αν και 
δεν εμπόδισε τον Αμπάς, δήλωσε 
ότι η συγκεκριμένη κίνηση ενδέ¬ 
χεται να βλάψει την παλαιστινια¬ 
κή υπόθεση, καθώς αφήνει εκτός 
συζήτησης καίρια ζητήματα όπως 
αυτό των 5 εκατομμυρίων προ¬ 
σφύγων και Παλαιστινίων της δι- 
ασποράς, του ενός εκατομμυρίου 
Παλαιστινίων που ζουν σε ισραη- 
λινά εδάφη με περιορισμένα δικαι¬ 
ώματα κλπ. Αλλωστε, δεν υπάρχει 
ελπίδα το αίτημα να γίνει αποδε¬ 
κτό από το Συμβούλιο Ασφαλείας, 
ακόμα κι αν συγκεντρώσει τα 3/5 
(δηλ. 9 στους 15) των μελών του, 
καθώς οι ΗΠΑ έχουν ξεκαθαρίσει 
ότι θα ασκήσουν βέτο. Το 2012 εί¬ 
ναι χρονιά εκλογών στις ΗΠΑ και 
είναι γνωστή η δύναμη του εβρα¬ 
ϊκού λόμπυ, ενώ η εξάπλωση της 
αραβικής εξέγερσης επιβάλλει 
στον Ομπάμα να στηρίξει το χω- 
ροφύλακά του στην περιοχή, σε 
μια περίοδο που έχει απομονωθεί 
και ο κυρίαρχος ρόλος του αμφι¬ 
σβητείται. Έτσι, οι προεκλογικές 


υποσχέσεις για δημιουργία παλαι¬ 
στινιακού κράτους μπήκαν στην 
άκρη και άρχισαν οι πιέσεις προς 
τα μη μόνιμα μέλη του Συμβουλί¬ 
ου Ασφαλείας προκειμένου να κα¬ 
ταψηφίσουν το παλαιστινιακό αί¬ 
τημα και να αποφύγει ο Ομπάμα 
να ασκήσει βέτο, γεγονός που θα 
αποτελούσε ισχυρό πλήγμα για 
την εικόνα του, αλλά και για τις 
σχέσεις των ΗΠΑ με τον εξεγερ- 
μένο αραβικό κόσμο. 

Διεθνής υποκρισία 

Οι διεθνείς οργανισμοί απά¬ 
ντησαν με τη γνωστή συγχορδία 
υποκριτικής ουδετερότητας. Ο 
Σαρκοζί, με δεδομένο ότι το πα¬ 
λαιστινιακό αίτημα έχει την υπο¬ 
στήριξη των 123 από τις 198 χώρες 
που συμμετέχουν στη Γενική Συ¬ 
νέλευση του ΟΗΕ, πρότεινε συμ¬ 
βιβαστικά να αναγνωριστεί η Πα¬ 
λαιστίνη ως κράτος παρατηρητής 
- θα έχει πρόσβαση σε διάφορους 
οργανισμούς, όχι όμως το δικαίω¬ 
μα ψήφου - με τον όρο να απεμπο¬ 
λήσει το δικαίωμά της να καταφύ- 
γει στο Διεθνές Δικαστήριο της 
Χάγης και να ξεκινήσει αμέσως δι¬ 
απραγματεύσεις. Το Ευρωπαϊκό 
Κοινοβούλιο αποφάνθηκε ότι το 
παλαιστινιακό αίτημα είναι απο¬ 
λύτως νόμιμο, αλλά το νέο κρά¬ 
τος θα πρέπει να προκύψει από δι¬ 
απραγματεύσεις στη Γενική Συνέ¬ 
λευση του ΟΗΕ. Τέλος, το Κου¬ 
αρτέτο για τη Μέση Ανατολή (ΕΕ, 
ΟΗΕ, ΗΠΑ και Ρωσία) κατέληξε 
σε μια πρόταση κομμένη και ραμ¬ 
μένη στα μέτρα του Ισραήλ, αφού 
καλεί σε πραγματοποίηση ισραη- 
λινο-παλαιστινιακών επαφών, πα¬ 
ρουσίαση προτάσεων από τις δυο 
πλευρές για τα σύνορα και την 
ασφάλεια εντός ενός τριμήνου και 
ολοκλήρωση της διαδικασίας με 
μια τελική συμφωνία στα τέλη του 
2012. Δεν προβλέπει καμιά ουσια¬ 
στική προϋπόθεση για την έναρ¬ 
ξη των συζητήσεων, όπως π.χ. το 
πάγωμα των εποικισμών. Δεν είναι 
τυχαίο ότι είναι η μόνη πρόταση 
που έγινε δεκτή από τους Ισραη- 
λινούς, με επιφυλάξεις ως προς τα 
χρονοδιαγράμματα. 


Το Ισραήλ στο γνωστό ρόλο 

Αφού φρόντισε να δημιουργή¬ 
σει κλίμα εμπόλεμης αντιπαράθε¬ 
σης, με 22.000 αστυνομικούς κατά 
μήκος της πράσινης ζώνης, θέτο¬ 
ντας το στρατό σε κατάσταση συ¬ 
ναγερμού και ανακαλώντας τους 
εφέδρους, ο ισραηλινός πρωθυ¬ 
πουργός Νετανιάχου παρουσί¬ 
ασε ξανά τη χώρα του ως θύμα, 
που αγωνίζεται για την ασφάλειά 
της και επιδιώκει την ειρήνη, κό¬ 
ντρα στις προκλήσεις των Παλαι¬ 
στινίων και τις καταδικαστικές 
αποφάσεις των Διεθνών Οργα¬ 
νισμών. Με δεδομένη τη στήριξη 
των ΗΠΑ, η ισραηλινή κυβέρνηση 
δε δίστασε να ψηφίσει 1.100 νέους 
εποικισμούς, βγάζοντας χλευαστι¬ 
κά τη γλώσσα όχι μόνο στην Πα¬ 
λαιστινιακή Αρχή, αλλά και στη 
διεθνή διπλωματία. 

Το Ισραήλ ξέρει ότι τα περιθώ¬ 
ρια κινήσεών του στενεύουν επι¬ 
κίνδυνα, με τα φιλικά αραβικά κα¬ 
θεστώτα να κλυδωνίζονται ή να 
έχουν ήδη ανατραπεί. Η Τουρκία 
έχει ήδη αλλάξει πλήρως στάση 
και, με αφορμή την υπόθεση του 
πλοίου Μαβή Μαρμαρά, έχει προ- 
καλέσει ρήξη στις σχέσεις των δύο 
χωρών, έχει αναγορευτεί σε υπε¬ 
ρασπιστή των Παλαιστινίων και 
επιδιώκει να αναλάβει ηγεμονι¬ 
κό ρόλο στην περιοχή. Στην πά¬ 
λαι ποτέ σύμμαχο Αίγυπτο, η μετά 
Μουμπάρακ στρατιωτική κυβέρ¬ 
νηση αδυνατεί να επιβάλει στο 
λαό τη διατήρηση του προηγού¬ 
μενου στάτους. Με αφορμή το θά¬ 
νατο τριών φρουρών στα σύνορα 
με το Ισραήλ, ο αιγυπτιακός λαός 
επέβαλε την απομάκρυνση των 
ισραηλινών διπλωματών από τη 
χώρα και δε φαίνεται διατεθειμέ¬ 
νος να επιτρέψει τη συνέχιση του 
παλιού καθεστώτος συνεργασίας 
των δύο χωρών. 

Μέσα σε αυτό το πλαίσιο εξε¬ 
λίσσεται η συζήτηση του παλαι¬ 
στινιακού αιτήματος, που ενδέχε¬ 
ται να συνεχιστεί για καιρό. Δεν 
είναι όμως οι συζητήσεις και τα δι¬ 
πλωματικά παζάρια που θα καθο¬ 
ρίσουν την έκβαση των πραγμά¬ 
των, αλλά οι επιλογές και οι πρά¬ 
ξεις των λαών. 



στον κόσμο... 


ΑΙΓΥΠΤΟΣ 

Στις 30 Σεπτεμβρίου πραγματοποιήθηκε συγκέ¬ 
ντρωση διαμαρτυρίας ενάντια στη μεταβατική διακυ¬ 
βέρνηση από το στρατό, ο οποίος διαιωνίζει τους κα¬ 
τασταλτικούς μηχανισμούς του παρελθόντος και παίρ¬ 
νει αποφάσεις ερήμην των πολιτών. Οι Αιγύπτιοι αγω¬ 
νιστές απαιτούν να σταματήσει η εφαρμογή του στρα¬ 
τιωτικού νόμου που επεκτάθηκε αυθαίρετα και να στα¬ 
ματήσουν οι χιλιάδες δίκες πολιτών από στρατοδικεία. 
Το ανώτατο στρατιωτικό συμβούλιο (05ΕΑ) διεκδικεί 
την εξουσία μέσα από τις προεδρικές εκλογές που συ¬ 
νεχώς αναβάλλονται και επιβάλλει τις αποφάσεις του 
ως υπεράσπιση της «δημοκρατικής αλλαγής», όπως 
ανακοίνωσε. Ο νέος εκλογικός νόμος ευνοεί την επι¬ 
στροφή στην εξουσία των ανθρώπων του περιβάλλο¬ 
ντος Μουμπάρακ, μέσω των «ανεξάρτητων» υποψηφι¬ 
οτήτων στο ενιαίο ψηφοδέλτιο, που καταλαμβάνουν το 
ένα τρίτο των εδρών. 

ΗΠΑ 

Το «κίνημα των 99%» δυναμώνει εβδομάδα με 
εβδομάδα στην Αμερική. Είναι στην πλειοψηφία τους 
εξαθλιωμένες μάζες, άνεργοι και ελαστικά εργαζόμε¬ 
νοι που πετάγονται από τα σπίτια τους, δεν έχουν ια¬ 
τροφαρμακευτική περίθαλψη και δεν μπορούν να επι¬ 
βιώσουν λόγω χρεών σε ασφαλιστικές εταιρίες και από 
φοιτητικά δάνεια. Δηλώνουν ότι είναι το 99% των πο¬ 
λιτών, που δεν αντέχουν άλλο να τους ληστεύει το 1%, 
και προχωρούν σε καταλήψεις πλατειών και μαχητικές 
διαδηλώσεις. Απαιτούν την απαγόρευση των εξώσε¬ 
ων και των απολύσεων, να παρθούν πίσω τα ληστρι¬ 
κά μέτρα «εξόδου από την κρίση» και να την πληρώ¬ 
σει το κεφάλαιο, να αντιμετωπιστεί η ανεργία και να 
σταματήσουν οι διώξεις των συνδικαλιστών και των 
μεταναστών. Υπάρχουν κατασκηνώσεις σε πλατείες σε 
τουλάχιστον 17 πόλεις, με κεντρικό σημείο τη Γουόλ 
Στριτ της Νέας Υόρκης, όπου συγκεντρώθηκαν δεκά¬ 
δες χιλιάδες διαδηλωτές στις 24 Σεπτέμβρη, στις 1 και 
5 Οκτώβρη, με συγκρούσεις με την αστυνομία στη γέ¬ 
φυρα του Μπρούκλιν και στο χρηματιστήριο. Οι διαδη¬ 
λώσεις ενισχύθηκαν από τα συνδικάτα των εκπαιδευτι¬ 
κών, των εργαζομένων στις συγκοινωνίες και τους φοι¬ 
τητές και δεν σταμάτησαν παρά την καταστολή και τις 
συλλήψεις. Σύμφωνα με την απογραφή του 2010, κάτω 
από το όριο της φτώχειας ζουν 46 εκατομμύρια Αμερι¬ 
κανοί (το 15,1% του πληθυσμού), ενώ 50 εκατομμύρια 
δεν έχουν ιατροφαρμακευτική περίθαλψη. Από τις 34 
χώρες που παρακολουθεί ο ΟΟΣΑ, οι ΗΠΑ είναι στην 
τέταρτη θέση σε σχέση με το ποσοστό φτώχειας, μετά 
τη Χιλή, το Ισραήλ και το Μεξικό. 

Οι αγανακτισμένοι στις ΗΠΑ, την Ισπανία αλλά και 
στις 5 μεγαλύτερες πόλεις της Αυστραλίας καλούν 
στις 15 Οκτώβρη για την κινητοποίηση «Ενωμένοι για 
την παγκόσμια αλλαγή», για μια γενικευμένη εξέγερ¬ 
ση ενάντια στη δικτατορία του κεφαλαίου σε όλες τις 
μορφές της. 

ΟΥΓΓΑΡΙΑ 

Η κυβέρνηση της Ουγγαρίας βρήκε έναν «πρωτο¬ 
πόρο» τρόπο για να ξεφορτωθεί τους ανέργους, ενώ 
μειώνει την περίοδο επιδότησης της ανεργίας από 270 
μέρες σε 90. Στοχεύει να δημιουργήσει στρατόπεδα 
συγκέντρωσης ...ανέργων! Θα τους προωθεί σε έργα 
σε ολόκληρη τη χώρα, ανεξάρτητα από το πού διαμέ¬ 
νουν αυτοί και οι οικογένειές τους. Θα εκτελούν βα¬ 
ριές χειρωνακτικές εργασίες, θα διαμένουν σε τροχό¬ 
σπιτα και θα παρακολουθούνται από συνταξιούχους 
αστυνομικούς! Το πρόγραμμα έχει σκοπό να συμπερι- 
λάβει 300.000 ανέργους πριν από το 2013 και ο πρωθυ¬ 
πουργός δήλωσε ότι τελικά θα μπορούσε να αφορά μέ¬ 
χρι και 800.000 άτομα. Όσον αφορά τις αποδοχές, ανα- 
φέρονται ποσά της τάξης των 82, 104 ή 178 ευρώ το 
μήνα, σε μια χώρα όπου ο κατώτατος μισθός ανέρχε¬ 
ται στα 285 ευρώ περίπου. Χαρακτηριστικό είναι ότι το 
πλάνο είχε αρχικά την επωνυμία «Εθνικό Σχέδιο Εργα¬ 
σίας», αλλά μετονομάστηκε επειδή το ίδιο όνομα είχε 
ένα πρόγραμμα του .. .φασιστικού καθεστώτος της δε¬ 
καετίας του 1930. 

Η βάρβαρη 
αντεργατική 
λαίλαπα σα¬ 
ρώνει όλες 
τις ευρωπα¬ 
ϊκές κοινωνίες υπό τις εντο¬ 
λές της ΕΕ και του ΔΝΤ. Οι 
εργατικές αντιδράσεις πλη¬ 
θαίνουν, μαζικοποιούνται και 
οδηγούν σε αναδιάταξη το 
πολιτικό σκηνικό σε πολλές 
χώρες. 

Ισπανία 

Η κυβέρνηση Θαπατέ- 
ρο συνεχίζει την αντιδραστι¬ 
κή της επίθεση στα κοινωνικά 
δικαιώματα, με επιχείρημα τη 
μείωση του δημόσιου χρέους. 
Ενώ οι άνεργοι ξεπερνούν τα 
πέντε εκατομμύρια, καθιερώ¬ 
νει συμβάσεις κατάρτισης με 
40 ευρώ το μήνα για εργαζό¬ 
μενους έως 30 ετών, μετατρέ¬ 
πει τις εποχιακές συμβάσεις 
σε συμβάσεις δουλοπάροι¬ 
κου και περικόπτει κατά 8% 
τον προϋπολογισμό της Παι¬ 
δείας. Άμεση επίπτωση αυτής 
της περικοπής είναι η απόλυ¬ 
ση 3.000 εκπαιδευτικών (συν 
2.500 απολυμένοι τη χρονιά 
2010-11). Ο Θαπατέρο μαζί 
με το Λαϊκό Κόμμα (Δεξιά) 
έχουν αλλάξει το Σύνταγμα, 
εισάγοντας την «εντολή» της 
Γερμανίας για συνταγματικά 
κατοχυρωμένο «φρένο χρέ¬ 
ους» και την απαγόρευση για 
δημόσιο έλλειμμα πάνω από 
0,4% (!), δηλαδή καθιέρωσαν 
συνταγματικά την αιώνια και 
εξοντωτική λιτότητα. 

Μετά το «κίνημα των πλα¬ 
τειών», τη σκυτάλη έχουν πά¬ 
ρει οι εκπαιδευτικοί, που μαζί 
με γονείς και μαθητές οργά¬ 
νωσαν μεγάλες συγκεντρώ¬ 
σεις (πάνω από 50.000 στη 
Μαδρίτη), ενώ η συμμετο¬ 
χή τους στην απεργία ξεπέ- 
ρασε το 65%. Επίσης, έχουν 
προγραμματίσει μεγάλη δια¬ 


δήλωση στις 22/10, ενώ ήδη 
αυξάνονται και οι κινητοποι¬ 
ήσεις των μαθητών (πορείες 
και καταλήψεις) ενάντια στις 
περικοπές. 

Τα μεγάλα συνδικάτα, 
μετά τη συνταγματική αλλα¬ 
γή που απειλεί με πλήρη κα¬ 
τεδάφιση το βιοτικό επίπεδο 
της εργατικής τάξης, κήρυ¬ 
ξαν Γενική Απεργία για τις 15 
Οκτώβρη. 

Οι δημοσκοπήσεις ενό- 
ψει των εκλογών του Νοέμ¬ 
βρη δείχνουν το Σοσιαλιστι¬ 
κό Κόμμα να καταποντίζεται. 

Ιταλία 

Στην Ιταλία ο Μπερλου- 
σκόνι ψήφισε μέσα στο κα¬ 
λοκαίρι μέτρα περικοπής των 
κοινωνικών δαπανών ύψους 
άνω των 50 δις ευρώ. Τώρα 
κατεβάζει νόμο που απελευ¬ 
θερώνει πλήρως τις απολύ¬ 
σεις, ενώ έχει εξαγγείλει και 
τη συνταγματική κατοχύ¬ 
ρωση του «φρένου χρέους». 
Απέναντι στην αντεργατι¬ 
κή λαίλαπα που εξαπέλυσε 
η κυβέρνηση «για να κατευ¬ 
νάσει τις αγορές», οι εργα¬ 
ζόμενοι αντέδρασαν με Γενι¬ 
κή Απεργία που ξεπέρασε το 
60% σε συμμετοχή. Σε πολλά 
μεγάλα εργοστάσια η συμμε¬ 
τοχή έφτασε το 100%, ενώ οι 
διαδηλώσεις ήταν οι μεγαλύ¬ 
τερες των τελευταίων είκοσι 
χρόνων. 

Γαλλία 

Ο Σαρκοζί, ήδη με νόμο 
του 2007 για περιορισμό του 
Δημόσιου Τομέα, είχε περι¬ 
κόψει 65.000 θέσεις εργασίας 
μόνο στην εκπαίδευση. Αυτό 
έχει οδηγήσει ειδικά τα σχο¬ 
λεία της περιφέρειας και των 
υποβαθμισμένων συνοικιών 
σε πλήρη υποβάθμιση ως δι¬ 
άλυση, με ελάχιστους εκπαι¬ 
δευτικούς και πολλούς μα¬ 
θητές ανά τάξη. Με τον προ¬ 


ϋπολογισμό του 2012 καταρ¬ 
γεί άλλες δεκατέσσερις χι¬ 
λιάδες θέσεις εκπαιδευτικών. 
Οι εκπαιδευτικοί αντέδρα¬ 
σαν με απεργία που είχε πάνω 
από 50% συμμετοχή και απει¬ 
λούν με απεργία διάρκειας. Ο 
Σαρκοζί στις σφυγμομετρή¬ 
σεις για τις προεδρικές εκλο¬ 
γές του 2012 θεωρείται σίγου¬ 
ρα ηττη μένος και μάλιστα με 
μεγάλη διαφορά. 

Βρετανία 

Η καλοκαιρινή εξέγερ¬ 
ση της φτωχής νεολαίας στη 
Βρετανία, που χαρακτηρί¬ 
στηκε από την κυβέρνηση ως 
«ταραχές από κακοποιό στοι¬ 
χεία», έδωσε τη σκυτάλη στη 
μαζική κοινωνική διαμαρτυ¬ 
ρία για τα μέτρα της κυβέρ¬ 
νησης. Τα νέα μέτρα περιορί¬ 
ζουν σε μεγάλο βαθμό τα συ- 
νταξιοδοτικά δικαιώματα και 
περικόπτουν 300.000 θέσεις 
εργασίας δημοσίων υπαλλή¬ 
λων ως το 2015. Τις ημέρες 
του συνεδρίου του κυβερνώ- 
ντος Συντηρητικού Κόμμα¬ 
τος στο Μάντσεστερ, πάνω 
από 40.000 άτομα διαδήλω¬ 
σαν ενάντια στο πρόγραμμα 
του Κάμερον. Τα συνδικάτα, 
με προκλητική καθυστέρη¬ 
ση, καλούν σε 24ωρη Γενική 
Απεργία για τις 30 Νοέμβρη 
(!), ενώ το συνδικάτο των δη¬ 
μοσίων υπαλλήλων απειλεί με 
κήρυξη απεργίας διάρκειας. 

Ουγγαρία 

Η κυβέρνηση του Β. Ορ- 
μπάν ψηφίζει μια σειρά μέ¬ 
τρων που μειώνουν τους μι¬ 
σθούς και τις κοινωνικές πα¬ 
ροχές και ουσιαστικά απαγο¬ 
ρεύει την απεργία και τη συν¬ 
δικαλιστική δράση — δεν 
ήταν καθόλου τυχαία η απα¬ 
γόρευση της χρήσης του σφυ¬ 
ροδρέπανου! Τα μέτρα ξεσή¬ 
κωσαν τους εργαζόμενους 
και έφεραν δεκάδες κινητο¬ 


ποιήσεις και μια μεγάλη δια¬ 
δήλωση μπροστά στο κοινο¬ 
βούλιο από τα εργατικά συν¬ 
δικάτα. Όμως, η στάση της 
συνδικαλιστικής γραφειοκρα¬ 
τίας είναι εξόφθαλμα υποχω¬ 
ρητική, καθώς ουσιαστικά το 
μόνο που ζητάει είναι... «επα¬ 
νάληψη του κοινωνικού δια¬ 
λόγου». 

Πολωνία 

Στις 17 Σεπτέμβρη, στο 
Βρότσλαβ της Πολωνίας, τα 
ευρωπαϊκά συνδικάτα πραγ¬ 
ματοποίησαν μια μεγάλη δια¬ 
δήλωση 50.000 εργαζομένων 
ενάντια στις πολιτικές σκλη¬ 
ρής λιτότητας της ΕΕ, στην 
οποία συμμετείχαν μαζικά 
Πολωνοί αλλά και εργαζόμε¬ 
νοι από Γαλλία, Γερμανία, Ιτα¬ 
λία, Ρουμανία, Βέλγιο κ.α. 

Σλοβενία 

Στη Σλοβενία κατέρρευ- 
σε ο κυβερνητικός συνασπι¬ 
σμός του σοσιαλδημοκρά¬ 
τη Μ. Παχόρ (πρώην μέλους 
του Κ.Κ. Σλοβενίας). Ο Πα¬ 
χόρ προσπάθησε με δημοψη¬ 
φίσματα τον Ιούνιο να περά¬ 
σει την αύξηση των ορίων συ- 
νταξιοδότησης στα 65 έτη και 
τη χειροτέρευση των εργασι¬ 
ακών σχέσεων. Οι προτάσεις 
του καταψηφίστηκαν με πάνω 
από 70%. Ωστόσο, μέσα στο 
καλοκαίρι προχώρησε σε πά¬ 
γωμα μισθών και συντάξεων 
και μεγάλη περικοπή των κοι¬ 
νωνικών δαπανών. Οι αντι¬ 
δράσεις των εργαζομένων και 
των λαϊκών στρωμάτων ανά¬ 
γκασαν τους τρεις μικρούς 
κυβερνητικούς εταίρους (κε¬ 
ντροαριστερά, φιλελεύθε¬ 
ροι, κόμμα συνταξιούχων) να 
αποχωρήσουν, ρίχνοντας έτσι 
την κυβέρνηση. 

Δανία 

Μετά από δέκα χρόνια πα¬ 
ραμονής της κεντροδεξιάς 


στην εξουσία (με τη στήριξη 
και της ακροδεξιάς), η Δανία 
εκλέγει σοσιαλδη μοκράτη 
πρωθυπουργό και για πρώ¬ 
τη φορά γυναίκα, τη Χέλε Ρό- 
ριγκ-Σμιτ. Η νέα κυβερνη¬ 
τική συμμαχία περιλαμβάνει 
τους σοσιαλδημοκράτες (πή¬ 
ραν 24,5%, είναι η χειρότερη 
εκλογική τους επίδοση εδώ 
και 100 χρόνια!!!), τους σοσι- 
αλφιλελεύθερους (9,5%) και 
την Κόκκινο-Πράσινη Συμ¬ 
μαχία (6,7%, τριπλάσιασε το 
ποσοστό της). Η συμμετοχή 
έφτασε το 87,7%. Η νίκη της 
κεντροαριστεράς βασίστηκε 
στις υποσχέσεις για αύξηση 
των δημοσίων επενδύσεων 
σε υγεία-παιδεία, φορολόγη- 
ση των πλουσίων για να χρη¬ 
ματοδοτηθούν οι κοινωνικές 
δαπάνες και ένα πρόγραμμα 
νέων θέσεων εργασίας. Αυτές 
οι προτάσεις «νίκησαν» τον 
υπέρμαχο της λιτότητας Λ. 
Ρασμούσεν, ενώ εξαφάνισαν 
από τη δημόσια συζήτηση το 
θέμα της μετανάστευσης και 
της ξενοφοβίας, που είχε ανα- 
δείξει τα προηγούμενα χρό¬ 
νια το ακροδεξιό κόμμα (έπε¬ 
σε από το 13,9% στο 12,3%). 

Στην Πορτογαλία, όπου 
τα νέα μέτρα δεν έχουν τελει¬ 
ωμό, υπήρξε μαζική συμμετο¬ 
χή στις απεργίες και τις δια¬ 
δηλώσεις, χωρίς όμως αυτές 
να καταλήξουν σε μια κεντρι¬ 
κή αντιπαράθεση με την κυ¬ 
βέρνηση — κι αυτό ισχύει και 
στις περισσότερες χώρες της 
Ευρώπης. Το ότι οι αγώνες 
δεν αντιστοιχούν ακόμη στη 
σφοδρότητα της επίθεσης δεν 
οφείλεται τόσο στους εργα¬ 
ζόμενους όσο στην προδοτι¬ 
κή στάση της συνδικαλιστι¬ 
κής γραφειοκρατίας και των 
ρεφορμιστών αλλά και στον 
ρεφορμιστικό ξεπεσμό πολ¬ 
λών ακροαριστερών δυνάμε¬ 
ων. 

Χιλή 


Εξέγερση της νεολαίας 



Ο αγώνας της νεολαί¬ 
ας και των εργαζομέ¬ 
νων στη Χιλή για δη¬ 
μόσια και δωρεάν παι¬ 
δεία μπήκε στον πέμπτο 
μήνα και κλιμακώνεται. 
Αυτός ο παραδειγματικός αγώνας, που έχει 
αφήσει πίσω του ήδη 2 νεκρούς και περίπου 
2500 συλληφθέντες, έχει οδηγήσει την κυ¬ 
βέρνηση Πινιέρα σε αδιέξοδο, μιας και όλες 
οι προσπάθειες για καταστολή απέτυχαν 
παταγωδώς. Αφού οι φοιτητές απέρριψαν 
τέσσερις φορές την αξίωσή της για διακο¬ 
πή των κινητοποιήσεων ως προϋπόθεση για 
την έναρξη του «διαλόγου», η κυβέρνηση 
κάθισε στο τραπέζι των διαπραγματεύσεων. 
Οι φοιτητές απαίτησαν πλήρη διαφάνεια 
στον εκπαιδευτικό σχεδίασμά και στο μέρος 
του προϋπολογισμού του 2012 που αφορά 
την εκπαίδευση. Η κυβέρνηση, φοβούμενη 
μια ολοκληρωτική ήττα, γρήγορα σκλήρυ- 
νε τη στάση της ανακοινώνοντας ποινικο- 
ποίηση των διαδηλώσεων και των καταλή¬ 
ψεων. Η απάντηση του κινήματος ήταν άμε¬ 
ση και στις 29/9 χιλιάδες φοιτητές και μαθη¬ 
τές κατέβηκαν στους δρόμους του Σαντιά- 
γκο παρά τη βίαιη καταστολή. 


Οι πάνω από 500 κατα¬ 
λήψεις ζητάνε να μπει ένα τέ¬ 
λος στην εκπαίδευση που κι¬ 
νείται με βάση το κέρδος. Το 
κύριο μοντέλο στη Χιλή από 
τη χούντα του Πινοσέτ και 
έπειτα ήταν η μεταφορά της 
δημοσιονομικής ευθύνης για 
την πρωτοβάθμια και δευτε¬ 
ροβάθμια εκπαίδευση σε επί¬ 
πεδο τοπικής αυτοδιοίκησης, 
παρέχοντας ταυτόχρονα επι¬ 
δοτήσεις σε ιδιωτικά σχο¬ 
λεία. Ενάντια σε αυτά εξε- 
γέρθηκαν οι χιλιανοί μαθητές το 2006 στη 
γνωστή και ως «εξέγερση των πιγκουΐνων», 
θέλοντας να ανατρέψουν τους εκπαιδευτι¬ 
κούς νόμους της δικτατορίας. 

Η χρηματοδότηση της εκπαίδευσης 
βρίσκεται στο 0,5% του ΑΕΠ και η πανεπι¬ 
στημιακή εκπαίδευση είναι απόλυτα ιδιωτι¬ 
κή. Μόνο το 25% της εκπαίδευσης υπάγεται 
στην τοπική αυτοδιοίκηση, ενώ το 75% εί¬ 
ναι στα χέρια ιδιωτικών επιχειρήσεων. 

Η κυβέρνηση του Σεμπαστιάν Πινιέ- 
ρα επέτρεψε μια σταθερή αύξηση στα δίδα¬ 
κτρα, με αποτέλεσμα οι φοιτητές να πληρώ¬ 
νουν κατά μέσο όρο 300.000 πέσος (630 δο¬ 
λάρια) το μήνα, με αποτέλεσμα οι εργατικές 
οικογένειες είτε να μην μπορούν να σπου¬ 
δάσουν κανένα από τα παιδιά τους, είτε να 
χρεώνονται για μια ζωή για να σπουδάσουν 
έστω και ένα από αυτά. Το επιτόκιο ενός 
φοιτητικού δανείου κυμαίνεται γύρω στο 
6%, το διπλάσιο ενός στεγαστικού. Τα χρέη 
αυτού του είδους αγγίζουν τα 2,4 δις δολά¬ 
ρια, τη στιγμή που ο βασικός μισθός στη 
Χιλή είναι 320 δολάρια. Οι μαθητές της ερ¬ 
γατικής τάξης λαμβάνουν εκπαίδευση χα¬ 
μηλής ποιότητας και στα πανεπιστήμια δι¬ 


δάσκονται να προετοιμάζονται για μια ζωή 
χαμηλόμισθης και επισφαλούς απασχόλη¬ 
σης, αν όχι για την ανεργία. 

Το φοιτητικό και μαθητικό κίνημα χρη¬ 
σιμοποίησε πλατιές μορφές αυτοοργά¬ 
νωσης (γενικές συνελεύσεις, συντονιστι¬ 
κά καταλήψεων) και δημοκρατικής συγκέ¬ 
ντρωσης του αγώνα (επιτροπές εκλεγμέ¬ 
νων αντιπροσώπων) καθώς και ριζοσπαστι¬ 
κές μορφές πάλης: καταλήψεις διάρκειας, 
μαζικές και μαχητικές διαδηλώσεις (μόνο 
στην πρωτεύουσα Σαντιάγκο οι διαδηλω¬ 
τές έφτασαν στις 21 Αυγούστου το 1 εκα¬ 
τομμύριο), συνεντεύξεις τύπου όπου κα- 
λούσαν την κοινωνία, κλεισίματα δρόμων, 
οδοφράγματα, καταλήψεις σε κυβερνητικά 
κτήρια και στα γραφεία των δύο μεγάλων 
κομμάτων, συμβολικές καταλήψεις σε ορ¬ 
γανισμούς όπως η ΙΙΝΙΟΕΕ, απεργία πείνας 
κάποιων μαθητών, μαζικές δράσεις αντι- 
πληροφόρησης ενάντια στην προπαγάνδα 
των ΜΜΕ κ.α. Δημιούργησε τις προϋποθέ¬ 
σεις όχι μόνο για μεταρρυθμίσεις αλλά και 
για να ρίξει την κυβέρνηση και να φέρει συ¬ 
νολικές αλλαγές στη χιλιανή κοινωνία. 

Πολύ γρήγορα τα βασικά αιτήματα των 
μαθητών/φοιτητών (μειωμένο εισιτήριο στα 
ΜΜΜ όλο το χρόνο, κρατικοποίηση των 
ιδρυμάτων, χρηματοδότηση για την εκπαί¬ 
δευση και καλυτέρευση των υποδομών των 
κτηρίων που είχαν χτυπηθεί από τον περσι¬ 
νό σεισμό) ενοποιήθηκαν σε ένα κύριο αί¬ 
τημα: άμεση αλλαγή του Συντάγματος για 
να διατυπωθεί σε αυτό η υποχρέωση του 
κράτους να εγγυάται το δικαίωμα στην εκ¬ 
παίδευση. 

Διάφορα κομμάτια της κοινωνίας που 
πάλευαν ξεχωριστά (ιθαγενείς Μαπούτσε 
ενάντια στο ξερίζωμα από τη γη τους, εργα¬ 
ζόμενοι στα ορυχεία χαλκού, ανθρακωρύ¬ 
χοι, οικολόγοι που παλεύουν ενάντια στην 
κατασκευή υδροηλεκτρικού σταθμού στην 
Παταγωνία, κ.α.) ενώθηκαν πάνω στα αι¬ 
τήματα των φοιτητών και μαζί τους παρέ¬ 
συραν τη συντριπτική πλειοψηφία της χιλι¬ 


ανής κοινωνίας. Γρήγορα η συμπάθεια έγι¬ 
νε έμπρακτη αλληλεγγύη και κοινός αγώ¬ 
νας. Οι φοιτητές κατάφεραν να κερδίσουν 
την εμπιστοσύνη των εργαζομένων, οι οποί¬ 
οι ένιωσαν πως αυτός ο αγώνας είναι και δι¬ 
κός τους. Εργαζόμενοι στο λιμάνι του Μπίο 
Μπίο, χωρίς να περιμένουν την επίσημη 
ηγεσία τους, έκαναν πολλές 3ωρες στάσεις 
εργασίας σε υποστήριξη των φοιτητών, ερ¬ 
γαζόμενοι και φοιτητές στο λιμάνι του Βαλ- 
παραΐσο κινητοποιήθηκαν μαζί, στις γειτο¬ 
νιές οι διαδηλώσεις και οι «κατσαρολάδες» 
ήταν σχεδόν καθημερινές. 

Η κυβέρνηση Πινιέρα χρησιμοποίησε 
αρχικά το καρότο των γενικολόγων υπο¬ 
σχέσεων για καλυτέρευση των συνθηκών 
εκπαίδευσης (μείωση επιτοκίων στα φοιτη¬ 
τικά δάνεια, επιδοτήσεις σπουδών κ.α.) και 
έφτασε ως τη «θυσία» του υπουργού Παι¬ 
δείας Λαβίν για να κατευνάσει το κίνημα, 
χωρίς όμως να πετύχει το παραμικρό. Όσο 
το κίνημα προχωρούσε στη στερέωση της 
επιρροής του και των συμμαχιών του, το μα- 
στίγιο της ωμής βίας και καταστολής έμεινε 
το μοναδικό όπλο της κυβέρνησης. 

Η ασφυκτική πίεση του κινήματος στη 
συνδικαλιστική γραφειοκρατία (που προέρ¬ 
χεται από το Σ.Κ. και το Κ.Κ. Χιλής) οδή¬ 
γησε στο κάλεσμα γενικής 48ωρης απεργί¬ 
ας στις 24-25 Αυγούστου, η οποία είχε πολύ 
μεγάλη επιτυχία, ενώ ένας μαθητής δολο¬ 
φονήθηκε από τις αστυνομικές δυνάμεις. 

Το μεγαλειώδες και υποδειγματικό αυτό 
κίνημα βρίσκεται σε εξέλιξη χωρίς να έχει 
πει την τελευταία του λέξη. Όποια και να 
είναι η μεσοπρόθεσμη κατάληξή του, απο¬ 
τελεί ένα άριστο παράδειγμα ταξικής σύ¬ 
γκρουσης προς μίμηση από το ελληνικό 
φοιτητικό-μαθητικό κίνημα, που βρίσκε¬ 
ται σε μια κρίσιμη καμπή. Να εμπνευστού¬ 
με από τους χιλιανούς συναγωνιστές μας, 
να ετοιμάσουμε μια γενικευμένη εξέγερση 
ενάντια στη χούντα ΠΑΣΟΚ-ΕΕ-ΔΝΤ, εί¬ 
ναι το επιτακτικό καθήκον του δικού μας κι¬ 
νήματος. 


Στη πρόθυρα εμφυλίου πολέμου η Υεμένη 


Σ τα πρόθυρα εμφύλιου πο¬ 
λέμου βρίσκεται η Υεμένη, 
καθώς συνεχίζεται η αιμα¬ 
τηρή καταστολή των δεκά¬ 
δων χιλιάδων διαδηλωτών 
από τις κυβερνητικές δυνά¬ 
μεις. Η επισιτιστική κρίση, η έλλειψη καυ¬ 
σίμων και η ραγδαία χειροτέρευση του βιο¬ 
τικού επιπέδου των ήδη εξαθλιωμένων μα¬ 
ζών επιδεινώνει ακόμα περισσότερο την κα¬ 
τάσταση. 

Επηρεασμένες από τα εκατομμύρια των 
εξεγερμένων στις άλλες αραβικές χώρες 
και ταυτόχρονα με αυτές, οι εξαθλιωμένες 
μάζες της Υεμένης, με μπροστάρη τη νεο¬ 
λαία, ξεσηκώθηκαν και ζήτησαν τα αυτονό¬ 
ητα, πολιτικά και κοινωνικά δικαιώματα και 
ελευθερίες και μια καλύτερη ζωή. Σχεδόν 
αμέσως, από τις 21 Φεβρουάριου κατασκή¬ 
νωσαν στην Πλατεία Αλλαγής της πρω¬ 
τεύουσας Σαναά, μετατρέποντάς την στη 
δική τους πλατεία Ταχρίρ. Παρά την αιμα¬ 
τηρή καταστολή, για 8 μήνες παραμένουν 
ανυποχώρητοι, διαδηλώνοντας εναντίον 
του καθεστώτος του προέδρου Σάλεχ. Ζη¬ 
τούν την παραίτησή του και την απομά¬ 
κρυνση από την εξουσία όλων των προσώ¬ 
πων του περιβάλλοντος του, τη δημιουργία 
Μεταβατικού Συμβουλίου και τη διεξαγωγή 
ελεύθερων εκλογών. 

Η Υεμένη είναι το φτωχότερο κράτος 
του αραβικού κόσμου, η συντριπτική πλει¬ 
οψηφία των κατοίκων της ζουν με λιγότε¬ 
ρο από 2 δολάρια τη μέρα και τα 2/3 υποφέ¬ 


ρουν από χρόνιο υποσιτισμό. Η παγκόσμια 
οικονομική κρίση είχε τον αντίκτυπο της 
στην Υεμένη και έγινε μια ακόμη αιτία για 
το ξέσπασμα της αγανάκτησης των λαϊκών 
μαζών. Οι τιμές των τροφίμων, του πετρε¬ 
λαίου και του γκαζιού διπλασιάστηκαν και 
τριπλασιάστηκαν. Το νερό σε πολλές περι¬ 
οχές πωλείται από ιδιώτες σε υψηλές τιμές, 
καθώς το δημόσιο σύστημα ύδρευσης δεν 
λειτουργεί. 

Γαντζωμένος στην εξουσία, ο Σάλεχ 
προσπαθεί με πολιτικές και διπλωματικές 
μανούβρες να αποτρέψει την πτώση του κα¬ 
θεστώτος του. Ο Σάλεχ, ο οποίος ήταν αξι¬ 
ωματικός του στρατού, κατέλαβε την εξου¬ 
σία πραξικοπηματικά το 1978 και επέβαλε 
ένα αυταρχικό και ιδιαίτερα σκληρό καθε¬ 
στώς. Όλες τις θέσεις-κλειδιά στον κρατικό 
μηχανισμό τις καταλαμβάνουν άτομα του 
οικογενειακού του περιβάλλοντος. Ο γιος 
του είναι επικεφαλής της περίφημης Δημο¬ 
κρατικής Φρουράς και ένας του ανιψιός εί¬ 
ναι επικεφαλής της Εθνικής Ασφάλειας. Το 
κοινοβούλιο αποτελεί παρωδία, καθώς λει¬ 
τουργεί κάτω από τον άμεσο έλεγχο του 
Σάλεχ, καθώς το κόμμα του κατέχει τη συ¬ 
ντριπτική πλειοψηφία των εδρών. 

Ο Σάλεχ και το καθεστώς του αδιαφό¬ 
ρησαν πλήρως για την οργάνωση της οι¬ 
κονομίας και της παραγωγής και τη δημι¬ 
ουργία μιας στοιχειώδους υποδομής κοινω¬ 
νικών υπηρεσιών για την ανακούφιση των 
φτωχών. Κύριο ενδιαφέρον τους υπήρξε η 
εκμετάλλευση του πλούτου της χώρας για 


τον ιδιωτικό τους πλουτισμό και ο χρημα- 
τισμός κρατικών λειτουργών, στελεχών του 
στρατού και ηγετών των φυλών της Υεμέ¬ 
νης για την εξασφάλιση της σταθερότητας 
του καθεστώτος. Η ανακάλυψη πετρελαϊ¬ 
κών κοιτασμάτων στην αρχή της δεκαετί¬ 
ας του ’90 έφερε άφθονο χρήμα στο καθε¬ 
στώς και ενέτεινε τη διαφθορά, αφήνοντας 
απ’ έξω τα εκατομμύρια των φτωχών. 

Οι διεθνείς σχέσεις του καθεστώτος χτί¬ 
στηκαν με τον ίδιο στόχο. Ο Σάλεχ υπήρ¬ 
ξε ένας από τους πιο θερμούς υποστημι¬ 
κτές των ΗΠΑ στον πόλεμο εναντίον της 
τρομοκρατίας και των Ταλιμπάν, με αντάλ¬ 
λαγμα τη στήριξη του καθεστώτος του, 
όχι μόνο πολιτικά αλλά και με την παρο¬ 
χή στρατιωτικού υλικού και την εκπαίδευση 
του στρατού. Την αφοσίωσή του αυτή εξαρ¬ 
γυρώνει και τώρα. Μετά από 8 μήνες αστα¬ 
μάτητων διαδηλώσεων και εκατόμβες θυ¬ 
μάτων, με τη χώρα να βρίσκεται στο χείλος 
του εμφυλίου, καθώς πολλές από τις φυλές 
έχουν ταχθεί εναντίον του προέδρου και οι 
αποσχιστικές τάσεις της νότιας Υεμένης και 
άλλων περιοχών έχουν έρθει ξανά στο προ¬ 
σκήνιο, οι ΗΠΑ και η Σαουδική Αραβία, 
φοβούμενοι τη διάδοχη κατάσταση μετά 
την αποχώρηση του Σάλεχ, αρνούνται να 
πάρουν μια στάση καθαρά και ανοιχτά ενα¬ 
ντίον του καθεστώτος. 

Η στήριξή τους προς το καθεστώς φα¬ 
νερώθηκε πέραν πάσης αμφιβολίας, όταν 
επέτρεψαν την επιστροφή του Σάλεχ μετά 
από τρεις μήνες απουσίας από τη χώρα και 


η επιβράβευση του καθεστώτος για τη δο¬ 
λοφονία ενός υποτιθέμενου ηγετικού στε¬ 
λέχους της Αλ-Κάιντα στο παρακλάδι της 
που δρα στην Υεμένη. Ο Σάλεχ είχε κατα- 
φύγει στη Σαουδική Αραβία για την ιατρική 
περίθαλψή του, μετά από τον πολύ σοβαρό 
τραυματισμό του από βόμβα. 

Κυρίως μέσω του Συμβουλίου Συνεργα¬ 
σίας των χωρών του Κόλπου και των Ηνω¬ 
μένων Εθνών, ΗΠΑ και Σαουδική Αρα¬ 
βία απεργάζονται έναν τρόπο για την ομα¬ 
λή αποχώρηση του Σάλεχ από την εξουσία, 
χωρίς να αλλάξει ουσιαστικά το καθεστώς. 
Ο Σάλεχ ως τώρα, με διάφορες προφάσεις, 
έχει αποφύγει να υπογράψει συμφωνία και 
ενέτεινε την καταστολή των διαδηλώσεων 
μετά την επιστροφή του. 

Η προσκόλληση όμως του Σάλεχ στην 
εξουσία δημιουργεί σοβαρά προβλήματα, 
καθώς από τη μία εντείνει το χάος που έχει 
δημιουργηθεί στη χώρα και δημιουργεί μια 
αφόρητη κατάσταση και από την άλλη εξα¬ 
γριώνει ακόμα περισσότερο τους διαδηλω¬ 
τές, με απρόβλεπτα αποτελέσματα για τους 
ιμπεριαλιστές. 

Για τους διαδηλωτές, τα εκατομμύρια 
των εξαθλιωμένων, των φτωχών και της νε¬ 
ολαίας η μόνη λύση για να βγουν από το 
χάος είναι να συνεχίσουν τον αγώνα τους 
μέχρι την τελική πτώση του καθεστώτος. 
Να προωθήσουν ένα πρόγραμμα για τη 
σωτηρία της χώρας, την αναδιανομή του 
πλούτου και την ανακούφιση των φτωχών. 
Να δημιουργήσουν επιτροπές παντού, ακό¬ 
μα και μέσα στο στρατό, και να οργανώ¬ 
σουν την αντίστασή τους ενάντια στο αιμα¬ 
τοκύλισμα. 

1η Οκτωβρίου 1949 

Ιδρυση της λαϊκής Δημοκρατίας της Κίνας 



Η νίκη του κινέζικου 
προλεταριάτου το 
1949 ενάντια στην 
κινέζικη αστική τάξη 
είχε στην εποχή της 
τεράστια σημασία. 
Καταρχήν ήταν η πρώτη μεγάλη νίκη του 
προλεταριάτου στη σκακιέρα του Ψυχρού 
Πολέμου. Με την επικράτηση της επανά¬ 
στασης στην Κίνα ακόμη ένα πολύ μεγά¬ 
λο μέρος του πλανήτη αποχωριζόταν από 
το καπιταλιστικό μπλοκ, εμπνέοντας εν 
δυνάμει τους επαναστάτες όλων των χω¬ 
ρών να ακολουθήσουν αυτό το παρά¬ 
δειγμα. Ταυτόχρονα ήταν μια επανάστα¬ 
ση που κατάφερε να νικήσει, παρόλο τον 
ασφυκτικό και υπονομευτικό έλεγχο που 
άσκησε ο Στάλιν και η σοβιετική γραφει¬ 
οκρατία. Για τους τεταρτοδιεθνιστές αυτό 
ήταν ένα πολύ θετικό μήνυμα, αφού, πα¬ 
ρόλα τα μεγάλα προβλήματα που εξαρ¬ 
χής διακατείχαν την κινέζικη επανάστα¬ 
ση, η νίκη της θα μπορούσε να αποτελέσει 
παράδειγμα και για τη σοβιετική εργατι¬ 
κή τάξη, η οποία θα προχωρούσε στη ρήξη 
με τη γραφειοκρατία και σε μια νέα πολι¬ 
τική επανάσταση για την επικράτηση του 
σοσιαλισμού. Τέλος, ήταν η πρώτη σοσια¬ 
λιστική επανάσταση σε μια υπανάπτυκτη 
χώρα, γεμίζοντας ενθουσιασμό και εμπνέ¬ 
οντας τους καταπιεσμένους λαούς σε όλο 
τον κόσμο. 

Η Κίνα στις αρχές του 20ού αιώνα συ¬ 
γκαταλεγόταν στις υπανάπτυκτες και κα¬ 
θυστερημένες βιομηχανικά χώρες, παρό¬ 
λο τον εσωτερικό της πλούτο και τα τερά¬ 
στια επιτεύγματα του πολιτισμού της. Μό¬ 
λις το 1911 πραγματοποιείται μια αστική 
επανάσταση από το Κουόμιτανγκ, το κόμ¬ 
μα που εκφράζει τα εθνικά αστικά συμ¬ 
φέροντα και που καταφέρνει να ανατρέ¬ 
ψει την πανάρχαια κινεζική αυτοκρατορία. 
Στα χρόνια που ακολούθησαν πραγματο¬ 
ποιείται ένα σχετικά γοργό άλμα της βιο¬ 
μηχανικής ανάπτυξης και μια παράλληλη, 
αν και αναλογικά μικρή, αύξηση του βιο¬ 
μηχανικού προλεταριάτου, το οποίο όμως 
είναι αρκετά συγκεντρωμένο στις μεγάλες 
πόλεις. 

Η νίκη της Οκτωβριανής Επανάστα¬ 
σης το 1917 εμπνέει τους Κινέζους εργά¬ 
τες, που ιδρύουν το 1921 το Κομμουνιστι¬ 
κό Κόμμα Κίνας, το οποίο γρήγορα μαζι- 
κοποιείται. Η άνοδος του σταλινισμού και 
η γέννηση της «θεωρίας των σταδίων», 
που αποσκοπεί στην προστασία της σοβι¬ 
ετικής γραφειοκρατίας από τις επαναστά¬ 
σεις σε άλλες χώρες, υποχρεώνουν το Κ.Κ. 
Κίνας να διαλυθεί μέσα στο κόμμα της 
αστικής τάξης, το Κουόμιτανγκ, το οποίο 
υποτίθεται ότι θα έπρεπε να ολοκληρώσει 
την αστική επανάσταση στην Κίνα, πριν 
να πραγματοποιήσουν οι εργάτες τη σο¬ 
σιαλιστική επανάσταση. Η πολιτική αυτή 
αποδείχθηκε εγκληματική, αφού μετά τη 
διάλυση του Κ.Κ.Κ. μέσα στις γραμμές 
του Κουόμιτανγκ, το τελευταίο προχώρη¬ 
σε σε μαζικές σφαγές επαναστατών κατά 
τη διάρκεια εξεγέρσεων τα χρόνια 1925- 
27 στη Σαγκάη και σε άλλες πόλεις, υπό 
την ηγεσία του Τσανγκ Κάι-σεκ. 

Παρόλα αυτά ο Στάλιν συνέχιζε να δί¬ 
νει τη γραμμή συμμαχίας, με την «αριστε¬ 
ρή» αυτή τη φορά πτέρυγα του Κουόμι¬ 
τανγκ, η οποία όμως γρήγορα υποτάχθη¬ 
κε στον Τσανγκ Κάι-σεκ, με αποτέλεσμα 
τη νέα σφαγή των κομμουνιστών. 

Στις αρχές της δεκαετίας του *30 η τυ¬ 
χοδιωκτική σταλινική πολιτική της «Τρί¬ 


της Περιόδου» οδήγησε το κινέζικο προ¬ 
λεταριάτο σε εξεγέρσεις που, χωρίς την 
κατάλληλη προετοιμασία, ήταν καταδικα¬ 
σμένες να αποτύχουν, και στη δημιουργία 
καρικατούρας σοβιέτ σε αγροτικές περιο¬ 
χές της Νοτιοανατολικής Κίνας. Παρ’ όλα 
αυτά, από αυτές τις κινητοποιήσεις ανα- 
δείχθηκε μια νέα γενιά αγωνιστών, που 
αμφισβητούσε κάποιες πτυχές της σοβιε¬ 
τικής πολιτικής, από τους οποίους διέπρε- 
ψε ο Μάο Τσετούνγκ. 

Το 1933 ο Τσανγκ Κάι-σεκ πραγμα¬ 
τοποιεί αποκλεισμό σε μια περιοχή που 
ελέγχεται από ένα «αγροτικό σοβιέτ». Ο 
Μάο οργανώνει στρατό 80.000 κομμου¬ 
νιστών και διανύοντας τη «Μεγάλη Πο¬ 
ρεία», όπως έμεινε γνωστή, καταφέρνει να 
σπάσει τον αποκλεισμό. Ένα χρόνο μετά 
καταλήγει στη Βορειοδυτική Κίνα, όπου 
εγκαθιστά τη νέα βάση του Κ.Κ.Κ. 

Εν τω μεταξύ, ήδη από το 1931 η Ιαπω¬ 
νία έχει καταλάβει τη Μαντζουρία. Η κι¬ 
νέζικη αστική τάξη όμως δεν αντιδρά, για¬ 
τί ασχολείται με την καταστολή των εργα¬ 
τών. Παρόλα αυτά, μετά τη νέα ιαπωνική 
επίθεση το 1937, ο Στάλιν διέταξε και πάλι 
το Κ.Κ.Κ. να προχωρήσει στη δημιουρ¬ 
γία Λαϊκού Μετώπου με το Κουόμιτανγκ 
και να διαλύσει τον αντάρτικο στρατό 
του, που σε ορισμένες περιοχές εξακολου¬ 
θούσε να αντιστέκεται απέναντι στις συ¬ 
νεχιζόμενες σφαγές του Τσανγκ Κάι-σεκ. 
Παρόλο που ο Μάο επίσημα ακολούθη¬ 
σε τις διαταγές του Στάλιν, δεν κατήργη- 
σε εξ ολοκλήρου την οργανωτική αυτονο¬ 
μία του Κ.Κ.Κ. και του στρατού του. Αυτή 
η σωστή πολιτική επιλογή του τον έθεσε 
επικεφαλής της αντίστασης ενάντια στους 
Ιάπωνες, κερδίζοντας έτσι την εμπιστοσύ¬ 
νη και την υποστήριξη των αγροτικών κυ¬ 
ρίως μαζών. 

Με το τέλος του Β’ Παγκοσμίου Πολέ¬ 
μου και την ήττα της Ιαπωνίας, η ΕΣΣΔ ει¬ 
σέβαλε στη Μαντζουρία, διώχνοντας τους 
Ιάπωνες και εξοπλίζοντας το Μάο και το 
στρατό του. Ακολούθησαν διαπραγματεύ¬ 
σεις και συνομιλίες ανάμεσα στα δύο κόμ¬ 
ματα για έναν περίπου χρόνο, διάστημα 
το οποίο ο Μάο εκμεταλλεύτηκε για την 
εκπαίδευση των αγροτικών κυρίως μαζών 
και τη δημιουργία του «Λαϊκού Απελευθε¬ 
ρωτικού Στρατού». 

Το 1946 οι συνομιλίες καταρρέουν και 
τα δύο κόμματα οδηγούνται σε σύρρα¬ 
ξη. Αυτή ήταν η ευκαιρία για τη σοσιαλι¬ 
στική επανάσταση των εργατών απέναντι 
στην κινέζικη αστική τάξη, που για χρό¬ 
νια, και με τη συγκατάθεση της σοβιετικής 
γραφειοκρατίας, σφάγιαζε τους Κινέζους 
επαναστάτες εργάτες. Ωστόσο, ο Στάλιν, 
φοβούμενος για την κατάρρευση του δι¬ 


κού του καθεστώτος με το ενδεχόμενο νί¬ 
κης της σοσιαλιστικής επανάστασης στην 
Κίνα, την υπονόμευσε στέλνοντας ελάχι¬ 
στη βοήθεια, ενώ την ίδια στιγμή το Κου¬ 
όμιτανγκ δεχόταν τεράστια ενίσχυση από 
τις ΗΠΑ. Παρόλα αυτά, η διαφθορά στο 
εσωτερικό του Κουόμιτανγκ, αλλά κυρίως 
η έλλειψη λαϊκής υποστήριξης απέναντι 
του, το οδήγησαν στην ήττα και στη νίκη 
του Κ.Κ. Κίνας μέχρι τα τέλη του 1949. 

Ο χαρακτήρας του νέου κράτους ήταν 
εργατικός, ωστόσο ήταν από την αρχή ένα 
κράτος γραφειοκρατικά παραμορφωμέ¬ 
νο. Η επανάσταση δεν στηρίχτηκε στην 
αυτοοργάνωση των εργατών και στα ερ¬ 
γατικά συμβούλια, αλλά ήταν αποτέλε¬ 
σμα ενός συγκεντρωτικού γραφειοκρατι¬ 
κού μηχανισμού του κόμματος. Ωστόσο, 
και παρά τις μαοϊκές θεωρίες για τον ταυ¬ 
τόχρονα εργατικό και αστικό χαρακτήρα 
του κράτους, στην πράξη εφάρμοσαν τη 
Διαρκή Επανάσταση και όχι τη σταλινι¬ 
κή θεωρία των σταδίων, αφού προχώρη¬ 
σαν στη συντριβή του αστικού κράτους 
και στην εξουσία αναδείχθηκαν οι εργάτες 
και οι αγρότες και όχι οι καπιταλιστές. Το 
διεθνές μαοϊκό ρεύμα, όμως, που αναπτύ¬ 
χθηκε με πρότυπο το κινέζικο μοντέλο, 
ακολούθησε τη θεωρία της κινέζικης επα¬ 
νάστασης και όχι την τελική πρακτική της, 
υποστηρίζοντας στις καθυστερημένες χώ¬ 
ρες τη «θεωρία των σταδίων»: μια πολιτι¬ 
κή που οδήγησε σε μεγάλες αιματηρές ήτ¬ 
τες σε διάφορες χώρες. 

Το 1966 ο Μάο έρχεται σε ρήξη με 
τη σοβιετική γραφειοκρατία. Αντί όμως 
αυτό να οδηγήσει σε μια νέα επανάστα¬ 
ση για να προχωρήσει η υπόθεση του σο¬ 
σιαλισμού ένα βήμα παραπέρα, δυστυχώς 
στράφηκε σε πιο συντηρητικές θεωρίες. 
Ανέπτυξε έτσι τη θεωρία του σοσιαλ- 
ιμπεριαλισμού, εξισώνοντας την ΕΣΣΔ 
με τις ΗΠΑ, γεγονός που οδήγησε στην 
υποστήριξη της Κίνας σε διάφορα αντι¬ 
δραστικά καθεστώτα του Τρίτου Κόσμου, 
μόνο και μόνο επειδή ήταν αντίθετα προς 
τη Σοβιετική Ένωση. 

Ταυτόχρονα κινητοποιεί τις μάζες 
στην «Πολιτιστική Επανάσταση», που 
είχε στόχο να αντιμετωπίσει τη γραφει¬ 
οκρατία, ή για την ακρίβεια τους αντι¬ 
πάλους του μέσα στο κόμμα, αλλά από 
ένα σημείο και πέρα υπαναχωρεί, κατα¬ 
πνίγοντας ακόμη και την αυτενέργει- 
α-αυτοοργάνωση των μαζών που η ίδια η 
πολιτιστική επανάσταση είχε προκαλέσει. 
Έτσι, η «επανάσταση» κατέληξε σε εσω¬ 
κομματικά ξεκαθαρίσματα. 

Με το θάνατο του Μάο το 1976 και 
την επικράτηση του Ντενγκ Ξιάο Πινγκ η 
Κίνα κάνει ακόμη ένα βήμα προς τα πίσω, 


με τα «ανοίγματα» στην οικονομία της 
αγοράς. Η αποτυχία και αυτής της πολι¬ 
τικής οδήγησε σε ένα τεράστιο απεργια- 
κό κύμα και πολυάριθμες κινητοποιήσεις, 
που κατέληξαν στη μεγάλη εξέγερση της 
πλατείας Τιεν Αν Μεν το 1989. Η τελευ¬ 
ταία βέβαια πνίγηκε στο αίμα από τις δυ¬ 
νάμεις καταστολής. 

Τελικά η κινέζικη γραφειοκρατία πέ¬ 
τυχε την παλινόρθωση του καπιταλισμού 
στην Κίνα, με τα στελέχη του Κ.Κ.Κ. να 
μετατρέπονται στους πιο στυγνούς εκμε¬ 
ταλλευτές της κινεζικής εργατικής τάξης, 
που δουλεύει σήμερα με τους χειρότερους 
όρους, ένα από τα χαμηλότερα βιοτικά 
επίπεδα και με ελάχιστες πολιτικές ελευ¬ 
θερίες. Στόχος της νέας εκμεταλλεύτριας 
τάξης στην Κίνα σήμερα είναι η ανάδειξη 
της χώρας σε μια μεγάλη δύναμη, που να 
παίζει καθοριστικό ρόλο στις παγκόσμιες 
εξελίξεις, έχοντας λόγο στην καπιταλιστι¬ 
κή και ιμπεριαλιστική σκακιέρα. 

Ωστόσο, η νέα άνοδος που εμφανίζει 
το εργατικό κίνημα στην Κίνα, το αριθμη¬ 
τικά μεγαλύτερο παγκόσμια, γεννάει ελ¬ 
πίδες για νέες επαναστάσεις που θα οδη¬ 
γήσουν στην ανατροπή του καθεστώτος, 
αυτή τη φορά προς τη σοσιαλιστική δη¬ 
μοκρατία. 

I Μαρία Χριστοφή 

«Παιχνίδια» Πολέμοα και Καριαρχίας 
στην Ανατολικά Μεσόγειο 


■ Κώστας Δίκαιος 


Τ α μεγάλα κοιτάσμα¬ 
τα πετρελαίου και φυσι¬ 
κού αερίου, που ανακα¬ 
λύφθηκαν στην Ανατο¬ 
λική Μεσόγειο, οξύνουν 
όλο και περισσότερο τους οικονομικο- 
πολιτικούς ανταγωνισμούς των διαφό¬ 
ρων αρχουσών τάξεων -πίσω από τη 
μάσκα των λεγάμενων «εθνικών συμ¬ 
φερόντων»- και βέβαια την εμπλοκή 
των ιμπεριαλιστών, για την υπεράσπι¬ 
ση του «διεθνούς δικαίου» και της «πα¬ 
γκόσμιας τάξης πραγμάτων», που οδη¬ 
γούν σε δεινά, καταστροφές, δικτατορί¬ 
ες, και πολέμους. Αρκεί να ρίξει κανείς 
μια ματιά στο Ιράκ, τη Λιβύη, τη Σαου¬ 
δική Αραβία, το Ιράν για να δει σχεδόν 
παντού είτε επεμβάσεις και πολέμους 
για τη λεηλασία του φυσικού πλούτου 
(Ιράκ, Λιβύη) είτε δικτατορίες που απο¬ 
μυζούν αυτό τον πλούτο ενώ ο λαός εί¬ 
ναι φτωχός και χωρίς δικαιώματα. 

Αυτή η κατάσταση εκτυλίσσεται ήδη 
στην Ανατολική Μεσόγειο. Περιλαμβά¬ 
νει Κύπρο, Ελλάδα και Τουρκία, αλλά 
δυστυχώς εμπλέκεται και με το Ισραήλ 
και τους εξεγερμένους αραβικούς λα¬ 
ούς της περιοχής (Συρία, Λίβανος, Αί¬ 
γυπτος, Παλαιστίνη), προκαλώντας το 
έντονο ενδιαφέρον των ιμπεριαλιστών, 
που κατανοούν τον κίνδυνο οι εξελίξεις 
να ανατρέψουν όλο το στάτους κβο και 
να βλάψουν ανεπανόρθωτα τα συμφέ- 
ροντά τους. Το μίγμα είναι εκρηκτικό 
και χρειάζεται ιδιαίτερη προσοχή! 

1. Τα κοιτάσματα στα νότια της Κύ¬ 
πρου και στα ανοικτά του Ισραήλ (χω¬ 
ρίς ν’ αποκλείεται να υπάρχουν αποθέ¬ 
ματα φυσικού αερίου και πετρελαίου και 
σ’ άλλες περιοχές, που δεν έχουν ερευ- 
νηθεί ακόμη). Ισραήλ και Κύπρος έσπευ- 
σαν να οριοθετήσουν τις Αποκλειστικές 
Οικονομικές Ζώνες (ΑΟΖ) τους και πα¬ 
ράλληλα επεδίωξαν συμφωνία με Λί¬ 
βανο και Αίγυπτο. Οι Ισραηλινοί έχουν 
ήδη αρχίσει τις εργασίες στη δική τους 
ΑΟΖ, ενώ οι Ελληνοκύπριοι άρχισαν 
το Σεπτέμβρη δοκιμαστικές γεωτρήσεις 
στο λεγόμενο θαλάσσιο οικόπεδο 12 
(με το όνομα Αφροδίτη) στην κυπριακή 
ΑΟΖ. Τη γεώτρηση εκτελεί αμερικανική 
εταιρία (που ελέγχεται από το εβραϊκό 
λόμπι στις ΗΠΑ) και συμμετέχει και ισ- 
ραηλινή εταιρία. Η γεώτρηση έχει ερευ¬ 
νητικό χαρακτήρα και θα δείξει την πο¬ 
σότητα και την ποιότητα του κοιτάσμα¬ 
τος, ενώ το Ισραήλ θέλει να εγκαταστή- 
σει στην Κύπρο μονάδα υγροποίησης 
του φυσικού αερίου. Η Ελλάδα έχει αρ¬ 
χίσει διαπραγματεύσεις με την Αίγυπτο 


για τον ορισμό ΑΟΖ, ενώ οι συνομιλί¬ 
ες με την Τουρκία δεν είναι καθόλου εύ¬ 
κολες: αν ληφθεί υπόψη το διεθνές θα¬ 
λάσσιο δίκαιο, η ελληνική ΑΟΖ ενώνε¬ 
ται (λόγω Καστελόριζου και Μεγίστης) 
με την κυπριακή και αυτή με την ισραη- 
λινή, περιορίζοντας την Τουρκία περιο¬ 
ρίζεται στα παράλιά της, κλείνοντάς της 
στον κόλπο της Αττάλειας, χωρίς διέ¬ 
ξοδο στη Μεσόγειο και χωρίς εμπορικό 
δρόμο προς την Δύση. Αυτό δεν μπο¬ 
ρεί να γίνει ανεκτό από την Τουρκία, 
όχι μόνο γιατί είναι αντίθετο στα συμ- 
φέροντά της αλλά και γιατί δεν ταιριά¬ 
ζει στο συσχετισμό δύναμης ανάμεσα σε 
Τουρκία και Ελλάδα-Κύπρο. Η Τουρκία 
ισχυροποιείται οικονομικά (έχει ανέ¬ 
βει στη 16 η θέση παγκοσμίως με βάση 
το ΑΕΠ) και αναπτύσσεται με σημαντι¬ 
κούς ρυθμούς, ενώ η Ελλάδα βυθίζεται 
όλο και περισσότερο στην κρίση (κινδυ¬ 
νεύοντας μάλιστα να πεταχτεί και έξω 
από την ΕΕ, πράγμα που θα ήταν ισχυ¬ 
ρό πλήγμα για τα συμφέροντα της ελ¬ 
ληνικής αστικής τάξης). Στην Κύπρο, η 
πλήρης αποτυχία του «κομμουνιστή» 
Χριστόφια, όπως εκδηλώθηκε μετά την 
έκρηξη του Μάρι, οδηγεί σε οικονομικό 
και πολιτικό αδυνάτισμα της (στηρίζε¬ 
ται σχεδόν αποκλειστικά στα κεφάλαια 
που προσελκύει από τη ρώσικη μαφία 
ως φορολογικός παράδεισος), πράγ¬ 
μα που θα έχει επιπτώσεις και στη συμ¬ 
φωνία για την ενοποίηση του νησιού με 
τους Τουρκοκύπριους και την επιβολή 
από τους ιμπεριαλιστές ενός χειρότε¬ 
ρου σχεδίου Ανάν.Έτσι, η Κύπρος για να 
προχωρήσει στη γεώτρηση ζήτησε στή¬ 
ριξη από Ισραήλ, ΗΠΑ και Ρωσία, ενώ 
η Ελλάδα ήρθε σε συμφωνία με το σιω- 
νιστικό κράτος και την κυβέρνηση των 
δολοφόνων Νετανιάχου και Λίμπερμαν, 
φτάνοντας να προτείνει και τη δημιουρ¬ 
γία κοινού ελληνο-ισραηλινού υπουργι¬ 
κού συμβουλίου! 

Η ελληνική άρχουσα τάξη και η κυβέρ¬ 
νηση του ΠΑΣΟΚ, αφού ξεπούλησαν 
τη χώρα για να πληρώσουν τους δανει¬ 
στές και να εξασφαλίσουν τα κέρδη του 
κεφαλαίου, επιχειρούν λόγω αδυναμίας 
να «διαφυλάξουν» τα συμφέροντά τους 
στη Μεσόγειο μέσω της «δύναμης» του 
Ισραήλ, σε αντιπαράθεση με το σύνο¬ 
λο των αραβικών λαών και βέβαια την 
Τουρκία. Υπολογίζουν επίσης στη «βο¬ 
ήθεια» των ιμπεριαλιστών, που θέλουν 
να στηρίξουν το Ισραήλ, το οποίο ολοέ¬ 
να και περισσότερο απομονώνεται, έχο¬ 
ντας σήμερα μόνο σίγουρο σύμμαχο την 
Κύπρο και την Ελλάδα! 



[Γ] Ελλάδας [7] Τουρκίας 
(7| Κύπρου [|] Λιβύης 
[~3] Αίγυπτου [7] Ιταλίας 
[ 4 ] Ισραήλ 
|Τ] Λίβανος 


Αποκλειστική 

Οικονομική 


Το Ισραήλ από τη μεριά του ενδιαφέρε- 
ται ιδιαίτερα για τα κοιτάσματα, αλλά 
και την εμπορική διέξοδο προς την 
Δύση, γιατί θα το καταστήσουν ενεργει¬ 
ακά αυτάρκες και θα πάψει να εξαρτά- 
ται από τις χώρες της Μέσης Ανατολής. 
Η απάντηση της Τουρκίας ήταν άμεση. 
Απείλησε με πόλεμο την Κύπρο, για να 
περάσει όμως γρήγορα σε πιο «ήπιες» 
τακτικές - αλλά καθόλου λιγότερο επώ- 
δυνες. Ήρθε σε συμφωνία για την υφα¬ 
λοκρηπίδα με την Τουρκική Δημοκρατία 
της Βόρειας Κύπρου (ΤΔΒΚ) και όρισε 
μόνη της την τουρκική ΑΟΖ, ώστε αυτή 
να φτάνει μέχρι στα δυτικά της Πάφου 
και στα νότια του Καστελόριζου, μέχρι 
την ΑΟΖ της ΑιγύπτουίΈτσι αμφισβητεί 
τόσο την ελληνοκυπριακή ΑΟΖ (ακόμα 
κι ένα κομμάτι του οικοπέδου 12) όσο 
και της Ελλάδας και διεκδικεί ερευνητι¬ 
κά δικαιώματα σ’ αυτές τις περιοχές. Το 
σκάφος Πίρι Ρέις (που παραλίγο να γί¬ 
νει αφορμή πολέμου με την Ελλάδα το 
1987) βγήκε για έρευνα συνοδεία του 
τουρκικού στόλου και της αεροπορίας, 
ενώ κλείστηκε και συμφωνία με νορβη¬ 
γική εταιρία. Οι Τούρκοι δεν αρκούνται 
στην υπόσχεση Χριστόφια ότι «οι τουρ¬ 
κοκύπριοι θα πάρουν από τον πλούτο 
το μερίδιο που τους αναλογεί» (αν και η 
αντιπολίτευση στην Κύπρο δεν συμφώ¬ 
νησε μ’ αυτή την πρόθεση!), αλλά διεκ- 
δικούν την περιοχή με ίσους όρους. 

Το αποτέλεσμα είναι ότι στο οικόπεδο 
12 πλέουν τώρα ισραηλινά, αμερικάνι¬ 
κα, ρώσικα και τουρκικά πλοία, ανεβά¬ 
ζοντας το θερμόμετρο στην περιοχή. 

2. Οι αλλαγές στις ταξικές, γεωπολιτι¬ 
κές, γεωοικονομικές και γεωστρατη- 
γικές ισορροπίες (πάντα ασταθείς στη 
Μέση Ανατολή) που έφερε στην περι¬ 
οχή η αραβική εξέγερση των προηγού¬ 
μενων μηνών, περιπλέκουν ακόμα πε¬ 
ρισσότερο τα πράγματα και μπορούν 
να μετατραπούν σε άβυσσο για Ελλά¬ 
δα και Κύπρο, που βρίσκονται στο όριο 
των δύο κόσμων (ΕΕ και Μέση Ανατο¬ 
λή). Οι αραβικοί λαοί αναζητούν διαφο¬ 
ρετικές πολιτικές και εξεγείρονται ενά¬ 
ντια στις άρχουσες τάξεις και τις κυ¬ 
βερνήσεις τους. Αυτό αποσταθεροποιεί 
τα υπάρχοντα καθεστώτα αλλά και την 
ιμπεριαλιστική κυριαρχία στην περιοχή, 
ενώ απομονώνει το Ισραήλ. Η Τουρκία 
έχει ήδη μπει με το σύνολο των δυνάμε- 
ών της σ’ αυτό το παιχνίδι, επιδιώκει να 
εμφανιστεί σαν υπερασπιστής των λαών 
της περιοχής εξάγοντας το μοντέλο του 
κοσμικού κράτους μ’ ένα ισλαμικό κόμ¬ 
μα στην εξουσία! Η υποδοχή του Ερ- 
ντογάν στην Αίγυπτο από τις μάζες (με 
την στήριξη των Αδελφών Μουσουλμά¬ 
νων), η ομιλία του στη Λιβύη, η στήρι¬ 
ξη στους Παλαιστίνιους και ο στρατός 
των αντιφρονούντων της Συρίας, που 
οργανώνεται στα σύνορα με την Τουρ¬ 
κία, δείχνουν ότι το παιχνίδι έχει φου¬ 
ντώσει για τα καλά. Η κρίση στις σχέ¬ 
σεις Τουρκίας-Ισραήλ, που κάποτε απο¬ 
τελούσαν τους στυλοβάτες των ιμπε¬ 
ριαλιστών, πρέπει να εξεταστεί υπό το 
φως ενός άλλου στάτους στην περιο¬ 
χή, με την Τουρκία να έχει τον κυρίαρ¬ 
χο ρόλο! 

Δεν είναι καθόλου τυχαίο ότι ο Λίβανος 


(με κυβέρνηση που υποστηρίζεται από 
την Χεζμπολάχ) αμφισβητεί ήδη την ισ- 
ραηλινή ΑΟΖ, η Αίγυπτος υπέγραψε 
ενεργειακή συμφωνία με την Τουρκία 
για έρευνα στην περιοχή, ενώ παράλ¬ 
ληλα υπάρχει σειρά συνοριακών επει¬ 
σοδίων με το Ισραήλ. Ο τούρκος υπουρ¬ 
γός Εξωτερικών Νταβούντογλου προέ- 
βλεψε «συμμαχία Τουρκίας-Αιγύπτου», 
των δύο στρατιωτικά ισχυρότερων χω¬ 
ρών στην περιοχή, που θα μπορούσαν 
να σχηματίσουν «ένα νέο άξονα δημο¬ 
κρατίας», σε μια εποχή που η αμερικάνι¬ 
κη επιρροή στην Μέση Ανατολή φθίνει! 
Επομένως, η εμπλοκή της Ελλάδας στις 
εξελίξεις στο πλευρό του Ισραήλ εγκυ¬ 
μονεί κολοσσιαίους κινδύνους. 

3. Οι ιμπεριαλιστές και ιδιαίτερα οι 
ΗΠΑ δεν πρόκειται απλά να παρακο¬ 
λουθούν τις αρνητικές γι’ αυτούς εξελί¬ 
ξεις. Η επέμβαση στη Λιβύη και η προ¬ 
σπάθεια μετατροπής της σε βάση εξόρ¬ 
μησης στην περιοχή το αποδεικνύει πε¬ 
ρίτρανα. Αναμφισβήτητα, ο έλεγχος των 
ΗΠΑ στο στρατιωτικό πολιτικοοικονο¬ 
μικό κατεστημένο της Αιγύπτου, η στα¬ 
θερή συμμαχία με τους σιωνιστές, οι 
απειλές απέναντι στην Τουρκία μέσω 
του Κούρδικου και του Αρμενικού ζητή¬ 
ματος, αποτελούν ισχυρά χαρτιά. Όμως, 
για να ελέγξουν τις εξελίξεις, οι ιμπερι¬ 
αλιστές πιθανά θα χρειαστούν τη βοή¬ 
θεια καθεστώτων όπως της Τουρκίας 
και άρα να υποχρεωθούν να παραχω¬ 
ρήσουν αρκετά ανταλλάγματα. Ας μην 
ξεχνάμε ότι η Τουρκία αποτελεί κομβι- 
κό στρατωτικο-πολιτικό άξονα στην πε¬ 
ριοχή (βλ. την εγκατάσταση νέων νατο- 
ϊκών ραντάρ), ιδιαίτερα στην περίπτω¬ 
ση αποχώρησης των ΗΠΑ από το Ιράκ 
και με δεδομένη την αδυναμία επίθεσής 
τους στο Ιράν! 

Άρα είναι βαθιά νυκτωμένοι όσοι από 
την ελληνική άρχουσα τάξη πιστεύ¬ 
ουν ότι η συμφωνία Ισραήλ-Κύπρου- 
Ελλάδας θα λύσει τα προβλήματα που 
προκύπτουν από την αδυναμία της τε¬ 
λευταίας. 

4. Μόνο η πάλη των λαών στην περι¬ 
οχή ενάντια στις άρχουσες τάξεις και 
στους ιμπεριαλιστές μπορεί να εγγυ- 
ηθεί το βιοτικό επίπεδο, τις ελευθερίες 
και την αξιοπρέπειά τους. Μόνο η ταξι¬ 
κή πάλη και η ανατροπή των αρχουσών 
τάξεων μπορούν να διαφυλάξουν τον 
πλούτο της περιοχής, ώστε να χρησιμο¬ 
ποιηθεί προς όφελος των λαών και όχι 
για τα κέρδη των πολυεθνικών και των 
υπηρετών τους. Το πιο σημαντικό: μόνο 
η ανεξάρτητη δράση των λαών, μακριά 
από την επιρροή των ιμπεριαλιστών 
αλλά και των κάθε είδους εθνικιστών, 
στην κατεύθυνση της διεθνιστικής αλ¬ 
ληλεγγύης και συνεργασίας, μπορεί να 
εξασφαλίσει την αποφυγή των πολέμων. 
Γιατί ποιος μπορεί να μας εγγυηθεί ότι 
πχ. η δοσίλογη κυβέρνηση του ΠΑ¬ 
ΣΟΚ ή κάποιος συνασπισμός αστικών 
κομμάτων στην Ελλάδα δεν θα προ¬ 
σπαθήσει κάποια στιγμή να μας σύρει 
σ’ έναν τυχοδιωκτικό πόλεμο, προκει- 
μένου να αποπροσανατολίσει το ερ¬ 
γατικό και νεολαιίστικό κίνημα και να 
σώσει την πολιτική κυριαρχία του κε¬ 
φαλαίου στην Ελλάδα; 






























